Številka: 4300-5/2022/16

Datum: 30. 3. 2022

**JAVNI RAZPIS »DIGITALNA PREOBRAZBA GOSPODARSTVA«**

**(JR Digit NOO)**

**RAZPISNA DOKUMENTACIJA**

VSEBINA:

I. BESEDILO JAVNEGA RAZPISA

II. POJASNILA JAVNEGA RAZPISA

III. DOLOČILA O VAROVANJU OSEBNIH PODATKOV IN POSLOVNIH SKRIVNOSTI

IV. NAVODILA PRIJAVITELJEM ZA IZDELAVO PRIJAVE (obrazci in dokazila)

1. OBRAZEC - Uvodni

2. OBRAZEC 1 – Osnovni podatki

3. OBRAZEC 2 – Predstavitev projekta digitalne preobrazbe

4. OBRAZEC 3 – Finančni podatki

5. OBRAZEC 4 – Izjava o sprejemanju pogojev za kandidiranje

6. OBRAZEC 5 – Izjava *de minimis*

7. OBRAZEC 6 – Izjava v zvezi z določanjem velikosti podjetja

8. OBRAZEC 7 – Izjava glede pridobivanja podatkov o dejanskih lastnikih

9. OBRAZEC 8 – Vzorčna pogodba o dodelitvi sredstev

10. OBRAZEC 9 – Vzorec – Oddaja vloge

11. OBRAZEC 10 – Vzorec konzorcijske pogodbe

1. BESEDILO JAVNEGA RAZPISA

**JAVNI RAZPIS »DIGITALNA PREOBRAZBA GOSPODARSTVA«**

**(JR Digit NOO)**

(ukrep Investicija B Program digitalne transformacije industrije/podjetij, komponenta 1: Digitalna preobrazba gospodarstva (C2.K1), na stebru Digitalna preobrazba)

## Pravna podlaga

Podlage za izvedbo javnega razpisa so:

* Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433I z dne 22. 12. 2020, str. 23; v nadaljevanju: Uredba 2020/2094/EU),
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 17), zadnjič popravljena s Popravkom (UL L 410 z dne 8. 11. 2021, str. 197, v nadaljevanju: Uredba 2021/241/EU),
* Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429 z dne 1. 12. 2021, str. 83),
* Načrt za okrevanje in odpornost Republike Slovenije, potrjen na Vladi RS dne 28. 4. 2021 in potrjen z izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021,
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Smernice za določitev načina financiranja iz sredstev Mehanizma z okrevanje in odpornost, št. 546-2/2021/14, ki jih je Ministrstvo za finance izdalo dne 17. 1. 2022,
* Proračun Republike Slovenije za leto 2022 (DP2022) (Uradni list RS, št. 174/20),
* Proračun Republike Slovenije za leto 2023 (DP 2023) (Uradni list RS, št. 187/21),
* Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21, 15/21 – ZDUOP, 74/21, 172/21, 187/21 – ZIPRS2223 in 206/21 – ZDUPŠOP),
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17 in 13/18 – ZSInv, v nadaljevanju: ZPOP-1),
* Zakon o splošnem upravnem postopku (Uradni list RS, št. 24/06 - uradno prečiščeno besedilo, 105/06-ZUS-1, 126/07, 65/08, 8/10, 82/13, 175/20 – ZIUOPDVE in 3/22 - ZDeb, v nadaljevanju: ZUP),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16),
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119, z dne 4. 5. 2016, str.1, v nadaljevanju: Splošna uredba GDPR),
* Zakon o varstvu osebnih podatkov (Uradni list RS, št. 94/07 – uradno prečiščeno besedilo in 177/20, v nadaljevanju: ZVOP-1),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – Zdeb, v nadaljevanju: ZIntPK),
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter sprememb Uredbe (EU) 2019/2088 (UL L št. 198/13 z dne 22. 6. 2020),
* Obvestilo komisije Tehnične smernice za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost 2021/C 58/01 (UL C št. 58 z dne 18. 2. 2021),
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Delegiranim sklepom Komisije (EU, Euratom) 2021/135 z dne 12. novembra 2020 o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije (UL L št. 42, z dne 5. 2. 2021, str. 9),
* Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20),
* Zakon o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20),
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, zadnjič spremenjena z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 270 z dne 29. 7. 2021, str. 39), v nadaljevanju: Uredba GBER),
* Shema državne pomoči »Program izvajanja finančnih spodbud MGRT – RRI« št. priglasitve: BE01-2399245-2015/II, datum potrditve sheme: 5. 5. 2016 (redakcijski popravek: 4. 11. 2016, podaljšanje sheme: 19. 1. 2021; trajanje sheme: do 31. 12. 2023) (v nadaljevanju: shema državne pomoči RRI),
* Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1) z vsemi spremembami,
* Shema de minimis pomoči »Program izvajanja finančnih spodbud MGRT – de minimis (št. priglasitve: M001-2399245-2015, 14. 5. 2015, čistopis 9. 5. 2016 (I), sprememba 10. 11. 2020 (II); trajanje sheme: do 31. 12. 2023) (v nadaljevanju: shema *de minimis*),
* Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1-9, vključno z vsemi spremembami (v nadaljevanju: Začasni okvir),
* Shema državne pomoči »COVID-19: Digitalna preobrazba gospodarstva (RRF) (COVID-19: Digital transformation of the economy (RRF))« (št. priglasitve: SA.101779 (2022/N), 14. 3. 2022; trajanje sheme: do 31. 12. 2022) (v nadaljevanju: shema državne pomoči 3.13).

## Naziv in sedež nosilnega organa, ki dodeljuje sredstva

Neposredni proračunski uporabnik je Republika Slovenija, Ministrstvo za gospodarski razvoj in tehnologijo, Kotnikova ulica 5, 1000 Ljubljana (v nadaljevanju: ministrstvo). **Ministrstvo** nastopa pri izvedbi javnega razpisa »Digitalna preobrazba gospodarstva« (v nadaljevanju: javni razpis) v vlogi **nosilnega organa** in izvajalca javnega razpisa.

Ministrstvo bo vsa dejanja v postopku izvedbe javnega razpisa v razmerju do prijaviteljev in končnih prejemnikov (izdaja sklepov, podpis pogodb o dodelitvi sredstev, izvajanja posameznih podpisanih pogodb o dodelitvi sredstev) izvajalo na podlagi in skladno s pravnimi podlagami iz prejšnje točke oz. vsemi relevantnimi pravnimi podlagami.

Finančna sredstva za izvedbo predmetnega javnega razpisa zagotavlja Evropska unija iz naslova Sklada za okrevanje in odpornost (v nadaljevanju: Sklad NOO) oziroma se pravice porabe zagotavljajo iz podračuna, s katerim upravlja organ v sestavi Ministrstva za finance, to je Urad Republike Slovenije za okrevanje in odpornost (v nadaljevanju: URSOO) in na kateremu se zbirajo sredstva Mehanizma za okrevanje in odpornost za financiranje ukrepov iz Načrta za okrevanje in odpornost Republike Slovenije, ki je bil potrjen na Vladi RS dne 28. 4. 2021 in potrjen z izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021[[1]](#footnote-1) (v nadaljevanju: NOO).

## Namen, cilj in predmet javnega razpisa ter območje izvajanja

Predmetni javni razpis je v NOO umeščen v razvojno področje Digitalna preobrazba, komponenta 1: Digitalna preobrazba gospodarstva (C2.K1), Investicija B Program digitalne transformacije industrije/podjetij.

### **3.1. Namen in cilj javnega razpisa**

**Namen javnega razpisa** je z dodeljevanjem spodbud gospodarstvo (velika podjetja, ki delujejo v konzorcijih z MSPji - mikro, malimi in srednje velikimi podjetji[[2]](#footnote-2), vključno s start-up-i in/ali scale-up-i) spodbuditi k celoviti digitalni preobrazbi podjetij ali k digitalni preobrazbi posameznih poslovnih funkcij[[3]](#footnote-3) podjetij, s čimer se bo vplivalo na:

* Dvig in rast produktivnosti, ki jo bodo podjetja dosegla skozi optimizacijo procesov in postopkov z implementacijo naprednih digitalnih tehnologij in komplementarnih investicij v opredmetena in neopredmetena osnovna sredstva ter v znanja in veščine;
* Optimizacijo in znižanje proizvodnih stroškov in stroškov izvajanja storitev ter poslovanja, kar bodo podjetja dosegla s širitvijo uporabe naprednih digitalnih tehnologij, ki znižujejo stroške podjetja ter omogočijo učinkovito alokacijo virov (človeških in materialnih), kar vpliva na nižje stroške in doseganje trajnosti v dejavnosti na dolgi rok;
* Večjo konkurenčnost in bolj odprt trg ter večje možnosti komercializacije inovativnih rešitev na strani ponudbe naprednih tehnologij in inovativnih rešitev za digitalno preobrazbo podjetij. S širitvijo uporabe naprednih tehnologij se namreč povečuje možnost vstopa novih akterjev na trge tradicionalnih industrij, kar povečuje možnost komercializacije inovativnih rešitev in njihove integracije v nove poslovne modele, kar še povečuje pritisk na obstoječa podjetja za uporabo naprednih tehnologij v njihovih poslovnih in proizvodnih procesih. Na tak način bo omogočena večja izkoriščenost novega potenciala, prav tako pa se bo povečevala možnost rasti v tradicionalnih panogah.

**Cilj javnega razpisa** je s finančno podporo spodbuditi vsaj dvajset (20) konzorcijev k izvedbi celovite digitalne preobrazbe podjetij ali digitalne preobrazbe njihovih posameznih poslovnih funkcij, s čimer bo dosežena:

* Večja odpornost podjetij in zmanjšanje negativnih učinkov krize (tudi posledic Covid-19);
* Povečevanje ekonomske učinkovitosti (stroškovna učinkovitost, večja produktivnost in konkurenčnost);
* Krepitev socialne kohezije, ki bo uresničena z ustvarjanjem družbe, temelječe na znanju, povečevanju prilagodljivosti in digitalnih kompetenc ter povečevanjem prilagodljivosti podjetij pri prerazporejanju virov na tiste poslovne funkcije, kjer se lahko znanje in veščine zaposlenih optimalno izkoristi;
* Krepitev teritorialne kohezije, ki se bo na območju Republike Slovenije dosegla s krepitvijo odpornosti in trajnostne naravnanosti podjetij, ki so zaposlovalci na svojih geografskih območjih in ki z nadaljnjim razvojem in krepitvijo poslovanja zmanjšujejo morebitne razvojne razlike v regijah.

### **3.2. Predmet javnega razpisa**

**Predmet javnega razpisa** je sofinanciranje izvajanja aktivnosti projektov celovite digitalne preobrazbe podjetij ali digitalne preobrazbe njihovih posameznih poslovnih funkcij. Projekte bodo izvajali konzorciji podjetij, sestavljeni iz najmanj enega velikega podjetja in vsaj dveh dodatnih partnerjev, ki morata biti MSP. Rezultat projektov, ki bodo prejeli sofinanciranje, mora biti izvedena celovita digitalna preobrazba podjetja ali digitalna preobrazba njegovih posameznih poslovnih funkcij[[4]](#footnote-4).

Ključni dokument, ki je temelj za izvedbo digitalne preobrazbe podjetja ali posamezne poslovne funkcije, je digitalna strategija.

#### 3.2.1. Osnovne zahteve

Projekti, ki jih bodo za sofinanciranje na javni razpis prijavili konzorciji, morajo izpolnjevati vsaj naslednje osnovne zahteve:

1. predvidevajo tehnološko krepitev za digitalno preobrazbo prek uporabe naprednih tehnologij, ki bodo hkrati prispevale k zmanjšanju emisij toplogrednih plinov in bodo ustrezno naslavljale podnebne spremembe,
2. predstavljajo povezovanje velikih podjetij z MSPji, kar bo ustvarjalo odprto inovacijsko poslovno okolje in pospeševalo uvajanje digitalnih inovacij, prenos digitalnih kompetenc ter povečevalo dostop podjetij do ustreznega testnega okolja za inovacije in prilagodljivost tehnologij in poslovnih procesov,
3. pomenijo krepitev digitalnih kompetenc zaposlenih, ki so povezane z uvajanjem naprednih digitalnih tehnologij in vpeljavo le-teh v poslovne procese. Pri tem uvajanje naprednih digitalnih tehnologij lahko predstavlja tudi podporo spremembam v organizacijski strukturi in poslovnih funkcijah.

#### 3.2.2. Napredne tehnologije

Za digitalno preobrazbo, ki je predmet projekta, se mora uporabiti najmanj tri izmed naprednih digitalnih tehnologij:

* robotika in/ali avtomatizacija procesov,
* internet stvari,
* umetna inteligenca za preobrazbo odločevalskih sistemov[[5]](#footnote-5) (vključno s kibernetsko varnostjo),
* blockchain tehnologije/tehnologije distribuiranih zapisov,
* platforme za povezovanje naprednih tehnologij in sinhronizacijo njihove uporabe in optimalno izvedbo digitalnih dvojčkov (interne in zunanje integracijske platforme),
* velepodatki in/ali kvantno računalništvo,
* virtualna resničnost (VR) ali obogatena resničnost (AR) ali razširjena resničnost (XR),
* 3D tiskanje.

#### 3.2.3. Faze izvajanja projekta digitalne preobrazbe

Ministrstvo bo napredek pri izvajanju projekta digitalne preobrazbe spremljalo tudi preko preverjanja mejnikov za posamezno fazo digitalne preobrazbe.

Projekt digitalne preobrazbe mora vsebovati sledeče faze, ne glede na to, ali so vse faze predmet sofinanciranja ali pa jih prijavitelj oz. konzorcij izvaja z lastnimi sredstvi (ali jih je že izvedel[[6]](#footnote-6)). Projekt oziroma vloga mora poleg opredelitve faz vsebovati tudi čas oz. mejnik, kdaj bodo zaključene.

Zahtevane faze so naslednje:

**1. faza**: **Priprava digitalne strategije** skupaj z opredelitvijo naprednih tehnologij za celovito digitalno preobrazbo podjetja ali digitalno preobrazbo posameznih poslovnih funkcij.

Digitalna strategija je lahko izdelana pred prijavo na javni razpis in je v tem primeru obvezni sestavni del vloge na javni razpis.

V kolikor prijavitelj digitalne strategije nima izdelane do trenutka prijave na javni razpis, mora le-to izdelati **najkasneje v šestih (6) mesecih od roka za oddajo vlog na ta javni razpis ali v treh (3) mesecih po prejemu sklepa o izboru, v kolikor ta rok nastopi kasneje.**

Osnova za izdelavo digitalne strategije je izdelava (samo)ocene digitalne zrelosti[[7]](#footnote-7). (Samo)ocena digitalne zrelosti za vsakega izmed partnerjev je obvezna sestavina vloge na javni razpis.

Digitalna strategija mora nujno vsebovati sledeče elemente:

* analiza vrzeli in KPI (obstoječa vrednost in ciljna vrednost),
* predvidene tehnologije in njihova kombinacija, dvig znanja in digitalnih kompetenc,
* koraki izvedbe,
* razpoložljivost finančnih virov,
* časovnica izvedbe,
* zavezanost h kontinuiranemu posodabljanju poslovnih procesov.

Digitalna strategija mora poleg tega, da vsebuje zgoraj navedene elemente, obvezno naslavljati zgoraj navedene osnovne zahteve (3.2.1.), opredeljevati uporabo naprednih tehnologij (3.2.2.) in faze izvajanja (3.2.3.).

Prijavitelj, ki ima že izdelano digitalno strategijo, naj jo priloži k vlogi na javni razpis, če je ta vsaj vsebinsko skladna z načrtovanim projektom v vlogi na razpis. Če ni skladna, prijavitelj strategijo v okviru izvajanja projekta izdela na novo.

V primerih, ko prijavitelji digitalno strategijo, ki vsebuje vse zgoraj navedene zahteve, priložijo k vlogi na javni razpis, izdaja sklepa o izboru s strani ministrstva pomeni hkrati tudi potrditev uspešne izvedbe 1. faze. Prijavitelj mora v vlogi na javni razpis, skladno s priloženo digitalno strategijo, predstaviti vse zahtevane vsebine obrazca 2.

V primerih, ko imajo prijavitelji digitalno strategijo že izdelano, pa ta ne vsebuje vseh zgoraj navedenih zahtev in elementov, morajo prijavitelji le-te vpisati v obrazcu 2 vloge na javni razpis. Potrditev mejnika 1. faze[[8]](#footnote-8) se v takem primeru izvede z upoštevanjem vsebine digitalne strategije in dopolnitve le-te z navedbami v obrazcu 2. Izdaja sklepa o izboru s strani ministrstva pomeni hkrati tudi potrditev uspešne izvedbe 1. faze projekta.

V primerih, ko prijavitelji digitalne strategije še nimajo izdelane in jo bodo v tem primeru morali predložiti v določenem roku 6 mesecev od roka za oddajo vlog oz. v roku 3 mesecev po prejemu sklepa o izboru (v kolikor je ta datum poznejši), mora le-ta nujno vsebovati vse zgoraj predpisane zahteve. V nasprotnem primeru lahko skrbnik pogodbe na strani ministrstva strategijo zavrne ali zahteva njeno dopolnitev. Digitalna strategija mora biti po vsebini skladna z vlogo.

**Mejnik 1. faze je izdelana digitalna strategija skladno z zahtevami tega javnega razpisa.**

**2. faza: Tehnološka krepitev za digitalno preobrazbo**

Ta faza zajema:

* izvedbo investicije v opredmetena in neopredmetena osnovna sredstva (nakup opreme, strojev, …)[[9]](#footnote-9), ki/če so potrebna za izvedbo digitalne preobrazbe in so opredeljena v vlogi prijavitelja in/ali
* raziskave, razvoj in testiranje novo razvitih ali prilagojenih rešitev v podjetju za hitrejšo digitalno preobrazbo in čim boljši izkoristek tehnologij (v primeru, ko je potrebno poslovni proces prilagoditi na posamezne tehnološke rešitve z uporabo naprednih tehnologij). Novo razvite ali prilagojene rešitve se oblikujejo bodisi z razvojem in testiranjem različnih pristopov pri implementaciji naprednih digitalnih tehnologij in prilagoditvijo tehnoloških rešitev na specifične poslovne procese ali pa z razvojem in testiranjem integracije (npr. podatkov) v proizvode ali storitve in/ali z integracijo in konvergenco tehnologij ter z vzpostavitvijo digitalnih dvojčkov.

V okviru te faze se izvajajo aktivnosti industrijskih raziskav in eksperimentalnega razvoja, kar lahko posledično vpliva tudi na digitalne kompetence zaposlenih.

**Mejnik 2. faze je izveden nakup in dobava vseh opredmetenih in neopredmetenih osnovnih sredstev, potrebnih za izvedbo digitalne preobrazbe in/ali razvoj ali prilagoditev rešitev ter testiranje le-teh.**

**3. faza:** **Implementacija rešitev digitalne preobrazbe v poslovne procese oziroma funkcije**

Ta faza pomeni implementacijo rešitev digitalne preobrazbe v poslovne procese oziroma funkcije.

Ta faza vključuje tudi krepitev digitalnih kompetenc zaposlenih za uporabo novih orodij in tehnologij za celovito digitalno preobrazbo.

V tej fazi se izvajajo aktivnosti, ki ne predstavljajo aktivnosti industrijskih raziskav in eksperimentalnega razvoja.

**Mejnik 3. faze je izvedena celovita digitalna preobrazba podjetja ali digitalna preobrazba posameznih poslovnih funkcij in izveden proces usposabljanja zaposlenih za ravnanje z novimi tehnološkimi rešitvami.** Ta faza se zaključi najkasneje do v vlogi napovedanega datuma zaključka projekta, vendar hkrati ne kasneje kot 31. 3. 2024.

Financiranje 2. in 3. faze je pogojeno z uspešno izvedbo 1. faze in potrditvijo le-te s sklepom o izboru ali s strani skrbnika pogodbe na strani ministrstva. Izvajanje 2. in 3. faze se lahko dogaja sočasno.

### **3.3. Upravičeno območje izvajanja**

Upravičeno območje izvajanja je celotna Slovenija.

## Ciljne skupine/končni prejemniki

**Ciljna skupina** so **konzorciji** podjetij, ki se za sredstva iz naslova tega javnega razpisa prijavijo s projektom digitalne preobrazbe. Pogoji, ki jih mora izpolnjevati konzorcij, so navedeni v točki 5.1. tega javnega razpisa.

Z namenom optimalne alokacije sredstev, s katero lahko v kratkem času dosežemo največji učinek, so kot vodilni partnerji v predmetnem razpisu določena velika podjetja, medtem ko se za MSPje pričakuje, da bodo skupaj z velikimi podjetji razvila tako rešitev za digitalno preobrazbo, da bo imel projekt digitalne preobrazbe učinek tudi na njihovo digitalno preobrazbo. MSPji lahko v konzorciju sodelujejo tudi kot razvijalci inovativnih rešitev. Taka vloga je pričakovana tudi za start-up in scale-up podjetja. Podjetja, ki so le dobavitelji opreme in/ali dobavitelji že razvitih standardnih rešitev, ne morejo biti opredeljeni kot konzorcijski partnerji. Ti so lahko le v vlogi zunanjega izvajalca ali dobavitelja opreme.

Prijavitelji, ki lahko s strani ministrstva neposredno prejemajo javna sredstva za sofinanciranje aktivnosti izbranega projekta, so **končni prejemniki.** Končni prejemniki sredstev so za potrebe tega javnega razpisa poimenovani »podjetja«. Podjetja so tista velika, srednja, majhna in mikro **podjetja**, ki so konzorcijski partnerji, ter so hkrati pravna ali fizična oseba (samostojni podjetnik posameznik), ki je ustanovljena po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS in 158/20 – ZlntPK-C in 18/21) ali zadruga, ki je registrirana po Zakonu o zadrugah (Uradni list RS, št. 97/09 – uradno prečiščeno besedilo in 121/21) in ima sedež ali podružnico v Republiki Sloveniji (v nadaljevanju: prijavitelji, konzorcijski partnerji, prejemniki sredstev ali končni prejemniki).

Konzorcijski partnerji so lahko tudi javni in zasebni zavodi, ustanovljeni v skladu z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), vendar le-ti niso upravičeni do sofinanciranja oz. do sredstev iz naslova tega javnega razpisa.

## Pogoji za kandidiranje

Vloga mora izpolnjevati vse zahteve in pogoje javnega razpisa. Vlogo pripravi vodilni partner konzorcija v sodelovanju s konzorcijskimi partnerji. Navodila za dokazovanje izpolnjevanja pogojev so natančneje opredeljena v točki 4. Pojasnil javnega razpisa.

Kot potrditev izpolnjevanja pogojev za kandidiranje konzorcijski partnerji podpišejo izjavo (obrazec 4, ki je del razpisne dokumentacije), s katero pod kazensko in materialno pravno odgovornostjo potrdijo izpolnjevanje in sprejemanje pogojev. Ne glede na podpisano izjavo bo ministrstvo preverilo izpolnjevanje posameznih pogojev v uradnih in drugih relevantnih evidencah.

V primeru dvoma glede izpolnjevanja posameznih pogojev lahko ministrstvo od kateregakoli konzorcijskega partnerja zahteva dodatna pojasnila in dokazila. V kolikor dokazila niso predložena v roku, ki ga določi ministrstvo, se lahko šteje, da pogoj ni izpolnjen.

Izpolnjevanje pogojev mora biti razvidno iz vsebine celotne vloge. Če vloga ne bo izpolnjevala vseh pogojev, se zavrne. V primeru, da se neizpolnjevanje pogojev ugotovi po izdaji sklepa o izboru projekta digitalne preobrazbe za sofinanciranje, se pogodba o dodelitvi sredstev ne bo sklenila, sklep o izboru pa se odpravi.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko ministrstvo odstopi od pogodbe o dodelitvi sredstev, pri čemer bo prejemnik sredstev dolžan vrniti že prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije, skladno s pozivom ministrstva.

Pogoji so razdeljeni v naslednje kategorije:

* pogoji za konzorcij,
* pogoji za projekt,
* splošni pogoji za vse konzorcijske partnerje,
* posebni pogoj za vodilnega partnerja konzorcija.

Izpolnjevanje pogojev bo preverjala imenovana strokovna komisija za izvedbo predmetnega javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija preveri, ali vloga izpolnjuje vse pogoje javnega razpisa.

### **5.1. Pogoji za konzorcij**

Konzorcij, ki se z vlogo prijavi na ta javni razpis, mora izpolnjevati naslednje pogoje:

1. Sestavljen mora biti iz najmanj treh (3) in največ desetih (10) sodelujočih konzorcijskih partnerjev, od katerih mora biti vodilni partner veliko podjetje v skladu z definicijo iz Priloge I Uredbe GBER. Poleg tega morata najmanj dva konzorcijska partnerja po velikosti ustrezati definiciji MSP v skladu z definicijo iz Priloge I Uredbe GBER.
2. Vodilni partner konzorcija in ostali konzorcijski partnerji morajo izpolnjevati splošne in posebne pogoje za konzorcijske partnerje iz točk 5.3. in 5.4. tega javnega razpisa.
3. Slediti mora rezultatu celovite digitalne preobrazbe podjetja ali digitalne preobrazbe posameznih poslovnih funkcij.
4. Prijavitelj mora vlogi na ta javni razpis priložiti konzorcijsko pogodbo, ki jo za potrebe izvedbe projekta digitalne preobrazbe, s katerim se konzorcij prijavlja na ta javni razpis, sklenejo vsi konzorcijski partnerji.[[10]](#footnote-10)

### **5.2. Pogoji za projekt digitalne preobrazbe**

Projekt mora v formalnem in vsebinskem smislu izpolnjevati sledeče pogoje:

* 1. Projekt mora biti skladen z namenom, ciljem in s predmetom javnega razpisa ter s cilji NOO[[11]](#footnote-11).
  2. Začetek in zaključek izvajanja projekta morata biti opredeljena skladno z določili 9. točke javnega razpisa.
  3. Projekt mora izkazovati faznost izvajanja projekta v skladu z opredeljeno časovnico in mejnikom za posamezno fazo, kot je to določeno v točki 3.2.3. tega javnega razpisa.
  4. Projekt mora biti opredeljen tako, da vsebuje vse v točki 3.2.1. tega javnega razpisa opredeljene osnovne zahteve in da vsebuje opredelitev naprednih tehnologij iz točke 3.2.2. tega javnega razpisa.
  5. Predviden rezultat projekta mora biti izvedena celovita digitalna preobrazba podjetja ali digitalna preobrazba posameznih poslovnih funkcij.
  6. Projekt mora upoštevati okoljsko načelo »ne škoduj bistveno« (t.i. DNSH oz. Do No Significant Harm) iz točke 11.1. Pojasnil javnega razpisa in biti skladen s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost«.
  7. Načrtovana vrednost celotnih stroškov projekta digitalne preobrazbe znaša vsaj 1.000.000 EUR.
  8. Načrtovana višina sofinanciranja za projekt digitalne preobrazbe znaša največ 2.200.000 EUR.
  9. V projektu mora skupna načrtovana vrednost sofinanciranja konzorcijskih partnerjev, ki so MSP, znašati najmanj 23 % od celotne vrednosti sofinanciranja projekta[[12]](#footnote-12).
  10. V projektih, ki bodo predvidevali koriščenje sredstev iz sheme državne pomoči RRI, so upoštevana vsa določila iz točke 8.1.1. javnega razpisa. V projektih, ki bodo predvidevali koriščenje sredstev iz sheme *de minimis,* so upoštevana vsa določila iz točke 8.1.2. javnega razpisa, vključno z omejitvijo višine pomoči[[13]](#footnote-13). V projektih, ki bodo predvidevali koriščenje sredstev iz sheme državne pomoči 3.13, so upoštevana vsa določila iz točke 8.1.3. javnega razpisa.
  11. V vlogi morajo biti za vsakega konzorcijskega partnerja navedeni finančni viri, iz katerih podjetje (poleg zaprošene pomoči oz. subvencije) načrtuje izplačevati stroške projekta (neupravičene in upravičene stroške) ter navedeni tudi viri za financiranje projekta do prejema zaprošene pomoči/subvencije.

### **5.3. Splošni pogoji za vse konzorcijske partnerje**

Vsak izmed konzorcijskih partnerjev mora izpolnjevati sledeče pogoje:

1. Biti mora pravna ali fizična oseba (samostojni podjetnik posameznik), ki je ustanovljena po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS in 158/20 – ZlntPK-C in 18/21) ali zadruga, ki je registrirana po Zakonu o zadrugah (Uradni list RS, št. 97/09 – uradno prečiščeno besedilo in 121/21) ali javni ali zasebni zavod, ustanovljen v skladu z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), ki ima sedež ali podružnico v Republiki Sloveniji.
2. Na dan oddaje vloge mora imeti v sodnem ali drugem ustreznem registru (Poslovni register Slovenije) vpisan poslovni naslov, poslovno enoto ali podružnico oziroma drug del poslovnega subjekta, kjer se bo izvajala celovita digitalna preobrazba podjetja ali digitalna preobrazba posamezne poslovne funkcije oz. se bodo izvajale aktivnosti projekta digitalne preobrazbe.
3. V kolikor je katerikoli od konzorcijskih partnerjev podjetje s sedežem v katerikoli drugi državi članici Evropske unije in na dan oddaje vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o dodelitvi sredstev ustanoviti podružnico v Republiki Sloveniji in to dokazati z izpiskom iz Sodnega registra, ob oddaji vloge pa s podpisom izjave.
4. Na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij: Slovenskega podjetniškega sklada, Javne agencije Republike Slovenije za spodbujanje podjetništva, internacionalizacije, tujih investicij in tehnologije in Slovenskega regionalno razvojnega sklada, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom.[[14]](#footnote-14)
5. Nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
6. Ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](http://www.uradni-list.si/1/objava.jsp?sop=2021-01-3463) – uradno prečiščeno besedilo, [178/21 – popr.](http://www.uradni-list.si/1/objava.jsp?sop=2021-21-3524) in [196/21](http://www.uradni-list.si/1/objava.jsp?sop=2021-01-3903) – odl. US) in ni v postopku likvidacije po ZGD-1 (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21).
7. Ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe GBER.
8. Zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb).
9. Ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da konzorcijski partner navedeni pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga.
10. Za iste že povrnjene upravičene stroške in aktivnosti, ki so predmet sofinanciranja v tem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja).
11. Upoštevati mora pravilo kumulacije državnih pomoči - skupna višina državne pomoči in *de minimis* pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči ali *de minimis* pomoči, kot jih določajo sheme državnih pomoči in *de minimis* pomoči, po katerih se izvaja predmetni javni razpis.
12. Ne sme biti kreditna[[15]](#footnote-15) ali finančna institucija[[16]](#footnote-16) in nima registrirane glavne dejavnosti, ki spada v sektor K64 po Standardni klasifikaciji dejavnosti.
13. Nima neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance.
14. Podal je izjavo, da ne bo nastopal kot zunanji izvajalec drugim konzorcijskim partnerjem v istem konzorciju.
15. Če gre za veliko podjetje v skladu z definicijo iz Priloge I Uredbe GBER, lahko nastopa kot konzorcijski partner (vodilni partner ali partner, ki ni vodilni partner) le pri enem projektu digitalne preobrazbe.
16. Če gre za MSP v skladu z definicijo iz Priloge I Uredbe GBER, lahko nastopa kot konzorcijski partner, ki ni vodilni partner, v največ treh projektih digitalne preobrazbe.

### **5.4. Posebni pogoj za vodilnega partnerja konzorcija**

Vodilni partner v konzorciju mora izpolnjevati sledeč posebni pogoj:

1. Biti mora veliko podjetje, pri čemer se velikost preverja skladno z definicijo iz Priloge I Uredbe GBER.

## Odpiranje vlog ter postopek in način preverjanja in izbora

Postopek izbora se deli na postopek odpiranja in preverjanja formalne popolnosti vlog, postopek preverjanja pogojev, vključno s postopkom preverjanja skladnosti vloge s predmetom, namenom in ciljem razpisa, ter na postopek ocenjevanja skladno z merili javnega razpisa.

Postopek je opredeljen skladno z določili ZPOP-1. ZUP se v okviru tega postopka uporablja subsidiarno.

### **6.1. Odpiranje vlog**

Odpiranje vlog zaradi pričakovanega velikega števila vlog ne bo javno in bo izvedeno v prostorih ministrstva najkasneje v 8 delovnih dneh po izteku datuma/roka za oddajo vlog.

### **6.2. Preverjanje formalne popolnosti vlog in izpolnjevanja pogojev za kandidiranje**

Na odpiranju bo strokovna komisija preverila pravočasnost, pravilno označenost in formalno popolnost prispelih vlog.

Vloge, ki ne bodo pravočasne, se bodo s sklepom zavrgle kot prepozne.

Vloge, ki ne bodo pravilno označene, bodo neodprte vrnjene pošiljatelju. Če z ovojnice ne bo razviden pošiljatelj, se vloga odpre in vrne pošiljatelju.

V primeru, da se ugotovi formalna nepopolnost vloge, se prijavitelja pozove k dopolnitvi. Dopolnitev vlog je namenjena zagotovitvi morebitnih manjkajočih dokumentov, obrazcev oziroma podatkov. Prijavitelje se v ta namen pozove k dopolnitvi s pisnim pozivom za dopolnitev vloge.

Vloge prijaviteljev, ki so bili pozvani k dopolnitvi in se na poziv niso pravočasno odzvali ali vloge niso dopolnili z vsemi obveznimi sestavinami skladno s pozivom in predmetnim razpisom ter v roku iz poziva, se zavržejo. Prijavitelji, ki vloge niso dopolnili skladno s pozivom za dopolnitev, se k dopolnitvi ne poziva ponovno.

Prijavitelj v dopolnitvi ne sme:

* spreminjati višine zaprošenih sredstev[[17]](#footnote-17),
* spreminjati tistega dela vloge, ki se veže na tehnične specifikacije predmeta vloge (namen, rezultat, vsebina, partnerji, način in dinamika izvajanja),
* spreminjati tistih elementov vloge, ki vplivajo ali bi lahko vplivali na drugačno razvrstitev njegove vloge v postopku ocenjevanja.

Če bi prijavitelji v dopolnitvi svoje vloge spreminjali zgoraj navedene dele vloge, se upoštevajo navedbe iz prvotne vloge.

Vloge, ki so v delih, ki ne smejo biti predmet dopolnjevanja, neskladne z javnim razpisom, se brez poziva za dopolnitev zavrne. Vloge, ki ne izpolnjujejo pogojev za kandidiranje, se zavrnejo.

Ne glede na prej navedene omejitve glede dopolnitev sme izključno prijavitelj ob pisnem soglasju ministrstva popraviti očitne računske napake, ki se odkrijejo pri pregledu in kasneje tudi pri ocenjevanju vlog.

Izpolnjevanje pogojev bo preverjala imenovana strokovna komisija Za vse formalno popolne vloge strokovna komisija preveri, ali vloga izpolnjuje vse pogoje javnega razpisa.

Če strokovna komisija pri pregledu izpolnjevanja pogojev ali v postopku ocenjevanja vlog odkrije nejasnosti ali neskladnosti v vlogi, lahko pozove prijavitelja k predložitvi dodatnih pojasnil ali dokazil.

### **6.3. Ocenjevanje in merila**

Postopek javnega razpisa bo vodila strokovna komisija, s katero lahko kot ocenjevalci sodelujejo tudi zunanji strokovnjaki (v nadaljevanju: ocenjevalci). Predlog izbora ocenjevalcev prejetih vlog pripravi strokovna komisija, potrdi pa ga minister.

Vloge oz. prijavljeni projekti digitalne preobrazbe se ocenjujejo po sledečih merilih za ocenjevanje vlog:

|  |  |  |
| --- | --- | --- |
| **MERILO** | **VSEBINA MERILA** | **KONČNA OCENA**  **(št. možnih točk z utežjo)** |
| **MERILO 1** | **TEHNOLOŠKA IN ORGANIZACIJSKA KREPITEV IN KREPITEV KOMPETENC ZA DIGITALNO PREOBRAZBO** | 55 |
| **MERILO 2** | **TRAJNOSTNA NARAVNANOST PROJEKTA DIGITALNE PREOBRAZBE** | 21 |
| **MERILO 3** | **SPOSOBNOST KONZORCIJSKIH PARTNERJEV** | 10 |
| **MERILO 4** | **NAČRTOVANJE PROJEKTA DIGITALNE PREOBRAZBE** | 14 |
| **SKUPAJ** | | **100** |
| **DODATNO MERILO 5** | **LOKACIJA PROJEKTA DIGITALNE PREOBRAZBE** | 3 |
| **SKUPAJ** | | **103** |

Način ocenjevanja vlog, način uporabe in pomen posameznih meril za ocenjevanje vlog so natančneje opredeljeni v 5. točki Pojasnil javnega razpisa.

### **6.4. Izbor projektov digitalne preobrazbe**

Končna odločitev o sofinanciranju vloge se sprejme na podlagi usklajenega predloga dveh ocenjevalcev.

Projekt, ki pri katerem koli merilu ali podmerilu, razen merilu »Lokacija projekta«, doseže 0 točk, ne more biti izbran za sofinanciranje. Tak projekt bo zavrnjen.

Merilo »Lokacija projekta digitalne preobrazbe« se pri skupnem številu točk upošteva samo v primeru, da vloga prijavitelja že pred oceno tega merila dosega ali presega minimalno število točk, potrebnih za sofinanciranje, to je 60 točk. Če vloga pred oceno tega merila dosega ali presega 60 točk, se ocena tega merila prišteje prej pridobljenim točkam.

**Skupno možno število prejetih točk je 103. Minimalno število točk, potrebnih za sofinanciranje, je 60 točk. V kolikor posamezna vloga ne doseže najmanj 60 točk, se zavrne. Vloge, ki dosežejo najmanj 60 točk, kandidirajo za sofinanciranje, in sicer se za sofinanciranje izberejo/podprejo kaskadno tiste vloge, ki so izmed vseh prejetih vlog prejele največ točk v postopku ocenjevanja, dokler ne zmanjka razpoložljivih sredstev po tem javnem razpisu, ostale vloge se zavrnejo.**

Strokovna komisija bo na podlagi prejetih ocen ocenjevalcev pripravila listo projektov od najbolje do najslabše ocenjenih in glede na višino zaprošenih sredstev pripravila seznam projektov za sofinanciranje, za katere bo zagotovljenih dovolj sredstev.

V primeru, da bo več vlog prejelo enako število točk, pa za sofinanciranje vseh ne bo na voljo dovolj sredstev, bodo imele prednost vloge, ki bodo prejele več točk po dodatnem merilu: Indeks razvojne ogroženosti za leto 2019 (publikacija izdana s strani UMAR, marec 2020), glede na lokacijo, kjer bo izvajal projekt vodilni partner:

|  |  |  |
| --- | --- | --- |
|  | Dodatno merilo 1: **Indeks razvojne ogroženosti** | Št. točk |
| 1 | Pomurska | 12 |
| 2 | Primorsko-notranjska | 11 |
| 3 | Podravska | 10 |
| 4 | Zasavska | 9 |
| 5 | Koroška | 8 |
| 6 | Posavska | 7 |
| 7 | Goriška | 6 |
| 8 | Savinjska | 5 |
| 9 | Obalno-kraška | 4 |
| 10 | Jugovzhodna Slovenija | 3 |
| 11 | Gorenjska | 2 |
| 12 | Osrednjeslovenska | 1 |

V primeru, da ima po upoštevanju dodatnega merila več vlog enako število točk, se prednostni vrstni red določi po številu prejetih točk po merilih v vrstnem redu, kot si sledijo merila v tabeli iz točke 6.3. javnega razpisa. V kolikor tudi po tej prednostni opredelitvi ne bi bilo mogoče določiti prednostnega vrstnega reda, se za sofinanciranje izberejo vloge po vrstnem redu prispetja na ministrstvo[[18]](#footnote-18).

Del razpisanih sredstev lahko ostane nerazdeljen v primeru premajhnega števila vlog, ki bi dosegle minimalno število točk, potrebnih za sofinanciranje. Del razpisanih sredstev lahko ostane nerazporejen tudi v primeru, ko ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, do celotnega, to je v vlogi zaprošenega sofinanciranja.

V slednjem primeru lahko ministrstvo konzorcij pozove k izjavi oz. opredelitvi do možnosti izvedbe projekta z zmanjšanim obsegom sofinanciranja. V kolikor konzorcij oziroma v njegovem imenu prijavitelj potrdi, da sprejema zmanjšan obseg sofinanciranja za izvedbo projekta in da konzorcij lahko zagotovi dodatna lastna sredstva ter ministrstvu posreduje izjavo o zaprtju finančne konstrukcije in o izvedbi projekta kljub zmanjšanemu obsegu sofinanciranja, ministrstvo izda sklep o izboru vloge z zmanjšanim obsegom sofinanciranja.

V kolikor se konzorcij ne strinja z izvedbo projekta z manjšim obsegom financiranja, se sofinanciranje z nižjim obsegom sofinanciranja lahko ponudi naslednjemu konzorciju v vrsti glede na višino prejetih točk v postopku ocenjevanja. V primeru, ko po tem postopku zmanjšanega sofinanciranja ne sprejme noben konzorcij, ki je po višini prejetih točk dosegel minimalni prag za sofinanciranje, lahko sredstva v skrajnem primeru ostanejo nerazporejena.

V primeru zvišanja razpisanih sredstev v skladu z 8. odstavkom 7. točke javnega razpisa ima postopek, naveden v 8. odstavku 7. točke javnega razpisa, prednost pred postopkom zmanjševanja obsega sofinanciranja za vlogo, ki je glede na višino prejetih točk v postopku ocenjevanja zadnja v vrsti za sofinanciranje, opisanim v prejšnjih dveh odstavkih te točke javnega razpisa.

V primeru, da posamezni konzorcij odstopi od podpisa pogodbe o dodelitvi sredstev, se sproščena sredstva lahko dodelijo pozitivno ocenjenemu projektu, ki je naslednji v vrsti za sofinanciranje glede na višino prejetih točk, skladno z zgoraj opredeljenim postopkom.

Dokončno odločitev o sofinanciranju posameznega projekta iz proračuna Republike Slovenije sprejme minister.

### **6.5. Rok, v katerem bodo prijavitelji obveščeni o izidu javnega razpisa**

Prijavitelji bodo o izidu javnega razpisa obveščeni najkasneje v roku 90 dni od datuma odpiranja vlog.

Prijavitelji bodo na podlagi sklepa o izboru pozvani k podpisu pogodbe o dodelitvi sredstev.

Prijavitelji, ki menijo, da jim razpisana sredstva neupravičeno niso bila dodeljena, lahko v tridesetih (30) dneh od prejema sklepa o neizboru sprožijo upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z izbranimi prejemniki sredstev.

Rezultati javnega razpisa so informacija javnega značaja in bodo objavljeni na spletni strani ministrstva.

## Okvirna višina sredstev, ki so na razpolago.

Skupna predvidena višina sredstev, ki je na razpolago za izvedbo javnega razpisa, je **44.000.000,00 EUR**.

Pravice porabe so na razpolago na evidenčnem projektu 1611-21-0015 - Izvajanje načrta za okrevanje in odpornost in na proračunski postavki 221175 - C2K6IB Program digitalne transformacije industrije/podjetij-NOO-MGRT.

Obdobje razpoložljivosti sredstev za javni razpis obsega proračunska leta 2022, 2023 in 2024 .

Predvidena razdelitev sredstev po letih je 200.000,00 EUR za leto 2022, 26.800.000,00 EUR za leto 2023 in 17.000.000,00 EUR za leto 2024.

Dinamika sofinanciranja projekta bo določena s pogodbo o dodelitvi sredstev v odvisnosti od finančnega načrta izvajanja projekta in od razpoložljivih pravic porabe oz. proračunskih sredstev.

Pogodbe o sofinanciranju na osnovi objavljenega javnega razpisa ne bodo podpisane, dokler ne bodo zagotovljena sredstva na evidenčnem projektu 1611-21-0015 in dokler projekti ne bodo uvrščeni v načrt razvojnih programov.

Izplačila ministrstva so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko ministrstvo razveljavi javni razpis in izdane sklepe o izboru. Ministrstvo lahko spremeni tudi pogodbeno vrednost ali dinamiko izplačil. Če se končni prejemnik ne strinja s predlogom spremembe, se šteje, da odstopa od vloge oziroma od pogodbe o dodelitvi sredstev.

Ministrstvo bo v primeru presežnega interesa s strani potencialnih prijaviteljev (konzorcijev), kakovosti prejetih vlog ali iz drugih razlogov, vendar zgolj v primeru, ko bodo zagotovljena dodatna razpoložljiva sredstva za predmetni javni razpis iz naslova Mehanizma za okrevanje in odpornost, integralna sredstva ali sredstva iz drugih virov financiranja, po potrebi lahko pred izdajo sklepov o izboru s spremembo javnega razpisa, ki bo objavljena v Uradnem listu in na spletni strani ministrstva, objavilo zvišanje razpisanih sredstev. Zvišanje razpisanih sredstev bo pri tem prvenstveno najmanj tolikšno, kolikor znaša razlika med obstoječo razpisano vrednostjo in sredstvi, ki so potrebna za podporo ene oz. zadnje izmed vlog, ki je po višini prejetih točk zadnja v vrsti za izdajo sklepa o izboru, in sicer do višine zaprošenega sofinanciranja, kot le-ta izhaja iz vloge. V primeru zagotovitve več dodatnih razpoložljivih sredstev (s katerimi je možno podpreti več kot zgolj eno oz. zadnjo izmed vlog, ki so v vrsti za sofinanciranje), se projekti izbirajo na enak način kot navedeno v točki 6.4. javnega razpisa, torej glede na število prejetih točk v postopku ocenjevanja po merilih (od projektov, ki so v vrsti z večjim, do tistih projektov, ki so v vrsti z manjšim številom prejetih točk).

Navedena možnost zvišanja razpisane vrednosti je zgolj možnost in ne zaveza, saj v trenutku objave javnega razpisa ministrstvo nima zagotovljenih dodatnih razpoložljivih sredstev nad višino trenutno razpisane vrednosti. Ob objavi spremembe javnega razpisa iz navedenega razloga bo ministrstvo navedlo novo, višjo razpisano vrednost ter tudi vir za to povišanje sredstev. Postopek iz prejšnjega odstavka ima prednost pred postopkom zmanjševanja obsega sofinanciranja za vlogo, ki je glede na višino prejetih točk v postopku ocenjevanja zadnja v vrsti za sofinanciranje, kot je navedeno v točki 6.4. javnega razpisa. To pomeni, da v kolikor ministrstvo ne bo imelo na voljo dodatnih razpoložljivih sredstev za zvišanje razpisane vrednosti, se lahko ministrstvo posluži možnosti podpore z zmanjšanim obsegom sofinanciranja.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče ali spremeni, kar stori z objavo v Uradnem listu Republike Slovenije.

Obdobja upravičenosti stroškov in izdatkov so opredeljena v točki 9. tega javnega razpisa.

## Upravičeni stroški, intenzivnost pomoči, način financiranja ter shema in skladnost s pravili državnih pomoči

Pri določitvi načina financiranja, intenzivnosti pomoči in skladnosti s pravili državnih pomoči ministrstvo upošteva:

* vrsto aktivnosti (faze projekta digitalne preobrazbe), ki bodo predmet sofinanciranja,
* velikost končnih prejemnikov sredstev (posameznih konzorcijskih partnerjev) skladno s Prilogo I Uredbe GBER.

### **8.1. Sheme državnih pomoči**

Sredstva se bodo dodeljevala:

* na podlagi sheme državne pomoči »Program izvajanja finančnih spodbud MGRT-RRI« (št. priglasitve: BE01-2399245-2015/II, datum potrditve sheme: 5.5.2016 (redakcijski popravek 4.11.2016),sprememba št. BE01-2399245-2015/II z dne 19. 1. 2021; trajanje sheme: do 31. 12. 2023) (shema državne pomoči RRI);
* na podlagi sheme pomoči »Program izvajanja finančnih spodbud MGRT – *de minimis*« (št. priglasitve: M001-2399245-2015, 14. 5. 2015, čistopis 9. 5. 2016 (I), sprememba 10. 11. 2020 (II); trajanje sheme: do 31. 12. 2023) (shema *de minimis*),
* na podlagi sheme državne pomoči »COVID-19: Digitalna preobrazba gospodarstva (RRF) (COVID-19: Digital transformation of the economy (RRF))« (št. priglasitve: SA.101779 (2022/N), 14. 3. 2022; trajanje sheme: do 31. 12. 2022) (shema državne pomoči 3.13).

#### 8.1.1. Določila v zvezi s shemo državne pomoči RRI

Pomoč ni dovoljena v primerih, kadar je dodelitev pomoči pogojena z obveznostjo, da končni prejemnik uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov.

Prav tako pomoč ni dovoljena v primerih, ko bi se končnim prejemnikom omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo.

Pomoč za kritje stroškov študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena za sektor predelave in trženja kmetijskih proizvodov, kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje, ali kadar je pomoč pogojena s tem, da se delno ali v celoti prenesena primarne proizvajalce.

Pomoč ni dovoljena za sektor premogovništva za lažje zaprtje nekonkurenčnih premogovnikov, kakor jo zajema Sklep Sveta 2010/787/EU z dne 10. decembra 2010 (UL L št. 336z dne 21. 12. 2010, str. 24).

Pomoč se lahko kumulira z vsako drugo državno pomočjo, če se ti ukrepi nanašajo na različne opredeljive upravičene stroške.

Pomoč se lahko kumulira z vsako drugo državno pomočjo v zvezi z istimi upravičenimi stroški, ki se deloma ali v celoti prekrivajo, samo če se s tako kumulacijo ne preseže največja intenzivnost pomoči ali znesek pomoči, ki se po Uredbi GBER uporablja za to pomoč.

Pomoč se ne sme združevati s pomočjo, dodeljeno po pravilu *de minimis,* glede na iste upravičene stroške, če bi bile s tem presežene dovoljene meje intenzivnosti državnih pomoči.

Po shemi državne pomoči RRI se financirajo stroški industrijskih raziskav in eksperimentalnega razvoja v okviru 2. faze projektov digitalne preobrazbe. Za ta del mora projekt izkazovati spodbujevalni učinek in nujnost pomoči v skladu s 6. členom Uredbe GBER.[[19]](#footnote-19)

Intenzivnosti pomoči po shemi državne pomoči RRI (ne glede na vrsto raziskav – industrijske raziskave ali eksperimentalni razvoj) znaša:

* velika podjetja: do 25 % upravičenih stroškov,
* srednje velika podjetja: do 35 % upravičenih stroškov,
* mikro in mala podjetja: do 45 % upravičenih stroškov.

V primeru, da projekt izvaja konzorcij partnerjev, v katerem noben posamezen partner ne nosi več kot 70 % upravičenih stroškov, se intenzivnost pomoči za vsakega posameznega partnerja poveča za 15 odstotnih točk. V tem primeru je intenzivnost pomoči naslednja:

* velika podjetja: do 40 % upravičenih stroškov,
* srednje velika podjetja: do 50 % upravičenih stroškov,
* mikro in mala podjetja: do 60 % upravičenih stroškov.

Upoštevanje pravila iz prejšnjega odstavka se preverja pred izdajo sklepa o izboru. V kolikor pravilo ni izpolnjeno, se kot delež sofinanciranja določi osnovni 25/35/45 % delež sofinanciranja. Navedeno se preverja tudi glede na končno realizacijo stroškov projekta digitalne preobrazbe. Končni prejemnik je ves čas projekta dolžan skrbeti za to, da bo razmerje upravičenih stroškov ustrezno. Dejanska realizacija razmerja upravičenih stroškov se s strani skrbnika nadzira le ob zadnjem zahtevku za izplačilo oz. vlogi za izplačilo, ko se po potrebi izvedejo tudi ustrezni popravki in korektivni ukrepi (delna zavrnitev stroškov ali po potrebi vračilo sredstev).

#### 8.1.2. Določila v zvezi s shemo de minimis

V zvezi s pomočjo *de minimis* velja omejitev višine pomoči, kar pomeni, da skupni znesek pomoči, dodeljen enotnemu podjetju na podlagi pravila *de minimis*, ne sme presegati 200.000,00 EUR v kateremkoli obdobju zadnjih treh poslovnih let (leto odobritve zaprošene pomoči po tem javnem razpisu se upošteva v to obdobje). Omenjeni znesek se zniža na vrednost 100.000,00 EUR za enotna podjetja, ki delujejo v komercialnem cestnem tovornem prometu, ne sme pa se uporabljati za nabavo vozil za cestni prevoz tovora.

V kolikor bi z zaprošenim zneskom sofinanciranja katerikoli partner presegel dovoljeno višino sredstev po shemi *de minimis* iz prvega ostavka te točke, se vloga konzorcija ne zavrne, temveč se partnerja pozove k opredelitvi, ali lahko razliko v sredstvih zagotovi sam. V kolikor partner tako zagotovilo poda, se mu za sofinanciranje po shemi *de minimis* lahko dodelijo sredstva v znesku, ki ga glede na omejitev še lahko prejme. V kolikor partner takega zagotovila ne poda, se vloga zavrne. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

Pomoč se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči.

Pomoč se lahko kumulira s pomočjo po pravilu *de minimis* do dovoljene zgornje meje.

Pomoč *de minimis* se ne uporablja za nabavo vozil za cestni prevoz tovora.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo. Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena v primerih, kadar je dodelitev pomoči pogojena z obveznostjo, da prejemnik pomoči uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov. Prav tako pomoč ni dovoljena v primerih, ko bi se prejemnikom pomoči omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena, če ima prijavitelj registrirano glavno dejavnost na sledečih izključenih sektorjih:

1. ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,
2. primarna proizvodnja kmetijskih proizvodov,
3. predelava in trženje kmetijskih proizvodov, v primerih:

* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali
* kadar je pomoč pogojena s tem, da se delno ali v celoti prenese na primarne proizvajalce.

V kolikor v vlogi na javni razpis načrtuje sofinanciranje aktivnosti 1. in/ali 3. faze projekta konzorcijski partner, ki ima registrirano glavno dejavnost na zgoraj navedenih izključenih sektorjih (alineji a) in b) prejšnjega odstavka), se vloga konzorcija ne zavrne, temveč se partnerja pozove k opredelitvi, ali lahko sredstva za te aktivnosti zagotovi sam. V kolikor konzorcijski partner tako zagotovilo poda, se predvidena vrednost sofinanciranja projekta zniža, tako da se za tega partnerja ne predvideva več javnega sofinanciranja upravičenih stroškov 1. in 3. faze projekta, pač pa se za enak znesek poveča lastno financiranje upravičenih stroškov za tega konzorcijskega partnerja. V kolikor konzorcijski partner takega zagotovila ne poda, se vloga zavrne. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

Po shemi *de minimis* se financirajo stroški v okviru 1. faze in 3. faze projektov digitalne preobrazbe. Ne glede na opredeljeni delež sofinanciranja za posamezni strošek se sofinancira znesek do višine sredstev, s katero prejemnik sredstev ne presega omejitve iz prvega odstavka te točke javnega razpisa.[[20]](#footnote-20)

Intenzivnosti pomoči po shemi *de minimis* znaša za vse velikosti podjetij do 70 % upravičenih stroškov.

#### 8.1.3. Določila v zvezi s shemo državne pomoči 3.13

Delež sofinanciranja je določen skladno z določili sheme državne pomoči 3.13, in sicer različno glede na velikost končnega prejemnika sredstev.

Pomoč se skladno z Začasnim okvirom prejemniku sredstev lahko dodeli najkasneje v času dovoljenega učinkovanja ukrepov iz Začasnega okvira. Obdobje upravičenosti stroškov skladno z Začasnim okvirom je praviloma najprej od 1. 2. 2020[[21]](#footnote-21). Obdobje upravičenosti stroškov in javnih izdatkov v primeru uporabe obstoječih shem državnih pomoči in obstoječe pomoči *de minimis* je skladno z obstoječimi shemami državnih pomoči in pomoči *de minimis*.

Skupna pomoč, dodeljena v skladu s točko 3.13 Začasnega okvira, nominalno ne sme presegati 10 milijonov EUR na podjetje, ne glede na instrument pomoči.

Pomoč se lahko doda regionalni pomoči za naložbe in se kumulira z drugimi vrstami pomoči na podlagi uredb de minimis in s pomočjo na podlagi uredb o skupinskih izjemah[[22]](#footnote-22), če se upoštevajo določbe in pravila o kumulaciji iz navedenih uredb (če z novo pomočjo ni presežena zanjo dovoljena najvišja možna intenzivnost oz. kvota pomoči). Skupni znesek pomoči v nobenem primeru ne sme presegati 100 % upravičenih stroškov. Kumulacija z drugimi instrumenti pomoči, ki omogočajo kritje vrzeli v financiranju, je izključena. Pomoč se lahko kumulira s pomočjo, dodeljeno v skladu z drugimi točkami Začasnega okvira v skladu z določbami in pravili iz zadevnih točk Začasnega okvira.

Po shemi državne pomoči 3.13 se financirajo stroški v okviru 2. faze projektov digitalne preobrazbe. Za ta del mora projekt izkazovati spodbujevalni učinek v skladu s točko 3.13 Začasnega okvira.[[23]](#footnote-23)

Intenzivnosti pomoči po shemi državne pomoči 3.13 znaša:

* velika podjetja: do 15 % upravičenih stroškov,
* srednje velika podjetja: do 25 % upravičenih stroškov,
* mikro in mala podjetja: do 35 % upravičenih stroškov.

### **8.2. Vrste upravičenih stroškov in delež sofinanciranja posameznih aktivnosti konzorcijskih partnerjev**

Glede na z javnim razpisom predvidene aktivnosti in faze izvajanja projektov digitalne preobrazbe javni razpis predvideva sofinanciranje naslednjih skupin upravičenih stroškov:

* **Stroški plač in povračil v zvezi z delom**: stroški osebja v obsegu zaposlitve/dela na projektu digitalne preobrazbe za delo na raziskovalno razvojnih aktivnostih na projektu (2. faza projekta);
* **Stroški plač in povračil v zvezi z delom:** stroški osebja v obsegu zaposlitve/dela na projektu digitalne preobrazbe (1. in 3. faza projekta);
* **Stroški storitev zunanjih izvajalcev**: stroški pogodbenih raziskav, ki so bile kupljene od zunanjih izvajalcev po običajnih tržnih pogojih ter stroški svetovalnih in drugih ustreznih storitev, uporabljenih izključno za projekt digitalne preobrazbe (2. faza projekta);
* **Stroški storitev zunanjih izvajalcev**: stroški svetovalnih in drugih ustreznih storitev, uporabljenih izključno za projekt digitalne preobrazbe (1. in 3. faza projekta);
* **Stroški nakupa opredmetenih osnovnih sredstev**: stroški nakupa opreme ter drugih opredmetenih sredstev (razen stroškov nakupa zemljišč in stavb), nujno potrebnih za izvedbo projekta digitalne preobrazbe (2. faza projekta);
* **Stroški nakupa neopredmetenih osnovnih sredstev:** stroški znanja, patentov in programske opreme, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za projekt digitalne preobrazbe (2. faza projekta);
* **Stroški materiala in opreme, potrebnih za prilagoditev osnovnih sredstev** (2. faza projekta);
* **Posredni stroški**: v okviru dodatnih režijskih stroškov in drugih stroškov poslovanja, vključno s stroški materiala[[24]](#footnote-24), zalog in podobnih izdelkov, ki so nastali kot posledica izvajanja projekta digitalne preobrazbe. Uveljavljajo se v obliki pavšalnega financiranja s pavšalno stopnjo v višini do 15 % upravičenih neposrednih stroškov plač in povračil v zvezi z delom za osebje, ki dela na projektu digitalne preobrazbe.

Zaradi preglednosti so upravičeni stroški prikazani v tabeli glede na posamezne faze izvajanja projekta digitalne preobrazbe. Tabela vsebuje podatek o fazi projekta, upravičenih stroških, ki lahko nastanejo znotraj posamezne faze, shemah pomoči, po katerih se sofinancirajo stroški in možnih deležih sofinanciranja upravičenih stroškov.

|  |  |  |  |  |  |
| --- | --- | --- | --- | --- | --- |
| **FAZA projekta digitalne preobrazbe** | **Vrsta stroška** | **Shema pomoči** | **Delež sofinanciranja glede na velikost konzorcijskega partnerja[[25]](#footnote-25)** | | |
| *Veliko podjetje* | *Srednje veliko podjetje* | *Malo, mikro podjetje* |
| **1. Faza – digitalna strategija** | Stroški plač in povračil v zvezi z delom | *Shema*  *de minimis* | do 70 % | do 70 % | do 70 % |
| Stroški zunanjih izvajalcev | *Shema*  *de minimis* | do 70 % | do 70 % | do 70 % |
| Posredni stroški - uveljavljajo se v obliki pavšalnega financiranja s pavšalno stopnjo v višini do 15 % upravičenih neposrednih stroškov plač in povračil v zvezi z delom za osebje | *Shema de minimis* | do 70 % | do 70 % | do 70 % |
| **2. Faza – tehnološka krepitev** | Stroški plač in povračil v zvezi z delom | *Shema*  *RRI* | do 40 % | do 50 % | do 60 % |
| Stroški zunanjih izvajalcev | *Shema*  *RRI* | do 40 % | do 50 % | do 60 % |
| Stroški nakupa opredmetenih osnovnih sredstev | *Shema 3.13* | do 15 % | do 25 % | do 35 % |
| Stroški nakupa neopredmetenih osnovnih sredstev | *Shema 3.13* | do 15 % | do 25 % | do 35 % |
| Stroški materiala in opreme, potrebnih za prilagoditev osnovnih sredstev | *Shema 3.13* | do 15 % | do 25 % | do 35 % |
| Posredni stroški - uveljavljajo se v obliki pavšalnega financiranja s pavšalno stopnjo v višini do 15% upravičenih neposrednih stroškov plač in povračil v zvezi z delom za osebje | *Shema*  *RRI* | do 40 % | do 50 % | do 60 % |
| **3. Faza - implementacija** | Stroški plač in povračil v zvezi z delom | *Shema*  *de minimis* | do 70 % | do 70 % | do 70 % |
| Stroški zunanjih izvajalcev | *Shema*  *de minimis* | do 70 % | do 70 % | do 70 % |
| Posredni stroški - uveljavljajo se v obliki pavšalnega financiranja s pavšalno stopnjo v višini do 15% upravičenih neposrednih stroškov plač in povračil v zvezi z delom za osebje | *Shema*  *de minimis* | do 70 % | do 70 % | do 70 % |

Določila v zvezi z določanjem velikosti podjetij so opredeljena v 7. točki Pojasnil javnega razpisa.

### **8.3. Splošno o upravičenih stroških**

Upravičeni stroški, ki bodo priznani v okviru posameznega projekta digitalne preobrazbe, so stroški za izvajanje aktivnosti digitalne preobrazbe, ki se izvajajo v obliki projekta, s katerim se konzorcij prijavlja na predmetni javni razpis.

**Davek na dodano vrednost ni upravičen strošek.**

Stroški oz. izdatki so upravičeni za sofinanciranje:

* če so s projektom digitalne preobrazbe neposredno povezani, so potrebni za njegovo izvajanje in so v skladu s predvidenim rezultatom projekta;
* če so dejansko nastali: za dela, ki so bila opravljena; za blago, ki je bilo dobavljeno; za storitve, ki so bile izvedene;
* če so priznani v skladu s skrbnostjo dobrega gospodarja;
* če nastanejo in so plačani v obdobju upravičenosti;
* če temeljijo na verodostojnih knjigovodskih in drugih listinah in
* če so v skladu z veljavnimi pravili Unije in predpisi Republike Slovenije.

V primeru, da konzorcij v določenih rokih ne predloži dokazil o upravičenosti stroškov projekta digitalne preobrazbe, lahko ministrstvo odstopi od pogodbe o dodelitvi sredstev in zahteva vračilo že prejetih sredstev v Sklad NOO oziroma v Proračun Republike Slovenije, skladno s pozivom ministrstva.

Za vsak strošek, pri katerem ministrstvo ob pregledu vloge/zahtevka za izplačilo ne najde neposredne povezave med nastankom stroška in izvedbo projekta digitalne preobrazbe, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od končnega prejemnika – konzorcijskega partnerja zahteva dodatna pojasnila, dodatna dokazila ali izjave (npr. fotografije, izpise, izjave, certifikate, ipd.), ki dokazujejo nastanek in obstoj stroška za izvedbo projekta. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo projekta, kot tudi v primeru neupravičenih stroškov, lahko od končnega prejemnika zahteva zmanjšanje vrednosti vloge/zahtevka za izplačilo.

Breme dokazovanja upravičenosti stroškov je na strani končnega prejemnika – konzorcijskega partnerja.

Konzorcijski partnerji posredujejo v skladu s konzorcijsko pogodbo svojo celotno dokumentacijo, ki utemeljuje uveljavljane stroške v okviru posamezne vloge za izplačilo/zahtevka za izplačilo vodilnemu partnerju, da ta pripravi (skupno) vlogo/zahtevek za izplačilo z vso potrebno dokumentacijo in ga posreduje na ministrstvo. Izplačilo sredstev po posamezni vlogi/zahtevku za izplačilo poteka na način, da ministrstvo izplačilo izvede zgolj do glavnega oz. vodilnega partnerja (podpisnika pogodbe o dodelitvi sredstev), ki mora ustrezni del prejetih namenskih sredstev prenakazati drugim konzorcijskim partnerjem, skladno z izvajanjem aktivnosti oz. nastankom upravičenih stroškov na posamezni fazi podprtega projekta, ter ministrstvu posredovati dokazilo o tem prenakazilu posameznim konzorcijskim partnerjem.

Končni prejemniki – konzorcijski partnerji morajo zagotoviti hrambo in vpogled v dokumentacijo projekta digitalne preobrazbe za preverjanje upravljanja in revizijske postopke. Končni prejemniki so dolžni na poziv vsa dokazila in dokumentacijo vlog/zahtevkov za izplačilo predložiti na ministrstvo. V primeru, da ministrstvo ob pregledu dokumentacije po izplačilu ugotovi, da so bile vloge/zahtevki za izplačilo nepravilni, oziroma v njih navedeni stroški nimajo podlage v dejanskih računovodskih listinah oz. v vlogah/zahtevkih za izplačilo navedenih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

Za uveljavljanje upravičenih stroškov se uporabljajo poenostavljene in klasične oblike obračunavanja upravičenih stroškov.

Med poenostavljene oblike sodi pavšalno financiranje.

Med klasične oblike obračunavanja sodi dejansko dokazovanje upravičenih stroškov.

Podrobnejša določila glede upravičenih stroškov in načina dokazovanja so v 8. točki Pojasnil javnega razpisa.

#### 8.3.1. Pavšalno financiranje za posredne stroške, vezane na projekt digitalne preobrazbe

Posredni stroški, ki so nastali kot posledica izvajanja projekta digitalne preobrazbe, se uveljavljajo v obliki pavšalnega financiranja s pavšalno stopnjo v višini do 15 % upravičenih neposrednih stroškov plač in povračil v zvezi z delom za osebje, ki dela na projektu digitalne preobrazbe.

#### 8.3.2. Dejansko dokazovanje upravičenih stroškov

Za uveljavljanje upravičenih stroškov plač in povračil v zvezi z delom, stroškov storitev zunanjih izvajalcev, stroškov nakupa opredmetenih in neopredmetenih sredstev ter stroškov materiala in opreme, potrebnih za prilagoditev osnovnih sredstev, se uporabljajo dokazila o dejansko nastalih in plačanih upravičenih stroških, ki so nastali in bili plačani v obdobju upravičenosti.

Zunanji izvajalec ne sme biti 25 % ali več lastniško povezan s katerim koli izmed konzorcijskih partnerjev.

Opredmetena in neopredmetena osnovna sredstva ne smejo biti kupljena od pravnih ali fizičnih oseb, ki so 25 % ali več lastniško povezane s katerim koli konzorcijskim partnerjem.

## Obdobje, v katerem lahko nastanejo stroški, in obdobje, v katerem morajo biti porabljena dodeljena sredstva

Projekti digitalne preobrazbe so se lahko začeli izvajati najprej s 1. 1. 2021 in se lahko izvajajo najkasneje do 31. 3. 2024.

Upravičeni stroški[[26]](#footnote-26) za 1. fazo izvajanja projektov digitalne preobrazbe[[27]](#footnote-27), kot je le-ta opredeljena v točki 3.2.3. tega javnega razpisa, lahko nastanejo od 1. 1. 2021 naprej in se iztečejo najkasneje v 6 mesecih od roka za oddajo vlog ali v 3 mesecih po prejemu sklepa o izboru (v kolikor je ta rok poznejši), ko se izteče tudi rok za predložitev digitalnih strategij[[28]](#footnote-28).

Upravičeni stroški za 2. in 3. fazo izvajanja projektov digitalne preobrazbe, kot so le-ti opredeljeni v točki 3.2.3. tega javnega razpisa, lahko nastanejo od datuma oddaje vloge oziroma od dneva v vlogi napovedanega začetka 2. in 3. faze projekta, če je ta kasnejši. Aktivnosti 2. in 3. faze izvajanja projektov digitalne preobrazbe se lahko začnejo izvajati od datuma oddaje vloge oziroma od dneva v vlogi napovedanega začetka 2. in 3. faze projekta, če je ta kasnejši. Upravičeni stroški za 2. in 3. fazo izvajanja projektov digitalne preobrazbe smejo nastati do datuma predvidenega zaključka projekta, kar ne sme biti kasneje kot 31. 3. 2024. Ravno tako morajo biti v tem roku zaključene aktivnosti 2. in 3. faze projekta.

Za sofinanciranje se upoštevajo upravičeni izdatki[[29]](#footnote-29) posameznega projekta digitalne preobrazbe, ki so nastali (in bili plačani) v obdobju od 1. 1. 2021 za upravičene stroške 1. faze in od datuma oddaje vloge oziroma od dneva v vlogi napovedanega začetka 2. in 3. faze projekta, če je ta kasnejši, za upravičene stroške 2. in 3. faze do izstavitve zadnje vloge/zahtevka za izplačilo, kar je najkasneje v mesecu dni od napovedanega datuma zaključka projekta, vendar ne kasneje kot 30. 4. 2024, kar je tudi zadnji možni datum oddaje vloge/zahtevka za izplačilo.

Datumi izstavljanja vlog/zahtevkov bodo določeni v pogodbi o dodelitvi sredstev.

Konzorcijski partnerji sami nosijo tveganje za morebitno izvajanje projekta pred izdajo dokončne odločitve o sofinanciranju posamezne vloge. Ministrstvo ne odgovarja za stroške, nastale na projektu digitalne preobrazbe, ki se je začel izvajati pred izdajo dokončne odločitve o sofinanciranju posamezne vloge.

## Roki in način prijave na javni razpis

Navodila za izdelavo popolne vloge so navedena v 9. točki Pojasnil javnega razpisa.

Rok za oddajo vlog je 28. 4. 2022.

Oddaja vloge pomeni, da so se konzorcijski partnerji seznanili z vsebino javnega razpisa in ostalih delov razpisne dokumentacije in da se z njo strinjajo.

Popolna vloga, pripravljena v skladu z razpisno dokumentacijo, mora biti do roka dostavljena v glavno pisarno Ministrstva za gospodarski razvoj in tehnologijo, Kotnikova ulica 5, 1000 Ljubljana. Vloga mora biti oddana v zaprti ovojnici z oznako »Ne odpiraj – vloga na Javni razpis »Digitalna preobrazba gospodarstva«[[30]](#footnote-30) ter navedbo polnega naziva in naslova pošiljatelja. Če se prijava pošlje po pošti, mora biti oddana priporočeno, za pravočasno pa se šteje, če je bila oddana na pošto do vključno 28. 4. 2022.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru spremeni ali prekliče z objavo v Uradnem listu Republike Slovenije.

Glede rokov se uporabljajo določila 68., 100. in 101. člena ZUP.

## Zahteve glede spremljanja in vrednotenja doseganja mejnikov, rezultatov in kazalnikov projekta digitalne preobrazbe

Prejemnik sredstev bo za namen spremljanja in vrednotenja projekta digitalne preobrazbe dolžan spremljati in ministrstvu zagotavljati podatke o doseganju mejnikov, rezultatov in kazalnikov projekta.

Doseganje mejnikov, ki so določeni za posamezno fazo iz točke 3.2.3. tega javnega razpisa, se bo spremljalo po posameznih fazah projekta digitalne preobrazbe.

Rezultat projekta mora biti celovita digitalna preobrazba podjetja ali digitalna preobrazba posameznih poslovnih funkcij, kar se dokazuje ob zaključku projekta.

Prijavitelj mora v vlogi opredeliti ključne kazalnike uspešnosti glede na področje izvajanja digitalne preobrazbe: KPI na področju inovativnosti, KPI na področju organizacije, KPI na področju upravljanja poslovanja (management) in trga (potrošnika). Prijavitelj mora za vsako področje opredeliti vsaj dva kazalnika, od katerih mora biti vsaj en izbran iz seznama kazalnikov[[31]](#footnote-31) v Pripomočku 3 v 10. točki Pojasnil javnega razpisa. Ključni kazalniki uspešnosti se opredelijo v vlogi na javni razpis, kjer se navedejo tudi predvidena dokazila o izpolnjevanju kazalnikov. Doseganje ključnih kazalnikov uspešnosti se bo dokazovalo ob zaključku projekta.

V okviru dolgoročnega spremljanja projektov digitalne preobrazbe (po zaključku projektov) bodo prejemniki sredstev dolžni poročati tudi o kazalniku produktivnosti in dodane vrednosti. Natančnejša navodila bodo prejemniki sredstev prejeli od skrbnika pogodbe na strani ministrstva.

Prejemnik sredstev mora v vlogi realno prikazati načrtovani rezultat in ključne kazalnike uspešnosti projekta. Preveč optimistična načrtovanja lahko privedejo do nedoseganja zastavljenega rezultata projekta in vrednosti ključnih kazalnikov uspešnosti ter so lahko podlaga za zahtevo za vračilo prejetih sredstev. Podatki iz vloge na javni razpis (prejete dokumentacije) bodo osnova za spremljanje pričakovanega rezultata in vrednosti ključnih kazalnikov uspešnosti ter bodo kot takšni tudi vključeni v pogodbo o dodelitvi sredstev.

V primeru, da prejemnik sredstev ob zaključku projekta digitalne preobrazbe ne bo dokazal uresničitev načrtovanega rezultata in vrednosti ključnih kazalnikov uspešnosti v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirani del rezultata in ključnih kazalnikov uspešnosti, skupaj z zakonskimi zamudnimi obrestmi[[32]](#footnote-32).

## Zahteve glede informiranja in obveščanja javnosti

Končni prejemniki – konzorcijski partnerji morajo skladno s 34. členom Uredbe (EU) 2021/241 Evropskega parlamenta in Sveta o vzpostavitvi mehanizma za okrevanje in odpornost zagotavljati skladne, učinkovite in sorazmerne informacije različnim ciljnim skupinam, tudi medijem in javnosti, tako da navedejo izvor in zagotovijo prepoznavnost sredstev Unije, tudi tako, da na vidnem mestu prikažejo emblem Unije in ustrezno izjavo o financiranju z napisom »Financira Evropska unija - NextGeneration EU«.

Končni prejemniki – konzorcijski partnerji morajo ob odobritvi in zaključku projekta digitalne preobrazbe zagotoviti objavo na spletni strani in družbenih omrežjih ter zagotoviti informacijo za medije. Končni prejemniki morajo upoštevati tudi morebitne druge zahteve ministrstva ali URSOO glede komuniciranja v zvezi s posameznim projektom.

Natančne pravice in obveznosti iz naslova komuniciranja v zvezi s posameznim projektom se bodo podrobneje določile v pogodbi o dodelitvi sredstev in v navodilih, podanih s strani ministrstva.

## Zahteve glede hranjenja dokumentacije in spremljanja ter evidentiranja

Končni prejemnik bo dolžan zagotavljati dostopnost in hrambo celotne originalne dokumentacije, vezane na projekt digitalne preobrazbe, in zagotavljati ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njenem zaključku.

## Zahteve glede dostopnosti dokumentacije nadzornim organom

Končni prejemnik mora omogočiti tehnični, administrativni in finančni nadzor nad izvajanjem projekta digitalne preobrazbe, katerega sofinanciranje temelji ali se izvaja na podlagi predmetnega javnega razpisa. Nadzor se izvaja s strani ministrstva kot nosilnega organa, koordinacijskega organa, stroškovnega organa, revizijskega organa ter drugih slovenskih in evropskih nadzornih in revizijskih organov (v nadaljevanju: nadzorni organi).

Končni prejemnik bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinanciranega projekta digitalne preobrazbe. V primeru preverjanja na kraju samem bo končni prejemnik moral omogočiti vpogled v računalniške programe, listine in postopke v zvezi z izvajanjem projekta digitalne preobrazbe ter rezultate projekta digitalne preobrazbe. Končni prejemnik bo o izvedbi preverjanja na kraju samem predhodno pisno obveščen, nadzorni organ pa lahko opravi pregled na terenu tudi brez predhodne najave. Končni prejemnik bo dolžan ukrepati skladno s priporočili iz poročil nadzornih organov in redno obveščati ministrstvo o izvedenih ukrepih.

## Zagotavljanje enakih možnosti

Končni prejemnik bo moral zagotoviti spodbujanje enakih možnosti moških in žensk ter preprečiti vsakršno diskriminacijo med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti.

## Varovanje osebnih podatkov, poslovna skrivnost in podatki o dejanskih lastnikih

Varovanje osebnih podatkov, ki jih ministrstvu posredujejo prijavitelji oziroma končni prejemniki, bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-1. V zvezi s tem ministrstvo napotuje na splošne informacije oz. na obvestilo o varstvu osebnih podatkov, objavljeno na spletni strani ministrstva na povezavi http://www.mgrt.gov.si/si/o\_ministrstvu/varstvo\_osebnih\_podatkov/.

Več o varstvu osebnih podatkov in zavezah ministrstva je navedeno v točki III razpisne dokumentacije.

Vsi podatki iz vlog, ki jih strokovna komisija odpre, so informacije javnega značaja, razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US in 7/18, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma končni prejemniki, je izvedba javnega razpisa ali javnega poziva, vodenje podatkov, evidenc, analiz in drugih zbirk za ministrstvo in nadzorne organe, in sicer o izidu javnega razpisa ali javnega poziva in o izvajanju pogodbe o dodelitvi sredstev. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih projektih digitalne preobrazbe, za katere je tako določeno s predpisi ali ki so javnega značaja, se bodo objavili. Objavljen bo seznam končnih prejemnikov, ki bo obsegal navedbo končnega prejemnika, naziv projekta in znesek javnih virov financiranja projekta. Objave podatkov o projektu in končnih prejemnikih sredstev bodo izvedene v skladu z ZDIJZ.

Uredba 2021/241/EU določa, da je potrebno za namene revizije in nadzora in za zagotovitev primerljivih informacij o porabi sredstev v zvezi z ukrepi za izvajanje reform in naložbenih projektov v okviru načrta za okrevanje in odpornost med drugim zbirati tudi podatke o imenih, priimkih in datumih rojstva dejanskih lastnikov prejemnika sredstev ali izvajalca, kot so opredeljeni v točki 6 člena 3 Direktive (EU) 2015/849 Evropskega parlamenta in Sveta.

Končni prejemnik, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov, ki ga vodi Agencija Republike Slovenije za javnopravne evidence in storitve (AJPES), bo s podpisom pogodbe o dodelitvi sredstev zavezan, da na poziv ministrstva in v roku, postavljenem v pozivu, ministrstvu posreduje podatke o svojih dejanskih lastnikih, ki jih je ministrstvo kot izvajalec ukrepa dolžno zagotavljati po predpisih, ki urejajo izvajanje Mehanizma za okrevanje in odpornost.

## Posledice, če se ugotovi, da je v postopku potrjevanja projektov digitalne preobrazbe ali izvrševanja projektov digitalne preobrazbe prišlo do resnih napak, nepravilnosti, goljufije ali kršitve obveznosti

V kolikor se ugotovi, da je v postopku potrjevanja projektov digitalne preobrazbe ali izvrševanja projektov digitalne preobrazbe prišlo do resnih napak, nepravilnosti ali kršitve obveznosti, ali pa končni prejemnik ministrstva ni seznanil z vsemi dejstvi in podatki, ki so mu bili znani ali bi mu morali biti znani, oziroma da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o odobritvi sredstev, ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo končni prejemnik dolžan vrniti neupravičeno prejeta sredstva skupaj z zakonskimi zamudnimi obrestmi[[33]](#footnote-33). Če je takšno ravnanje namerno, se bo obravnavalo kot sum goljufije.

## Posledice, če se ugotovi, da aktivnosti na projektu digitalne preobrazbe niso bile skladne s pravom Unije in pravom Republike Slovenije

V kolikor se ugotovi, da aktivnosti na projektu digitalne preobrazbe niso bile skladne s pravom Unije in pravom Republike Slovenije, bo ministrstvo odstopilo od pogodbe, končni prejemnik pa bo dolžan vrniti neupravičeno prejeta sredstva skupaj z zakonskimi zamudnimi obrestmi[[34]](#footnote-34).

## Posledice, če se ugotovi dvojno financiranje posameznega projekta digitalne preobrazbe ali da je višina financiranja projekta digitalne preobrazbe presegla maksimalno dovoljeno stopnjo oz. znesek pomoči

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov ali da je višina sofinanciranja projekta presegla maksimalno dovoljene stopnje oz. najvišje dovoljene intenzivnosti ali znesek pomoči, ministrstvo pogodbo lahko odpove in zahteva vračilo že izplačanih sredstev skupaj z zakonskimi zamudnimi obrestmi[[35]](#footnote-35). Če je dvojno uveljavljanje stroškov in izdatkov namerno, se bo obravnavalo kot sum goljufije.

## Razpoložljivost razpisne dokumentacije

Vsi potrebni podatki in navodila, ki bodo omogočili izdelavo popolne in pravilne vloge za dodelitev sredstev, so navedeni v razpisni dokumentaciji, ki bo od dne objave javnega razpisa dalje objavljena na spletni strani ministrstva: <https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/>.

## Dodatne informacije

Dodatne informacije o javnem razpisu so objavljene na spletni strani ministrstva: <https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/> in so na voljo na ministrstvu, na elektronskem naslovu dpg.mgrt@gov.si.

Vprašanja na gornji naslov morajo prispeti najkasneje tri delovne dni pred iztekom roka za oddajo vlog. Ministrstvo bo objavilo odgovore na vprašanja najkasneje en delovni dan pred iztekom roka za oddajo vlog, pod pogojem, da je bilo vprašanje posredovano pravočasno. Nepravočasna vprašanja ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu: <https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/> .

Vprašanja in odgovori bodo objavljeni na spletni strani, zato bodite pri postavljanju vprašanj previdni, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Ministrstvo bo organiziralo informativni dan. Datumi in druge informacije bodo objavljene na spletnem naslovu: <https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/>.

Zainteresirani prijavitelji bodo o vseh novostih sproti obveščeni preko spletne strani: <https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/>.

**Zdravko Počivalšek**

**minister**

1. POJASNILA JAVNEGA RAZPISA

## Opredelitev pojmov

* 1. **Mehanizem za okrevanje in odpornost** je mehanizem financiranja v sklopu Instrumenta EU za okrevanje, t.i. NextGeneration EU, ki je namenjen okrevanju in doseganju večje odpornosti evropskega gospodarstva po Covid-19. Preko Mehanizma se bo zagotovila učinkovita in znatna finančna podpora za pospešitev izvajanja trajnostnih reform ter s tem povezanih naložb v EU.

Mehanizem za okrevanje in odpornost je centralni evropski instrument, ki se v okviru državi članici dodeljene kvote izvaja na ravni države članice EU. Za razliko od izvedbene strukture pri Evropski kohezijski politiki pri mehanizmu za okrevanje in odpornost v izvedbeni strukturi ni organa upravljanja, zato ministrstva (nosilni organi) potrjujejo instrumente sama, izvajajo pa jih bodisi sama ali pa njihovi izvedbeni organi. Ministrstva o doseganju mejnikov in ciljev poročajo koordinacijskemu organu, to je URSOO. Mehanizem za okrevanje in odpornost se izvaja skozi nacionalni izvedbeni dokument, to je NOO (<https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja/>).

* 1. **Načrt za okrevanje in odpornost (NOO)** je načrt, ki ga pripravi država članica EU in ki določa program reform in naložb te države, ki so upravičene do financiranja s strani Mehanizma za okrevanje in odpornost. Ena izmed naložb v okviru NOO je tudi predmetni javni razpis.

Slovenija je v NOO opredelila razvojna področja s pripadajočimi reformami in naložbami, ki bodo prispevale k blaženju negativnih gospodarskih in socialnih učinkov Covid-19 ter pripravile državo na izzive, ki jih predstavljata zeleni in digitalni prehod.

* 1. **Koordinacijski organ**

Je odgovoren za usklajevanje in spremljanje izvajanja NOO ter spremljanje, preverjanje in potrjevanje doseženih mejnikov in ciljev iz NOO. Vlogo koordinacijskega organa izvaja URSOO.

* 1. **Nosilni organ**

Je ministrstvo ali vladna služba, ki je odgovorno/na za izvajanje ukrepov iz NOO na način, da bodo doseženi mejniki in cilji. V konkretnem primeru je to ministrstvo, pristojno za gospodarski razvoj in tehnologijo.

* 1. **Izvajalec ukrepov**

Je ministrstvo, organ v sestavi ministrstva, vladna služba ali druga oseba javnega prava, ki pripravlja in izvaja ukrepe iz NOO, skrbi za doseganje mejnikov in ciljev ukrepov iz NOO ter zagotavlja podatke in poroča o izvajanju ukrepov in doseganju mejnikov in ciljev v informacijsko podporo in/ali nosilnemu organu, slednji pa dalje URSOO. V konkretnem primeru je to ministrstvo, pristojno za gospodarski razvoj in tehnologijo.

* 1. **Končni prejemnik**

Je tisti, ki prejme podporo v okviru mehanizma.

* 1. **Start-up podjetje** je novoustanovljeno podjetje, največkrat majhno podjetje v prvi fazi poslovanja, ki skuša v kratkem času s svojo nišno inovativno idejo, storitvijo ali produktom prodreti na trgu in pri tem ustvariti visok zaslužek. Start-up ali zagonsko podjetje izvaja projekt z namenom iskanja, razvoja ali validacije poslovnega modela s potencialom rasti.[[36]](#footnote-36)
  2. **Scale-up** podjetje je podjetje, ki ima v zadnjih 3 letih povprečni letni donos najmanj 20 %, z začetkom obdobja z vsaj 10 zaposlenimi (OECD, 2007). Obstajajo tudi druge definicije, ki opredeljujejo scale-up-e kot visoko tehnološke start-up-e, ki delujejo kot majhna lokalna podjetja, ki v treh letih rastejo in se širijo. Ta podjetja je pomembno upoštevati, saj so pomembna za lokalno okolje, ker povečujejo ponudbo zaposlitev in dodajajo vrednost gospodarstvu. Poznamo tudi scale up IT podjetja, kar vključuje podjetja, ki imajo letno vsaj 1 mio EUR prihodkov ali 1 mio uporabnikov na mesec (za spletna B2C), vsaj 20 % prometa s tujimi strankami; vsaj 10 % mesečne rasti in 100 % letne rasti.[[37]](#footnote-37)
  3. **Napredne (digitalne) tehnologije** so opredeljene kot tehnologije, ki se še razvijajo in niso dosegle faze zrelosti, da bi omogočale ustvarjanje znatne vrednosti, oziroma tiste tehnologije, ki so dosegle določeno raven tehnične zrelosti, pa jih uporablja manjše število uporabnikov. Z namenom povečanja obsega uporabe teh tehnologij in širitev uporabe na večje število uporabnikov Evropska komisija v Programu »Digitalna Evropa« navaja najpomembnejše ključne digitalne tehnologije, ki lahko prispevajo k tehnološkemu preboju EU, bolj učinkovitemu gospodarstvu EU in s tem boljšemu konkurenčnemu položaju evropskega gospodarstva. Slovensko gospodarstvo je kot del gospodarstva EU vpeto v razvojne in izvedbene aktivnosti, zato je ključno, da gospodarstvo usmerjamo v uporabo naprednih (digitalnih) tehnologij, ki se v času priprave javnega razpisa navajajo kot ključne napredne digitalne tehnologije. Te so:
* robotika in/ali avtomatizacija procesov,
* internet stvari,
* umetna inteligenca za preobrazbo odločevalskih sistemov (vključno s kibernetsko varnostjo),
* blockchain tehnologije/tehnologije distribuiranih zapisov,
* platforme za povezovanje naprednih tehnologij in sinhronizacijo njihove uporabe in optimalno izvedbo digitalnih dvojčkov (interne in zunanje integracijske platforme),
* velepodatki in/ali kvantno računalništvo,
* virtualna resničnost (VR) ali obogatena resničnost (AR) ali razširjena resničnost (XR),
* 3D tiskanje.
  1. **Konvergenca tehnologij**: V prejšnji točki navedene tehnologije je možno v procesu priprave in izvedbe digitalne preobrazbe tudi kombinirati oziroma uporabljati komplementarno. Take tehnologije imenujemo tudi »Konvergenčne tehnologije«. Konvergenčne tehnologije so tiste, ki jih je mogoče med seboj kombinirati oz. so komplementarne za izvedbo takšne tehnološke rešitve, ki bo omogočala najbolj optimalno digitalno preobrazbo podjetja.
  2. **Strategija digitalne transformacije gospodarstva:** Gre za s strani Vlade Republike Slovenije sprejet dokument, ki zajema obdobje od leta 2021 do leta 2030. Strategija je bila pripravljena vzporedno z že začetimi procesi digitalizacije, informatizacije in enotnega digitalnega trga EU. Strategija digitalne transformacije gospodarstva opredeljuje, kako bo Slovenija v naslednjem desetletju zagotovila prehod k modernemu digitalnemu gospodarstvu. Temelji na obstoječih digitalnih tehnologijah in pobudah, ugotovitvah, ki izhajajo iz priporočil Evropske komisije in doseženih kazalcih na področju digitalizacije, ki jih spremljajo evropske in globalne (OECD) statistike.
  3. **Odprto inovacijsko poslovno okolje** je poslovno okolje, ki temelji na načelih odprtega inoviranja, za katerega so značilni naslednji elementi: vključevanje zunanjih partnerjev (npr. kupcev, dobaviteljev, univerz, pa tudi posrednikov in konkurentov) v proces inoviranja, kar lahko pozitivno vpliva na uspešnost inovacij v podjetju. Podjetja so v večini primerov omejena pri internalizaciji (ponotranjenju) znanja in kompetenc. Implementacija eksternega (zunanjega) znanja vpliva na izboljšanje konkurenčnosti podjetij in doseganje višjih vrednosti indeksa ekonomskih in trajnostnih inovacij[[38]](#footnote-38).
  4. **Testno okolje za inovacije**: testna okolja, vključno z živimi laboratoriji (ang. »testbeds and living labs«) predstavljajo eksperimentalno okolje za namen testiranja in demonstracije inovativnih rešitev družbeno-tehnične narave in pripadajočih načinov upravljanja v realnih pogojih. Testna okolja prav tako testirajo in omogočijo redefinicijo družbe v navezavi na nove tehnologije, predvideno prihodnost in s tem povezane modele upravljanja.[[39]](#footnote-39). Lahko so v obliki platform, ki upravljajo aktivnosti testiranja znanstvenih domnev in teorij, računalniških orodij in novih tehnologij. Pojem se uporablja na številnih področjih, namenjen pa je izvedbi eksperimentalnega razvoja, platformam za razvoj novih produktov/storitev in okolij ter razvoju prototipov.
  5. **E-trgovina** ali spletna trgovina: Spletna trgovina je aplikacija, ki je dostopna s spletnim brskalnikom prek računalniškega omrežja. V zadnjem času postaja spletna trgovina čedalje bolj priljubljena med kupci. Prednosti na strani kupca so predvsem hitro primerjanje cen in lastnosti ter enostavno naročanje. Prednosti na strani prodajalca pa so predvsem nižji stroški obratovanja. Če je prodajalec informacijsko dobro povezan z dobavitelji, lahko poteka prodaja tudi brez velikega skladišča, t. i. »just in time nabava« (material se nabavi točno takrat, ko ga potrebujemo in se ne nabavlja na zalogo).[[40]](#footnote-40)
  6. **Digitalna zrelost, (samo)ocena digitalne zrelosti**: Ocena digitalne zrelosti ali (samo)ocena digitalne zrelosti je osnova za pripravo digitalne strategije podjetja. V oceni podjetje opredeli stopnjo pripravljenosti na digitalno preobrazbo, pri čemer upošteva elemente, kot so: stanje digitalne opremljenosti, obstoječa IT arhitektura in uporaba digitalnih tehnologij, analiza obstoječega poslovnega modela, vpliv digitalizacije na produkte oziroma storitve, digitalizacija dostopa do uporabnika, vlaganja v informatiko, obstoječa organizacija in raven kulture v podjetju (naravnanost miselnosti), digitalne kompetence zaposlenih. Obstajajo različni načini in orodja za oceno oziroma (samo)oceno stopnje digitalne zrelosti, bodisi z uporabo (samo)ocenitvene matrike ali pa z uporabo katerega od dostopnih pripomočkov (t.i. »Digital transformation toolkit«). Podjetjem priporočamo, da za namen tega razpisa izvedejo (samo)oceno digitalne zrelosti, ki je dostopna preko DIH Slovenije.[[41]](#footnote-41)
  7. **Strategija digitalne preobrazbe oziroma digitalna strategija** podjetja je strateški, razvojni in izvedbeni dokument podjetja, ki vsebuje opredelitev področij, načina in podrobnega načrta digitalne preobrazbe podjetja. Za potrebe tega razpisa mora digitalna strategija nujno vsebovati sledeče elemente: analiza vrzeli in KPI (obstoječa vrednost in ciljna vrednost), predvidene tehnologije in njihova kombinacija, dvig znanja in digitalnih kompetenc, koraki izvedbe, razpoložljivost finančnih virov, časovnica izvedbe in zavezanost h kontinuiranemu posodabljanju poslovnih procesov, poleg navedene nujne vsebine (elementov) pa mora tudi v ostalih segmentih upoštevati določila točke 3.2.3. javnega razpisa.
  8. **Ključni indikatorji (kazalniki) uspešnosti (KPI)**: to so kazalniki, ki pokažejo rezultate uspešnosti poslovanja podjetja glede na izvedeno digitalno preobrazbo.
  9. **Digitalni dvojčki**: Izraz digitalni dvojčki oz. »digital twins« za potrebe tega javnega razpisa označuje preslikavanje predmetov, naprav, prostorov ali procesov iz navidezne v dejansko resničnost, torej simulacijo, ki jo naredimo v virtualnem okolju, na realno okolje. Gre za programsko opremo. Najpogosteje so digitalni dvojčki uporabni v proizvodnih in učnih procesih. Sprejem podatkov iz vseh strojev in naprav, povezanih v internet stvari (IoT) namreč omogoča evidentiranje preteklih dogodkov in pridobljenih podatkov, iz katerih se lahko s pomočjo umetne inteligence in modeliranja napoveduje prihodnje obnašanje. Zaposleni tako lažje, hitreje in z manj napakami upravljajo in vzdržujejo sisteme oziroma izvajajo svoje naloge. Razlikujemo digitalne dvojčke za simulacijo delovanja tehnologij v realnem okolju in digitalne dvojčke kot orodje za hitro in učinkovito krepitev digitalnih znanj in kompetenc za uporabo teh tehnologij.
  10. **Industrija 5.0**: Pojem industrija 5.0 je nadgradnja pojma Industrija 4.0 in pomeni pot v digitalni in zeleni prehod. Krepi vlogo industrije in njen prispevek k družbi. Postavlja blaginjo delavca oziroma zaposlenega v središče delovnega procesa in naslavlja nove tehnologije z namenom doseganja napredka, ki presega usmerjenost k rasti in delovnim mestom, hkrati pa upošteva meje produkcije na našem planetu[[42]](#footnote-42).

## Pripomočki za pripravo digitalne strategije in izvedbo digitalne preobrazbe podjetja

Pri pripravi digitalne strategije/strategije digitalne preobrazbe podjetja si lahko prijavitelji pomagajo s spodaj predstavljenimi opisi in pripomočki, kar lahko pripomore k jasnosti in celovitosti opredelitev in torej lahko pozitivno vpliva na dodeljeno oceno v postopku ocenjevanja vloge.

Koraki digitalne preobrazbe podjetij: v grobem lahko govorimo o vsaj 8 (orientacijskih) korakih digitalne preobrazbe podjetij (Pripomoček 1), podprtih z nekaterimi primeri v Pripomočku 2.

|  |
| --- |
| Pripomoček 1: KORAKI DIGITALNE PREOBRAZBE (orientacijske točke za pripravo in kasneje izvedbo digitalne preobrazbe):   1. Prvi korak: priprava ocene oziroma samoocene digitalne zrelosti, ki je obrazložena v 15. alineji 1. točke Pojasnil javnega razpisa. Le-to podjetje uporabi pri pripravi strategije digitalne preobrazbe. Podjetje pri tem lahko upošteva: karakteristike poslovanja: velikost podjetja in notranjo organizacijsko strukturo (vključno s poslovnimi funkcijami podjetja), vrsto dejavnosti, obseg aktivnosti (proizvodnje produktov, izvajanja storitev), diverzificiranost dejavnosti (produktov in storitev), obseg trga in lastnosti kupcev oziroma uporabnikov, razpoložljivost relevantnih znanj, karakteristike eksternega okolja: obstoj konkurence (substitutov), komplementarnih produktov (z vidika vključenosti v verige vrednosti in potencialne interoperabilnosti pri prenosu podatkov), obstoječo stopnjo digitalne opremljenosti. 2. Drugi korak: podjetje identificira relevantna področja digitalizacije glede na obstoječe možnosti in glede na relevantna področja poslovnega procesa, ki mu bodo omogočila potencial za ustvarjanje in ohranjanje vrednosti (produktov, procesov, storitev). Pri tem podjetje opredeli ključne poslovne funkcije, ki se navezujejo na posamezne poslovne procese (interne: zagotavljanje delovanja poslovnih funkcij, eksterne: interakcija s subjekti na trgu) in stopnjo digitalizacije (osnovna, čezoddelčna digitalizacija, horizontalna in vertikalna digitalizacija, popolna digitalizacija ali pa optimalna popolna digitalizacija). 3. Tretji korak: podjetje opredeli strateška podpodročja, relevantna za strategijo in njihovo navezavo na posamezne sisteme. Pri tem ob upoštevanju umeščanja podatkov in digitalnih vsebin produktov ali storitev v prihodnjo redefinicijo poslovnega modela pregleda obstoječe strategije na področjih proizvodnje izdelkov/storitev, virov, trženja, logistike, opredeli stopnjo zahtevnosti po fleksibilnosti izdelave izdelkov/storitev, opredeli omejitve pri potencialni rasti, identificira omejitve in zahteve pri izdelavi produktov/storitev, opredeli zmožnosti in sposobnosti izdelave izdelkov ali storitev, opredeli ali razvije okvir merjenja učinkov (kvantitativnih indikatorjev) za vsako fazo poslovanja. Pri opredelitvi teh področij podjetje uporabi enega ali več sistemov, ki mu lahko s tem, ko jih integrira v svoj poslovni model, zagotovijo ustrezno procesno podporo, in sicer npr. CRM (upravljanje z odnosi do kupcev), CSM (upravljanje s storitvami za kupce), ipd. 4. Četrti korak: Podjetje opredeli relevantne podatke in njihove vire za posamezno fazo poslovnega procesa ter njihov način zbiranja, strukturiranja in načina obdelave podatkov, pri čemer upošteva: prioritizacijo produktov ali storitev, ki jih izvaja, glede na njihovo pomembnost z vidika trga/kupcev in vrednosti/prihodkov, ki mu jih ta izdelek/storitev ustvarja na trgu, predhodno definicijo produkta/storitve in predhodno definicijo procesa. 5. Peti korak: podjetje opredeli vire, način pridobivanja teh podatkov, strukturiranja, zapisovanja in hrambe podatkov ter za to predvidene tehnologije. (Napredne digitalne tehnologije, kot je npr. internet stvari (IoT), omogočajo podporo komunikacijam med različnimi vrstami programske in strojne opreme (HW in SW), komunikacijo med stroji (Machine-to-Machine) in kibernetsko fizičnimi sistemi. Proizvodni proces, ki se tradicionalno izvaja na numeričnih računalnikih in zasleduje življenjski cikel produkta (project lifecycle ali PLC), se npr. lahko integrira s CPS in IoT napravami, da bi podprl specifikacije, ki so predhodno definirane s strani podjetja ali organizacije, način uporabe AI in blockchaina.) 6. Šesti korak: podjetje opredeli poslovni model, ki mu bo omogočil digitalno preobrazbo, pri čemer opredeli: referenčno arhitekturo poslovnega modela, ki temelji na uvajanju novih standardov v mreži (interoperabilnost, virtualizacija: digitalni dvojčki za testiranje in uporabo tehnologije, digitalni dvojčki za prenos znanja, ipd.), potrebo po tehnološki opremljenosti ter vrednostno in procesno dimenzijo poslovnega modela, ki je sestavljen iz štirih komponent: storitve, tehnologija, organizacija, financiranje. 7. Sedmi korak: podjetje opredeli način integracije podatkov v produkte ali storitve, način integracije in konvergence tehnologij ter preobrazbo v t.i. »pametne produkte« ali »pametne storitve« (virtualni dizajn), vključno z inovativnimi oblikami trženja z uporabo. virtualizacije in 3D, tudi z uporabo nezamenljivih žetonov (NTF – non fungible tokens). 8. Osmi korak: podjetje opredeli način delovanja organizacije (struktura) in integracije prvin digitalne preobrazbe poslovnega modela v posamezne funkcije podjetja ter upravljavski pristop. Na tem mestu opredeli tudi oceno potrebnih upravljavskih kompetenc, ki jih delimo na:  * organizacijske kompetence (opredelitev stopnje pripravljenosti in zrelosti podjetja za digitalno preobrazbo, opredelitev organizacijske strukture glede na razpoložljivost znanj, kadrov, naravo poslovnega procesa in stopnjo rutiniranosti in nagnjenosti k inovacijam, identifikacija ključnih poslovnih in procesnih točk za integracijo digitalnih tehnologij - mapping), * digitalne kompetence (implementacija internih ukrepov za povečanje digitalne pismenosti, identifikacija ključnih razkorakov z vidika potrebnih znanj in reorganizacija poslovnega procesa glede na potrebe, ki izvirajo iz digitalnih tehnologij, identifikacija ključnih digitalnih tehnologij za optimizacijo poslovanja in digitalno preobrazbo), * upravljavske kompetence (vodenje in implementacija digitalne preobrazbe skozi vertikalno in horizontalno integracijo digitalnih tehnoloških rešitev v poslovni proces, opredelitev strategije "na znanju temelječega vodenja", implementacija odločevalskega procesa na osnovi velepodatkov (big data), podporne analitike in interoperabilnih platform, spodbujanje inovacijske kulture in prenosa znanja zaposlenih - P2P). |

|  |
| --- |
| Pripomoček 2: PRIMER ORODJA (TOOLKITA) ZA PRIPRAVO IN IZVEDBO STRATEGIJE DIGITALNE PREOBRAZBE[[43]](#footnote-43):  3 fazni pristop za pripravo strategije digitalne preobrazbe in kasneje za izvedbo digitalne preobrazbe podjetij:  (1) ocena okolja, uspešnosti in digitalne zrelosti organizacije,  (2) opredelitev in komuniciranje strategije digitalne preobrazbe,  (3) izvedba, spremljanje in upravljanje napredka.  Ad (1) Ocena okolja, uspešnosti in digitalne zrelosti organizacije: tržna analiza, analiza konkurence, kazalniki uspešnosti podjetja, krajša SWOT analiza ključnih poslovnih elementov, obstoječi model digitalne zrelosti.  Ad (2) Opredelitev in komuniciranje strategije digitalne preobrazbe: model digitalne zrelosti – ciljna dimenzija, strateški cilji, tim in obseg sredstev, tehnologije, ki jih uporabimo za dosego ciljev strategije digitalne preobrazbe, potencialni koraki za doseganje strateških ciljev, primerljivi primeri dobrih praks in finančnih modelov, prioritizacija korakov digitalne preobrazbe, časovnica izvedbe digitalne preobrazbe, podrobnejši načrt za izvedbo posameznih korakov, strategija in načrt upravljanja s spremembami, komunikacijska strategija in pripadajoči načrt komuniciranja (znotraj podjetja in zunaj z deležniki).  Ad (3) Izvedba, spremljanje in upravljanje napredka: upravljavska struktura (governance), strateški cilji digitalne preobrazbe v navezavi na KPI, stanje izvajanja načrta digitalne preobrazbe, podrobnejši opis stanja izvajanja digitalne preobrazbe, stanje izvajanja strategije in načrta upravljanja s spremembami, stanje izvajanja komunikacijske strategije in načrta, pridobljene izkušnje pri izvajanju digitalne preobrazbe.  Pri uporabi digitalnega orodja se lahko upoštevajo naslednji elementi:   * opredelitev dejavnikov uspeha digitalne preobrazbe, * opredelitev močnega poslovnega primera in finančnega modela, * ocena finančnih virov projekta (prihodki, prihranki pri stroških, denarni tok, neto sedanja vrednost, ROI, IRR, obdobje za povrnitev financiranja, WACC,…), * opredelitev in izvedba strategije in načrta upravljanja s spremembami z namenom zagotovitve prilagoditve ljudi na spremembe, * prioritizacija potencialnih korakov in iniciativ podjetja, ki se izdela na osnovi pričakovanih vložkov podjetja in učinkov, opredelitev časovnice, * povečanje razumevanja glavnih naprednih digitalnih tehnologij, ki lahko vplivajo na rast podjetja in ustvarjanje dobička: velepodatki, umetna inteligenca, računalništvo v oblaku, kibernetska varnost, blockchain (tehnologija veriženja blokov), internet stvari (IoT), digitalni marketing, 3D tiskanje, AR, VR ipd., * učinkovito upravljanje z deležniki – analiza procesov in matrika deležnikov. |

## Ciljne skupine/končni prejemniki

Prijavitelji, ki lahko s strani ministrstva neposredno prejemajo javna sredstva za sofinanciranje aktivnosti izbranega projekta v okviru tega javnega razpisa, so **končni prejemniki.** Končni prejemniki sredstev so za potrebe tega javnega razpisa poimenovani »podjetja«. Podjetja so tista velika, srednja, majhna in mikro **podjetja**, ki so konzorcijski partnerji, ter so hkrati pravna ali fizična oseba (samostojni podjetnik posameznik), ki je ustanovljena po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS in 158/20 – ZlntPK-C in 18/21) ali zadruga, ki je registrirana po Zakonu o zadrugah (Uradni list RS, št. 97/09 – uradno prečiščeno besedilo in 121/21) in ima sedež ali podružnico v Republiki Sloveniji (v nadaljevanju: prijavitelji, konzorcijski partnerji, prejemniki sredstev ali končni prejemniki).

Konzorcijski partnerji so lahko tudi javni in zasebni zavodi, ustanovljeni v skladu z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), vendar le-ti niso upravičeni do sofinanciranja oz. do sredstev iz naslova tega javnega razpisa. Konzorcijski partner, ki je javni ali zasebni zavod, šteje med konzorcijske partnerje in se ga upošteva pri preverjanju določila iz prvega pogoja iz točke 5.1. javnega razpisa, da mora biti konzorcij sestavljen iz najmanj treh (3) in največ desetih (10) sodelujočih konzorcijskih partnerjev.[[44]](#footnote-44) Ob tem pa konzorcijski partner, ki je javni ali zasebni zavod, ne prispeva k izpolnitvi ostalih določil iz prvega pogoja iz točke 5.1. tega javnega razpisa.[[45]](#footnote-45)

V primeru, da je prijavitelj v vlogi na javni razpis kljub omejitvi iz prejšnjega odstavka predvidel sofinanciranje aktivnosti za konzorcijskega partnerja, ki je javni ali zasebni zavod, iz naslova sredstev tega javnega razpisa, bo ministrstvo prijavitelja pozvalo, naj konzorcijskega partnerja, ki je javni ali zasebni zavod, pozove k opredelitvi, ali lahko sredstva za izvedbo predvidenih aktivnosti ta partner zagotovi sam. V kolikor konzorcijski partner takega zagotovila ne poda, se vloga zavrne. V kolikor konzorcijski partner tako zagotovilo poda, ministrstvo pozove prijavitelja, da zniža predvideno vrednost sofinanciranja projekta digitalne preobrazbe, tako da se za konzorcijskega partnerja, ki je javni ali zasebni zavod, ne predvideva več sofinanciranja upravičenih stroškov iz naslova tega javnega razpisa, pač pa se za enak znesek poveča lastno financiranje upravičenih stroškov[[46]](#footnote-46) za tega konzorcijskega partnerja. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

V skladu s področjem intervencije 10a, kot je opredeljeno v NOO C2 K1, so predvidene investicije v digitalizacijo velikih podjetij (vključno z e-trgovanjem, e-poslovanjem, z vozlišči za digitalne inovacije, živimi laboratoriji, spletnimi podjetji ter zagonskimi podjetji na področju IKT, B2B), v skladu s področjem intervencije 10 pa tudi v MSP. Področja intervencije so relevantna zaradi opredelitve razpoložljivega obsega financiranja posamezne skupine podjetij glede na njihovo velikost.

## Pogoji za kandidiranje

Posamezni pogoji se preverjajo (na strani ministrstva) oz. dokazujejo (na strani prijavitelja) iz v nadaljevanju navedenih evidenc oz. s sledečimi dokazili:

|  |  |  |  |
| --- | --- | --- | --- |
|  | **Pogoj** | **Dokazilo** | **Način preverjanja** |
| **5.1. Pogoji za konzorcij** | | | |
| Konzorcij, ki se z vlogo prijavi na ta javni razpis, mora izpolnjevati naslednje pogoje: | | | |
| 1 | Sestavljen mora biti iz najmanj treh (3) in največ desetih (10) sodelujočih konzorcijskih partnerjev, od katerih mora biti vodilni partner veliko podjetje v skladu z definicijo iz Priloge I Uredbe GBER. Poleg tega morata najmanj dva konzorcijska partnerja po velikosti ustrezati definiciji MSP v skladu z definicijo iz Priloge I Uredbe GBER. | Obrazec 1, obrazec 6 | Preverljivo z vlogo in dostopnimi  evidencami |
| 2 | Vodilni partner konzorcija in ostali konzorcijski partnerji morajo izpolnjevati splošne in posebne pogoje za konzorcijske partnerje iz točk 5.3. in 5.4. tega javnega razpisa. | Zapisano pri točkah 5.3. in 5.4. v tej preglednici. | Zapisano pri točkah 5.3. in 5.4. v tej preglednici. |
| 3 | Slediti mora rezultatu celovite digitalne preobrazbe podjetja ali digitalne preobrazbe posameznih poslovnih funkcij. | Obrazec 2 | Preverljivo z vlogo |
| 4 | Prijavitelj mora vlogi na ta javni razpis priložiti konzorcijsko pogodbo, ki jo za potrebe izvedbe projekta digitalne preobrazbe, s katerim se konzorcij prijavlja na ta javni razpis, sklenejo vsi konzorcijski partnerji. V konzorcijski pogodbi morajo biti opredeljene aktivnosti projekta s terminskim in finančnim načrtom po posameznih konzorcijskih partnerjih. Partnerji morajo v podpisani konzorcijski pogodbi pooblastiti vodilnega partnerja za oddajo in dopolnjevanje vloge ter morebitni umik vloge, oddane na predmetni javni razpis, za podpis pogodbe o dodelitvi sredstev, za oddajo vlog/zahtevkov za izplačilo, za prejemanje izplačil s strani ministrstva na podlagi pogodbe o dodelitvi sredstev in za obveznost nakazila ustreznega dela prejetih izplačil posameznemu konzorcijskemu partnerju za del upravičenih stroškov, ki le-temu pripadajo, nadalje za vso komunikacijo z ministrstvom/ostalimi pristojnimi organi in tudi za poročanje o izvajanju projekta v času njegovega trajanja in obdobja spremljanja projekta. Ne glede na to, da je v primeru konzorcijev le vodilni partner konzorcija podpisnik pogodbe o dodelitvi sredstev z ministrstvom, je odgovornost konzorcijskih partnerjev kot končnih prejemnikov do prejema javnih sredstev iz naslova tega javnega razpisa v razmerju do ministrstva solidarna, kar mora biti zapisano v konzorcijski pogodbi. | Konzorcijska pogodba v  skladu z vzorcem – obrazec 10 | Preverljivo s konzorcijsko  pogodbo |
| **5.2. Pogoji za projekt digitalne preobrazbe** | | | |
| Projekt mora v formalnem in vsebinskem smislu izpolnjevati sledeče pogoje: | | | |
| 1 | Projekt mora biti skladen z namenom, ciljem in s predmetom javnega razpisa ter s cilji NOO. | Obrazec 1, Obrazec 2 | Preverljivo z vlogo |
| 2 | Začetek in zaključek izvajanja projekta morata biti opredeljena skladno z določili 9. točke javnega razpisa. | Obrazec 1 | Preverljivo z vlogo |
| 3 | Projekt mora izkazovati faznost izvajanja projekta v skladu z opredeljeno časovnico in mejnikom za posamezno fazo, kot je to določeno v točki 3.2.3 tega javnega razpisa. | Obrazec 1, Obrazec 2 | Preverljivo z vlogo |
| 4 | Projekt mora biti opredeljen tako, da vsebuje vse v točki 3.2.1. tega javnega razpisa opredeljene osnovne zahteve in da vsebuje opredelitev naprednih tehnologij iz točke 3.2.2. tega javnega razpisa. | Obrazec 2 | Preverljivo z vlogo |
| 5 | Predviden rezultat projekta mora biti izvedena celovita digitalna preobrazba podjetja ali digitalna preobrazba posameznih poslovnih funkcij. | Obrazec 2 | Preverljivo z vlogo |
| 6 | Projekt mora upoštevati okoljsko načelo »ne škoduj bistveno« (t.i. DNSH oz. Do No Significant Harm) iz točke 11.1. Pojasnil javnega razpisa in biti skladen s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost«. | Obrazec 2, obrazec 4 - izjava | Preverljivo z vlogo |
| 7 | Načrtovana vrednost celotnih stroškov projekta digitalne preobrazbe znaša vsaj 1.000.000 EUR. | Obrazec 3 | Preverljivo z vlogo |
| 8 | Načrtovana višina sofinanciranja za projekt digitalne preobrazbe znaša največ 2.200.000 EUR. | Obrazec 3 | Preverljivo z vlogo |
| 9 | V projektu mora skupna načrtovana vrednost sofinanciranja konzorcijskih partnerjev, ki so MSP, znašati najmanj 23 % od celotne vrednosti sofinanciranja projekta. | Obrazec 3, obrazec 6 | Preverljivo z vlogo in dostopnimi  evidencami |
| 10 | V projektih, ki bodo predvidevali koriščenje sredstev iz sheme državne pomoči RRI, so upoštevana vsa določila iz točke 8.1.1. javnega razpisa.  V projektih, ki bodo predvidevali koriščenje sredstev iz sheme *de minimis*, so upoštevana vsa določila iz točke 8.1.2. javnega razpisa, vključno z omejitvijo višine pomoči.  V projektih, ki bodo predvidevali koriščenje sredstev iz sheme državne pomoči 3.13, so upoštevana vsa določila iz točke 8.1.3. javnega razpisa. | Obrazec 3, obrazec 4 – izjava, obrazec 5 | Preverljivo z vlogo, izjavo in dostopnimi  evidencami |
| 11 | V vlogi morajo biti za vsakega konzorcijskega partnerja navedeni finančni viri, iz katerih podjetje (poleg zaprošene pomoči oz. subvencije) načrtuje izplačevati stroške projekta (neupravičene in upravičene stroške) ter navedeni tudi viri za financiranje projekta do prejema zaprošene pomoči/subvencije. | Obrazec 2 | Preverljivo z vlogo |
| **5.3. Splošni pogoji za vse konzorcijske partnerje** | | | |
| Vsak izmed konzorcijskih partnerjev mora izpolnjevati sledeče pogoje: | | | |
| 1 | Biti mora pravna ali fizična oseba (samostojni podjetnik posameznik), ki je ustanovljena po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS in 158/20 – ZlntPK-C in 18/21) ali zadruga, ki je registrirana po Zakonu o zadrugah (Uradni list RS, št. 97/09 – uradno prečiščeno besedilo in 121/21) ali javni ali zasebni zavod, ustanovljen v skladu z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), ki ima sedež ali podružnico v Republiki Sloveniji. | Obrazec 4 - izjava | Preverljivo z izjavo in dostopnimi  evidencami |
| 2 | Na dan oddaje vloge mora imeti v sodnem ali drugem ustreznem registru (Poslovni register Slovenije) vpisan poslovni naslov, poslovno enoto ali podružnico oziroma drug del poslovnega subjekta, kjer se bo izvajala celovita digitalna preobrazba podjetja ali digitalna preobrazba posamezne poslovne funkcije oz. se bodo izvajale aktivnosti projekta digitalne preobrazbe. | Obrazec 4 – izjava, obrazec 1 | Preverljivo z vlogo, izjavo in dostopnimi  evidencami |
| 3 | V kolikor je katerikoli od konzorcijskih partnerjev podjetje s sedežem v katerikoli drugi državi članici Evropske unije in na dan oddaje vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o dodelitvi sredstev ustanoviti podružnico v Republiki Sloveniji in to dokazati z izpiskom iz Sodnega registra, ob oddaji vloge pa s podpisom izjave. | Obrazec 4 - izjava | Preverljivo z izjavo in dostopnimi evidencami |
| 4 | Na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva oziroma njegovih izvajalskih institucij: Slovenskega podjetniškega sklada, Javne agencije Republike Slovenije za spodbujanje podjetništva, internacionalizacije, tujih investicij in tehnologije in Slovenskega regionalno razvojnega sklada, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom. | Obrazec 4 - izjava | Preverljivo z izjavo in  evidencami pri MGRT in izvajalskih institucijah |
| 5 | Nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec 4 - izjava | Preverljivo z izjavo in dostopnimi  evidencami |
| 6 | Ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US) in ni v postopku likvidacije po ZGD-1 (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21). | Obrazec 4 - izjava | Preverljivo z izjavo in dostopnimi  evidencami |
| 7 | Ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe GBER. | Obrazec 4 - izjava | Preverljivo z izjavo in dostopnimi  evidencami |
| 8 | Zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb). | Obrazec 4 - izjava | Preverljivo z izjavo in dostopnimi  evidencami |
| 9 | Ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da konzorcijski partner navedeni pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec 4 - izjava | Preverljivo z izjavo in dostopnimi  evidencami |
| 10 | Za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja). | Obrazec 4 - izjava | Preverljivo z izjavo |
| 11 | Upoštevati mora pravilo kumulacije državnih pomoči - skupna višina državne pomoči in *de minimis* pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči ali *de minimis* pomoči, kot jih določajo sheme državnih pomoči in *de minimis* pomoči, po katerih se izvaja predmetni javni razpis. | Obrazec 4 - izjava | Preverljivo z izjavo |
| 12 | Ne sme biti kreditna ali finančna institucija in nima registrirane glavne dejavnosti, ki spada v sektor K64 po Standardni klasifikaciji dejavnosti. | Obrazec 4 - izjava | Preverljivo z izjavo in dostopnimi  evidencami |
| 13 | Nima neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance. | Obrazec 4 - izjava | Preverljivo z izjavo in dostopnimi  evidencami |
| 14 | Podal je izjavo, da ne bo nastopal kot zunanji izvajalec drugim konzorcijskim partnerjem v istem konzorciju. | Obrazec 4 - izjava | Preverljivo z izjavo |
| 15 | Če gre za veliko podjetje v skladu z definicijo iz Priloge I Uredbe GBER, lahko nastopa kot konzorcijski partner (vodilni partner ali partner, ki ni vodilni partner) le pri enem projektu digitalne preobrazbe. | Obrazec 4 – izjava, obrazec 6 | Preverljivo z izjavo, dostopnimi evidencami in prejetimi vlogami na javni razpis |
| 16 | Če gre za MSP v skladu z definicijo iz Priloge I Uredbe GBER, lahko nastopa kot konzorcijski partner, ki ni vodilni partner, v največ treh projektih digitalne preobrazbe. | Obrazec 4 – izjava, obrazec 6 | Preverljivo z izjavo, dostopnimi evidencami in prejetimi vlogami na javni razpis |
| **5.4. Posebni pogoj za vodilnega partnerja konzorcija** | | | |
| Vodilni partner v konzorciju mora izpolnjevati sledeč posebni pogoj: | | | |
| 1 | Biti mora veliko podjetje, pri čemer se velikost preverja skladno z definicijo iz Priloge I Uredbe GBER. | Obrazec 1, obrazec 6 | Preverljivo z vlogo in dostopnimi  evidencami |

Ministrstvo bo poleg navedenih dokazil od prijavitelja lahko zahtevalo še dodatna pojasnila in/ali dokazila ter bo lahko pogoje za kandidiranje preverjalo še na druge načine.

## Podrobnejša predstavitev meril za ocenjevanje in potek ocenjevanja

### **5.1. Podrobnejša predstavitev meril za ocenjevanje**

|  |  |  |  |  |
| --- | --- | --- | --- | --- |
| **MERILA ZA IZBOR PROJEKTOV DIGITALNE PREOBRAZBE** | | | | |
| **Merila / Podmerila** | **Razpon možnih točk** | **Utež** | **Razpon možnih točk z utežjo** | **POJASNILO KVALITETE VSEBINE ZA MAKSIMALNO ŠTEVILO TOČK PRI POSAMEZNEM MERILU[[47]](#footnote-47)** |
| 1. **Merilo: TEHNOLOŠKA IN ORGANIZACIJSKA KREPITEV IN KREPITEV KOMPETENC ZA DIGITALNO PREOBRAZBO (možno največ 55 točk)**   Pri tem merilu se ocenjuje ustreznost in kvaliteta projekta digitalne preobrazbe, vključno z digitalno strategijo, z vidika skladnosti s Strategijo digitalne transformacije gospodarstva, celovitosti, konvergence načrtovanih tehnologij, dviga digitalnih znanj in kompetenc, prilagoditve poslovnih procesov regulatornim zahtevam in postavljenih vrednosti ključnih indikatorjev uspešnosti. | | | | |
| **1.1 Prispevek projekta digitalne preobrazbe k ciljem, ki izhajajo iz Strategije digitalne transformacije gospodarstva**  Ocenjuje se prispevek projekta k ciljem iz Strategije digitalne transformacije gospodarstva, ki se jih zasleduje v zvezi z implementacijo naprednih digitalnih tehnologij za digitalno transformacijo na ravni politik in strukturnih ukrepov za gospodarstvo, vključno z rešitvami za vzpostavitev digitalne identitete podjetij (e-identiteta, digitalna izkaznica).  (Podrobneje opredeljeno v točki 5.2. Pojasnil javnega razpisa.) | **0-10** | **0,3** | **0-3** | Projekt bo v kar največji meri prispeval k doseganju ciljev iz Strategije digitalne transformacije gospodarstva, ki se jih zasleduje v zvezi z implementacijo naprednih digitalnih tehnologij za digitalno transformacijo na ravni politik in strukturnih ukrepov za gospodarstvo, vključno z rešitvami za vzpostavitev digitalne identitete podjetij (e-identiteta, digitalna izkaznica). |
| **1.2 Kakovost in celovitost digitalne strategije**  (V primeru, ko je bila strategija že izdelana in priložena vlogi na javni razpis, se ocenjujejo podatki iz strategije in iz vloge na javni razpis. V primeru, ko strategija še ni bila izdelana, se ocenjujejo podatki iz vloge na javni razpis.)  Ocenjuje se, ali digitalna strategija in/ali vloga na razpis naslavlja osnovne zahteve iz točke 3.2.1. javnega razpisa, opredeljuje uporabo naprednih tehnologij, kot so opredeljene v točki 3.2.2. javnega razpisa in vsebuje opis faz izvajanja, kot so opredeljene v točki 3.2.3. javnega razpisa. Ocenjuje se, ali so elementi ustrezno, kakovostno in realno razdelani in ali predstavljajo dobro podlago za uspešno izvedbo digitalne preobrazbe.  V primeru, ko je digitalna strategija že izdelana in priložena vlogi na javni razpis, se ocenjuje tudi, če je strategija skladna z vsebino projekta v vlogi na javni razpis. | **0-10** | **0,6** | **0-6** | Z javnim razpisom zahtevane sestavine digitalne strategije (elementi, tehnologije in faze) so ustrezno razdelani. Če je vlogi priložena digitalna strategija, je iz le-te, vključno s podatki v vlogi na javni razpis, razvidno, da je pripravljena kakovostno in realno ter bo dobra podlaga za uspešno izvedbo digitalne preobrazbe. V primeru, da digitalna strategija vlogi na javni razpis ni priložena, pa se iz opisov in podatkov v vlogi na javni razpis lahko domneva, da bo digitalna strategija pripravljena kakovostno in realno ter bo dobra podlaga za uspešno izvedbo digitalne preobrazbe.  Digitalna strategija in/ali vloga na javni razpis naslavlja osnovne zahteve iz točke 3.2.1. javnega razpisa, opredeljuje uporabo naprednih tehnologij, kot so opredeljene v točki 3.2.2. javnega razpisa in vsebuje opis faz izvajanja, kot so opredeljene v točki 3.2.3. javnega razpisa.  Digitalna strategija (če je priložena vlogi na javni razpis) je skladna z vsebino projekta v vlogi na javni razpis. |
| **1.3 Celovitost načrtovane digitalne preobrazbe**  Ocenjuje se celovitost načrtovane digitalne preobrazbe z vidika vključenosti števila poslovnih funkcij v proces digitalne preobrazbe. | **0-10** | **0,6** | **0-6** | Digitalna strategija in/ali vloga na javni razpis predvideva preobrazbo vsaj petih vsebinsko različnih poslovnih funkcij, kot so na primer proizvodnja oziroma ključna storitvena dejavnost, nabava, prodaja, trženje, logistika, finančno upravljanje. Izbor poslovnih funkcij je ustrezen in smiseln.  Dodatno določilo:   * Če projekt predvideva preobrazbo do vključno treh vsebinsko različnih poslovnih funkcij, lahko pri tem podmerilu prejme največ 5 točk (točke brez uteži). * Če projekt predvideva preobrazbo ene poslovne funkcije, lahko pri tem podmerilu prejme največ 1 točko (točke brez uteži). |
| **1.4 Uporaba in konvergenca naprednih digitalnih tehnologij**  Ocenjuje se ustreznost kombinacije izbranih naprednih digitalnih tehnologij, opredeljenih v točki 3.2.2. javnega razpisa, in njihove konvergence za doseganje celovite digitalne preobrazbe z uporabo inovativnih tehnik in metod (npr. digitalni dvojčki, platforme).  Ocenjuje se tudi, ali se pri tehnoloških rešitvah upošteva kibernetska varnost. | **0-10** | **1** | **0-10** | Projekt predvideva konvergenco vsaj petih naprednih digitalnih tehnologij, kot so opredeljene v točki 3.2.2. javnega razpisa. Izbor in komplementarnost naprednih digitalnih tehnologij sta ustrezno opredeljena glede na potrebe po digitalni preobrazbi, kot so opredeljene v digitalni strategiji oziroma vlogi na javni razpis. Projekt predvideva celovito digitalno preobrazbo z uporabo digitalnih tehnik in metod. Pri tehnoloških rešitvah je upoštevana kibernetska varnost.  Dodatno določilo:   * Če projekt predvideva konvergenco štirih naprednih digitalnih tehnologij, lahko pri tem podmerilu prejme največ 7 točk (točke brez uteži). * Če projekt predvideva konvergenco treh naprednih digitalnih tehnologij, lahko pri tem podmerilu prejme največ 5 točk (točke brez uteži). |
| **1.5 Prilagoditev poslovnih procesov regulatornim zahtevam**  Ocenjuje se, v kolikšni meri projekt pri prilagajanju poslovnih procesov za digitalno preobrazbo predvideva upoštevanje regulatornih zahtev, kot so na primer:   1. področje potrošniške zakonodaje (varstvo potrošnika, digitalne pogodbe), 2. digitalni paket digitalna preobrazba na področju upravljanja velikih družb, e-voting na skupščinah, 3. regulativa s področja avtorskih pravic (vrednotenje del, prepoznavanje vrednosti – relevantno za področje dizajna, intelektualne lastnine), 4. DSA – platforme za dostop do trga, 5. prilagajanje procesov na e-trgovino (kot npr. digitalne tržnice, ang. "marketplace", nezamenljivi žetoni, ang. "NFT" ali "nonfungible tokens"). | **0-10** | **0,5** | **0-5** | Projekt pri prilagajanju poslovnih procesov za digitalno preobrazbo v celoti predvideva upoštevanje regulatornih zahtev. |
| **1.6 Dvig znanja in digitalnih kompetenc**  Ocenjuje se uporaba metod in tehnik za razvoj in graditev znanja in digitalnih kompetenc (npr. digitalni dvojčki za prenos znanja).  Napredna digitalna orodja so lahko na primer: digitalni dvojčki za krepitev digitalnih kompetenc, metode s pomočjo AR in VR, druge možne tehnike hitrega razvoja, prenosa in graditve znanj in digitalnih kompetenc.  Ocenjuje se tudi časovna dimenzija prenosa in preobrazbe znanja (hitrost prenosa ali prilagoditve znanja novim zahtevam, ki izhajajo iz tehnologij). | **0-10** | **1** | **0-10** | Projekt glede na izbrane tehnologije predvideva celovito uporabo naprednih digitalnih orodij za razvoj, graditev znanja in digitalnih kompetenc. Glede na opis v vlogi na razpis se lahko domneva, da bosta razvoj in graditev znanja in digitalnih kompetenc izvedena uspešno, učinkovito in v smiselnem časovnem okviru. |
| **1.7 Ustreznost in dosegljivost končnega rezultata projekta digitalne preobrazbe v smislu ciljnih vrednosti ključnih indikatorjev uspešnosti na področju inovativnosti**  Ocenjuje se, ali so ključni indikatorji uspešnosti (KPI) projekta digitalne preobrazbe na področju inovativnosti ustrezni glede na zastavljene aktivnosti projekta ter ali so indikatorji zastavljeni realno in bodo lahko tudi doseženi. | **0-10** | **0,5** | **0-5** | Izbrani so KPI, ki so skladni z načrtovanimi aktivnostmi projekta. Indikatorji so realno zastavljeni. Predvideva se, da bodo ciljne vrednosti lahko dosežene v predvidenem roku.  Predvidena so ustrezna dokazila za dokazovanje doseganja posameznih ciljnih vrednosti KPI, za katere se predvideva, da bodo dosežene ob zaključku projekta.  Dodatno določilo (v skladu z 11. točko javnega razpisa):   * Če ima projekt v vlogi na javni razpis določena manj kot 2 ključna indikatorja uspešnosti na področju inovativnosti, prejme pri tem merilu 0 točk. * Če ima projekt v vlogi na javni razpis določene ključne indikatorje uspešnosti na področju inovativnosti, od katerih nobeden ni bil izbran iz seznama indikatorjev, navedenega v 10. točki Pojasnil k javnem razpisu, prejme pri tem merilu 0 točk. |
| **1.8 Ustreznost in dosegljivost končnega rezultata projekta digitalne preobrazbe v smislu ciljnih vrednosti ključnih indikatorjev uspešnosti na področju organizacije**  Ocenjuje se, ali so ključni indikatorji uspešnosti (KPI) projekta digitalne preobrazbe na področju organizacije ustrezni glede na zastavljene aktivnosti projekta ter ali so indikatorji zastavljeni realno in bodo lahko tudi doseženi. | **0-10** | **0,5** | **0-5** | Izbrani so KPI, ki so skladni z načrtovanimi aktivnostmi projekta. Indikatorji so realno zastavljeni. Predvideva se, da bodo ciljne vrednosti lahko dosežene v predvidenem roku.  Predvidena so ustrezna dokazila za dokazovanje doseganja posameznih ciljnih vrednosti KPI, za katere se predvideva, da bodo dosežene ob zaključku projekta.  Dodatno določilo (v skladu z 11. točko javnega razpisa):   * Če ima projekt v vlogi na javni razpis določena manj kot 2 ključna indikatorja uspešnosti na področju organizacije, prejme pri tem merilu 0 točk. * Če ima projekt v vlogi na javni razpis določene ključne indikatorje uspešnosti na področju organizacije, od katerih nobeden ni bil izbran iz seznama indikatorjev, navedenega v 10. točki Pojasnil javnega razpisa, prejme pri tem merilu 0 točk. |
| **1.9 Ustreznost in dosegljivost končnega rezultata projekta digitalne preobrazbe v smislu ciljnih vrednosti ključnih indikatorjev uspešnosti na področju upravljanja poslovanja (management) in trga (potrošnika)**  Ocenjuje se, ali so ključni indikatorji uspešnosti (KPI) projekta digitalne preobrazbe na področju upravljanja poslovanja (management) in trga (potrošnika) ustrezni glede na zastavljene aktivnosti projekta ter ali so indikatorji zastavljeni realno in bodo lahko tudi doseženi. | **0-10** | **0,5** | **0-5** | Izbrani so KPI, ki so skladni z načrtovanimi aktivnostmi projekta. Indikatorji so realno zastavljeni. Predvideva se, da bodo ciljne vrednosti lahko dosežene v predvidenem roku.  Predvidena so ustrezna dokazila za dokazovanje doseganja posameznih ciljnih vrednosti KPI, za katere se predvideva, da bodo dosežene ob zaključku projekta.  Dodatno določilo (v skladu z 11. točko javnega razpisa):   * Če ima projekt v vlogi na javni razpis določena manj kot 2 ključna indikatorja uspešnosti na področju upravljanja poslovanja in trga, prejme pri tem merilu 0 točk. * Če ima projekt v vlogi na javni razpis določene ključne indikatorje uspešnosti na področju upravljanja poslovanja in trga, od katerih nobeden ni bil izbran iz seznama indikatorjev, navedenega v 10. točki Pojasnil javnega razpisa, prejme pri tem merilu 0 točk. |
| 1. **Merilo: TRAJNOSTNA NARAVNANOST PROJEKTA DIGITALNE PREOBRAZBE (možno največ 21 točk)**   Ocenjuje se potencial projekta digitalne preobrazbe z vidika treh stebrov trajnosti - trajnostna naravnanost projekta digitalne preobrazbe za doseganje ciljev Industrije 5.0 (ekonomska, okoljska, socialna trajnost). | | | | |
| **2.1 Trajnostna naravnanost, ki se izraža skozi steber okoljske trajnosti projekta digitalne preobrazbe**  Ocenjuje se prispevek projekta na področju okoljske trajnosti, predvsem v smislu prispevka k blažitvi podnebnih sprememb in na področju prehoda na krožno gospodarstvo (s poudarkom na zmanjšanju emisij toplogrednih plinov). | **0-10** | **0,7** | **0-7** | Prispevek projekta na področju okoljske trajnosti, predvsem v smislu prispevka k blažitvi podnebnih sprememb in na področju prehoda na krožno gospodarstvo, je jasno prikazan, podkrepljen z izračuni/projekcijami oz. izjemoma v primeru nemerljivih prispevkov jasno in konkretno opisan.  Rezultati projekta pomembno vplivajo na doseganje okoljske trajnosti, s poudarkom na zmanjšanju emisij toplogrednih plinov.  Okoljska trajnost je lahko dosežena tudi z oblikovanjem industrijske verige vrednosti, ki prispeva k zmanjšanju porabe surovin in energije v proizvodnih procesih na ravni vključenih podjetij. |
| **2.2 Trajnostna naravnanost, ki se izraža skozi steber socialne trajnosti projekta digitalne preobrazbe**  Ocenjuje se prispevek projekta na področju socialne trajnosti, tudi v smislu Industrije 5.0. Ocenjuje se prispevek projekta na naslednjih podpodročjih:   * integracija socialnih inovacij za odgovorne poslovne rešitve, * izboljšanje družbeno ekonomskega okolja, * rešitve za učinkovito sodelovanje med stroji in ljudmi s hkratnim zagotavljanjem večje varnosti za stroje ali ljudi, * izboljšanje veščin, povečanje znanja in izobraženosti zaposlenih ter njihove vključenosti v izvajanje socialnih inovacij, * participacija zaposlenih ali porabnikov ali skupnosti pri inoviranju in soustvarjanju poslovnih procesov/produktov/storitev, * povečanje transparentnosti za učinkovito prilagajanje zaposlenih in skupnosti na nove tehnologije, * upoštevanje načel etičnega dizajna v poslovnih procesih in poslovnih odločitvah. | **0-10** | **0,7** | **0-7** | Rezultati projekta pomembno vplivajo na doseganje socialne trajnosti pri uporabi naprednih digitalnih tehnologij in digitalni preobrazbi podjetja, pri čemer hkrati odgovarjajo na izzive Industrije 5.0.  Projekt ima prispevek na vseh navedenih podpodročjih ali pa je njegov prispevek na nekaterih podpodročjih tako velik, da ima kljub primanjkljaju na drugih področjih močan prispevek k socialni trajnosti. |
| **2.3 Trajnostna naravnanost, ki se kaže skozi steber ekonomske trajnosti projekta digitalne preobrazbe**  Ocenjuje se prispevek projekta na področju ekonomske trajnosti.  Ocenjuje se prispevek projekta na naslednjih podpodročjih:   * predvidevanje ekonomske trajnosti skozi razvoj ustreznih poslovnih modelov, * zagotavljanje digitalne varnosti, * zmanjševanje disproporcionalnosti med tehnološkim razvojem in obsegom znanja zaposlenih, * ustvarjanje osnov za ustrezno regulacijo dejavnosti, ki temelji na novih tehnologijah, * rešitve za manjšo odvisnost poslovnih procesov od elementarnih virov (surovin, energetskih virov ipd.), * spodbujanje drugih deležnikov k uporabi metod in tehnik, prikazanih v projektu, * zagotavljanje ponovljivosti ali prenosa rezultatov projekta. | **0-10** | **0,7** | **0-7** | Rezultati projekta pomembno vplivajo na doseganje ekonomske trajnosti.  Projekt ima prispevek na vseh navedenih podpodročjih ali pa je njegov prispevek na nekaterih podpodročjih tako velik, da ima kljub primanjkljaju na drugih področjih močan prispevek k ekonomski trajnosti. |
| 1. **Merilo: SPOSOBNOST KONZORCIJSKIH PARTNERJEV (možno največ 10 točk)**   Pri tem merilu se ocenjuje sposobnost konzorcijskih partnerjev za izvedbo projekta digitalne preobrazbe: strokovno znanje in izkušnje, vodstveno znanje in izkušnje, oprema, komplementarnost partnerjev. | | | | |
| **3.1 Upravljavska/koordinacijska/**  **strokovna sposobnost in opremljenost konzorcijskih partnerjev**  Ocenjuje se upravljavska/koordinacijska/strokovna sposobnost in opremljenost konzorcijskih partnerjev za izvedbo projekta. | **0-10** | **0,5** | **0-5** | Partnerstvo (konzorcij) ima, glede na kompleksnost prijavljenega projekta, odlične upravljavske/koordinacijske/strokovne sposobnosti in je odlično opremljen za izvedbo projekta (izobrazba, reference, pretekli projekti, relevantne publikacije, dosežki, razvojna infrastruktura ipd.). |
| **3.2 Kvaliteta konzorcija in dodana vrednost sodelovanja za izvedbo projekta digitalne preobrazbe**  Ocenjuje se kvaliteta, komplementarnost konzorcijskih partnerjev, umeščenost v verigo vrednosti ter dodana vrednost njihovega sodelovanja za izpeljavo projekta. | **0-10** | **0,5** | **0-5** | Vsi partnerji imajo izrazito komplementarna znanja in kompetence in uravnoteženo, glede na zahteve projekta, prispevajo k njegovi izpeljavi ter predstavljajo verigo vrednosti na svojem področju delovanja. Partnerstvo v celoti izvaja koncept odprtega inoviranja. |
| 1. **Merilo: NAČRTOVANJE PROJEKTA DIGITALNE PREOBRAZBE** (**možno največ 14 točk**)   Pri tem merilu se ocenjuje, ali je projekt digitalne preobrazbe ustrezno načrtovan, da bo izvedba gladko tekla in ali so aktivnosti načrtovane realno, izvedljivo. | | | | |
| **4.1 Procesi vodenja projekta digitalne preobrazbe**  Ocenjuje se kvaliteta načrtovanih orodij in procesov vodenja za uspešno izvedbo projekta. | **0-10** | **0,2** | **0-2** | Opisana je ustrezna organizacijska struktura za vodenje in izvedbo projektnih aktivnosti. Izvedbeni načrt vodenja projekta digitalne preobrazbe je odlično načrtovan, celovit ter jasno zastavljen. Iz načrta je razvidno, da bodo podjetja kvalitetno izvajala upravljanje s kadri, časom, sredstvi in rezultati, redno in ustrezno spremljala ter evalvirala izvajanje projekta, skrbno upravljala s tveganji in spremembami ter učinkovito razreševala morebitne konflikte in probleme. |
| **4.2 Realnost in izvedljivost terminskega načrta projekta digitalne preobrazbe ter**  **učinkovitost in izvedljivost finančnega načrta projekta digitalne preobrazbe**  Ocenjuje se ustreznost in izvedljivost terminskega načrta glede na zastavljene aktivnosti, mejnike in rezultate projekta ter ustreznost utemeljitve finančnega načrta po vrstah stroškov in po konzorcijskih partnerjih ter racionalnost in stroškovna učinkovitost projekta digitalne preobrazbe glede na zastavljene aktivnosti in rezultate. | **0-10** | **1,2** | **0-12** | Terminski plan vključuje vse zahtevane elemente (faze, aktivnosti, mejniki, časovna komponenta, nosilci aktivnosti) in je realno načrtovan na način, ki prijavitelju zagotavlja izvedbo projekta in dosego ciljev projekta v predvidenem časovnem roku.  Finančni načrt je jasen, razčlenjen in utemeljen. Predlagani stroški so v celoti smiselni, realni in potrebni za izvedbo projekta glede na predlagan obseg aktivnosti ter predvidene rezultate projekta. |
| 1. **LOKACIJA PROJEKTA DIGITALNE PREOBRAZBE** (**možne največ 3 točke**)   Pri tem merilu se dodelijo dodatne točke projektom digitalne preobrazbe glede na sedež oziroma poslovni naslov, poslovno enoto ali podružnico partnerjev v konzorciju, in sicer če je le-ta na enem izmed obmejno problemskih območij ali v območju Triglavskega narodnega parka. | | | | |
| Dodelijo se točke glede na to, ali je sedež oziroma poslovni naslov, poslovna enota ali podružnica podjetja, kjer se bodo izvajale aktivnosti projekta digitalne preobrazbe, na enem izmed obmejno problemskih območij ali na območju Triglavskega narodnega parka. | **0-3** | **1** | **0-3** | Merilo se navezuje na lokacijo projekta na enem izmed obmejno problemskih območij skladno z Uredbo o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20)[[48]](#footnote-48) ali na območju Triglavskega narodnega parka skladno z Zakonom o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20). Merilo se pri skupnem številu točk upošteva samo v primeru, da vloga konzorcija že pred oceno tega merila dosega prag števila točk, nad katerim bo lahko odobreno sofinanciranje, tj. 60 točk ali več, in se ob izpolnjevanju tega pogoja prišteje prej pridobljenim točkam.  Če ima sedež oziroma poslovni naslov, poslovno enoto ali podružnico, kjer se bodo izvajale aktivnosti projekta digitalne preobrazbe, na enem od zgoraj navedenih območij en konzorcijski partner, se dodeli 1 točka, če je ta pogoj izpolnjen za dva konzorcijska partnerja, se dodelita 2 točki in če je izpolnjen za 3 konzorcijske partnerje, se dodelijo 3 točke. |

### **5.2. Pojasnilo k podmerilu 1.1**

Cilji iz Strategije digitalne transformacije gospodarstva, ki se jih zasleduje v zvezi z implementacijo naprednih digitalnih tehnologij za digitalno transformacijo na ravni politik in strukturnih ukrepov za gospodarstvo, ki so vključeni v podmerilo 1.1, so:

1. Povečanje učinkovitosti, produktivnosti in konkurenčnosti velikih podjetij z uvedbo digitalnih inovacij, avtomatizacije, robotizacije in tehnologij 4IR in 5IR.

2. Povečanje uporabe naprednih digitalnih tehnologij v mikro, malih in srednje velikih podjetjih.

3. Oblikovanje novih oz. nadgradnja obstoječih digitalnih produktov in storitev podjetij.

4. Spremenjeni poslovni modeli, procesne inovacije ter razvoj novih inovacijskih platform (start up jeder) v podjetjih z namenom oblikovanja novih produktov/storitev, vključno z digitalnimi, za trg.

5. Razvoj in uvajanje standardov na področju razvoja in uporabe novih naprednih digitalnih tehnologij, ki so osnova za bodisi zagotavljanje skladnosti tehnologije z regulativo ali pa oblikovanje novih regulatornih podlag, bodisi prilagajanje poslovnih procesov novim regulatornim zahtevam, ob hkratnem oblikovanju ukrepov za zmanjšanje administrativnih ovir z inovativnimi rešitvami (digitalna identiteta podjetij[[49]](#footnote-49)).

6. Dvig uporabe digitalnih javnih storitev za podjetja, pametna mesta, skupnosti in prebivalce.

Prijavitelj v vlogi opredeli prispevek le k tistim ciljem, ki so z vidika projekta digitalne preobrazbe relevantni in vsebinsko smiselni. Predmet ocenjevanja je prispevek projekta k izbranim ciljem, ki so z vidika vsebine projekta relevantni. Glede na navedeno se za dodelitev maksimalnega možnega števila točk ne zahteva, da bi projekt prispeval k vsem zgoraj navedenim ciljem. Pomembna je kvaliteta prispevka in ne število ciljev, h katerim projekt digitalne preobrazbe prispeva.

### **5.3. Potek ocenjevanja**

Postopek ocenjevanja poteka tako, da dva ocenjevalca neodvisno ocenita projekt digitalne preobrazbe, potem pa podata skupni predlog končne ocene projekta ter pripravita skupno utemeljitev oz. obrazložitev ocene[[50]](#footnote-50). Če se ocenjevalca o skupni oceni ne moreta uskladiti, se projekt dodeli v ocenjevanje tretjemu ocenjevalcu. Ta ocenjevalec se nato za končno skupno oceno projekta uskladi s predhodnim ocenjevalcem, kateremu je po številu prejetih točk njegova ocena na ravni celotne vloge bližja.

Skupni ocenjevalni list mora biti podpisan s strani obeh ocenjevalcev, na njem pa mora biti naveden datum ocenjevanja.

## Spremembe projekta digitalne preobrazbe

Skladno z določili javnega razpisa, ostalih delov razpisne dokumentacije in pogodbe o dodelitvi sredstev je potrebno po odobritvi financiranja ter med izvajanjem pogodbe o dodelitvi sredstev oz. podprtega projekta digitalne preobrazbe o vsaki spremembi oziroma odstopanju od z vlogo določenega projekta digitalne preobrazbe posredovati na ministrstvo obvestilo ali prošnjo za soglasje. Ministrstvo presodi, ali je soglasje dejansko potrebno. Ministrstvo prejemnika sredstev o svoji odločitvi obvesti, v primeru potrebnega soglasja pa podano spremembo obravnava in poda svoje soglasje ali nesoglasje.

Pri obveščanju o spremembah je potrebno pred podpisom pogodbe o dodelitvi sredstev enakovredno upoštevati določila vzorca pogodbe o dodelitvi sredstev, ki je del razpisne dokumentacije.

V primeru nastale spremembe lahko ministrstvo odstopi od pogodbe ter zahteva vračilo že izplačanih sredstev:

* če prejemnik sredstev o razlogih za zamudo ali spremembo ne posreduje pravočasnega obvestila,
* če pisno obvestilo prejemnika sredstev prejme po poteku postavljenega roka,
* v primeru, da ministrstvo obrazložitve ali utemeljitve prejemnika sredstev ne sprejme.

V primeru, da med izvajanjem projekta digitalne preobrazbe pride do sprememb, ki bi vplivale na oceno vloge tako, da bi se ocena znižala pod prag za sofinanciranje projekta digitalne preobrazbe, lahko ministrstvo odstopi od pogodbe o dodelitvi sredstev ter zahteva vrnitev izplačanih sredstev na Sklad NOO oziroma v Proračun Republike Slovenije, skladno s pozivom ministrstva, skupaj z zakonskimi zamudnimi obrestmi[[51]](#footnote-51).

**Statusne spremembe pri prejemniku sredstev**

Prejemnik sredstev mora v roku osmih (8) dni od nastanka spremembe obvestiti ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10 % oziroma sprememba deležev, ki bi kakorkoli spremenile status prejemnika.

**Sprememba dinamike sofinanciranja projekta digitalne preobrazbe**

Dinamika sofinanciranja se lahko spremeni na pisni predlog končnega prejemnika s sklenitvijo dodatka k pogodbi, vendar le ob utemeljenih razlogih in pod pogojem, da so na razpolago prosta proračunska sredstva.

**Nezmožnost izvedbe dogovorjenega obsega projekta digitalne preobrazbe**

Če končni prejemnik ugotovi, da v pogodbeno določenem roku ali s pogodbeno določenimi sredstvi ne bo mogel izvesti dogovorjenega obsega projekta digitalne preobrazbe, mora o tem z ustrezno obrazložitvijo pisno obvestiti ministrstvo takoj, najkasneje pa v petnajstih (15) dneh od nastanka razlogov za nezmožnost izvedbe. Na podlagi obrazložitve ministrstvo odloči, ali spremembo pogodbe odobri ali od nje odstopi.

**Spremembe pri izvajanju projekta digitalne preobrazbe**

Spremembe pri izvajanju projekta digitalne preobrazbe zajemajo vse vsebinske spremembe, do katerih pride pri izvajanju projekta digitalne preobrazbe in ki pomenijo odstopanje od vloge (npr. sprememba terminskega plana, sprememba načrtovanih aktivnosti, sprememba plana nakupa opreme itd.). V primeru, da pri izvajanju projekta digitalne preobrazbe pride do tovrstnih sprememb, je končni prejemnik dolžan v roku tridesetih (30) dni od nastalih sprememb obvestiti ministrstvo z ustrezno utemeljitvijo o finančni, vsebinski ali časovni spremembi, sicer se lahko šteje, da se sredstva uporabljajo nenamensko.

Projekt digitalne preobrazbe morajo voditi vodja projekta in vodilno osebje, ki jih je prijavitelj navedel v vlogi. Če tekom projekta digitalne preobrazbe iz utemeljenih razlogov pride do zamenjave le teh, lahko upravičenec ob predhodnem pisnem soglasju ministrstva in z ustreznim pojasnilom ter dokazili tako osebo zamenja.

**Spremembe konzorcijskih partnerjev**

Med spremembe spadajo tudi spremembe med konzorcijskimi partnerji, če le-te nastanejo zaradi utemeljenih razlogov, ki bi ogrozili uspešno izvedbo projekta digitalne preobrazbe. Nesoglasja med partnerji ne sodijo med utemeljene razloge.

Zamenjave konzorcijskih partnerjev so dopustne le v primeru, da je med starim in novim partnerjem zagotovljeno univerzalno pravno nasledstvo.

**Končni prejemnik bo lahko izvedel spremembo projekta digitalne preobrazbe le v primeru tehtnih razlogov, ki morajo biti ustrezno utemeljeni. Na podlagi obrazložitve ministrstvo odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med končnim prejemnikom in ministrstvom s sklenitvijo dodatka k pogodbi.**

## Opredelitev velikosti podjetja

Velikost podjetja (in s tem intenzivnost pomoči) se določi v skladu s Prilogo I Uredbe GBER. Pri določanju velikosti podjetja si prijavitelj lahko pomaga s Smernicami za opredelitev MSP[[52]](#footnote-52).

Podjetje mora pri določitvi svoje velikosti izhajati iz ustreznih, zadnjih razpoložljivih podatkov in informacij, tudi tistih, ki se navezujejo na lastniške povezave. Pri tem je potrebno upoštevati, da bo ministrstvo preverjalo velikost podjetij v obdobju od oddaje vloge do predvidene izdaje sklepov o izboru, kar pomeni, da morajo prijavitelji upoštevati pri določitvi velikosti tudi vsa že znana dejstva, ki se bodo zgodila do predvidene izdaje sklepov o izboru, skladno s točko 6.5. javnega razpisa, in ki bodo vplivala na velikost podjetja v navedenem obdobju preverjanja.

Pravilna določitev velikosti podjetja je pomembna zaradi preverjanja izpolnjevanja pogojev javnega razpisa (1. in 2. pogoj v točki 5.1. javnega razpisa, 9. pogoj v točki 5.2. javnega razpisa, 15. in 16. pogoj v točki 5.3. javnega razpisa in pogoj v točki 5.4. javnega razpisa). V primeru, da se v postopku ugotavljanja velikosti ugotovi, da je velikost podjetja določena napačno in da ob upoštevanju pravilno določene velikosti podjetja pride do neizpolnjevanja katerega koli od navedenih pogojev, se vloga zavrne.

Pravilna določitev velikosti podjetja je pomembna tudi, ker se glede na velikost podjetja določa intenzivnost državne pomoči. Če v postopku preverjanja velikosti ministrstvo ugotovi, da je podjetje napačno opredelilo svojo velikost, tako da je intenzivnost zaprošene pomoči glede na veljavna pravila previsoka[[53]](#footnote-53), ministrstvo pozove prijavitelja, da zniža predvideno vrednost sofinanciranja projekta digitalne preobrazbe, tako da za konzorcijskega partnerja, ki je napačno opredelil svojo velikost, upošteva pravilno, s strani ministrstva ugotovljeno stopnjo sofinanciranja upravičenih stroškov iz naslova tega javnega razpisa in ustrezno poveča lastne vire financiranja projekta, tako da skupna vrednost projekta ostane enaka. V nobenem primeru se višina zaprošenih sredstev ne sme povečati. Če zaradi znižanja višine zaprošenih sredstev pride hkrati do neizpolnjevanja katerega koli pogoja javnega razpisa, se vloga zavrne.

V kolikor se po izdaji sklepa o izboru ali po podpisu pogodbe o dodelitvi sredstev ugotovi, da je velikost podjetja manjša, kot je bila opredeljena v vlogi, intenzivnost pomoči ostane takšna, kot je bila opredeljena v vlogi. V primeru, ko se po izdaji sklepa o izboru ali po podpisu pogodbe o dodelitvi sredstev ugotovi, da je dejanska velikost podjetja večja, kot je bila opredeljena v vlogi ali pa je bila ugotovljena v postopku preverjanja pogojev javnega razpisa, pa se intenzivnost pomoči s spremembo sklepa o izboru oziroma z dodatkom k pogodbi zmanjša. Velikost podjetja se ugotavlja le na podlagi stanja in podatkov, ki so veljali do izdaje sklepov o izboru.

Kasnejša ugotovitev navajanja neresničnih, netočnih in nepopolnih podatkov ima lahko za posledico razveljavitev sklepa o izboru ali odpoved pogodbe o dodelitvi sredstev ter vračilo vseh nakazanih sredstev na Sklad NOO oziroma v Proračun Republike Slovenije, skladno s pozivom ministrstva, skupaj z zakonskimi zamudnimi obrestmi, ki tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije.

Dolžnost prijavitelja je, da ministrstvu v času od oddaje vloge do izdaje sklepa o izboru poroča o morebitni spremembi velikosti podjetja, vključno s spremembami zaradi lastniških sprememb pri podjetju. Dolžnost konzorcijskih partnerjev je, da o tovrstnih spremembah poročajo prijavitelju, ta pa ministrstvu.

## Podrobno o upravičenih stroških in načinu dokazovanja

Potrditev projekta digitalne preobrazbe in vloge na javni razpis s sklepom o izboru ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje vlog/zahtevkov za izplačilo, na način in z dinamiko, kot opredeljeno v pogodbi o dodelitvi sredstev, in sicer predvsem ob upoštevanju pravnih podlag, navodil, smernic in drugih relevantnih dokumentov ter v skladu s presojo, ali gre pri posameznih aktivnostih za aktivnosti, skladne s predmetnim javnim razpisom in ostalo razpisno dokumentacijo. Končni obseg sofinanciranja projekta digitalne preobrazbe in izplačil sredstev pa je odvisen tudi od doseženega projektnega rezultata in doseženih vrednosti ključnih kazalnikov uspešnosti, ki bodo navedeni v pogodbi o dodelitvi sredstev.

Ministrstvo bo lahko izvajalo preverjanje navedenih dokazil v okviru posameznege vloge/zahtevka za izplačilo v celoti, vzorčno ali v okviru preverjanja na terenu. Podrobnejša določitev načina preverjanja bo podana v navodilih za končne prejemnike.

### **8.1. Stroški plač in povračil stroškov v zvezi z delom – stroški osebja**

Do sofinanciranja stroškov osebja po shemi *de minimis* so upravičeni stroški dela, ki nastanejo pri izvedbi aktivnosti projekta digitalne preobrazbe, ki se izvajajo v 1. in 3. fazi projekta digitalne preobrazbe.

Do sofinanciranja stroškov osebja po shemi državne pomoči RRI so upravičeni izključno stroški dela, ki so nastali pri izvajanju aktivnosti eksperimentalnega razvoja[[54]](#footnote-54) in industrijskih raziskav[[55]](#footnote-55) v 2. fazi projekta, namenjenih projektu digitalne preobrazbe, usmerjenih k doseganju projektnega rezultata, kot je definiran v pogodbi o dodelitvi sredstev.

Končni prejemnik dokazuje in za sofinanciranje uveljavlja dejansko nastale stroške. Upravičen strošek sofinanciranja se izračuna na predpisanem obrazcu glede na dejansko opravljene ure dela na projektu digitalne preobrazbe.

Upravičeni stroški lahko zajemajo:

* plače in dodatke z vsemi pripadajočimi davki in prispevki delavca in delodajalca;
* povračila stroškov v zvezi z delom (prehrana med delom, prevoz na delo in z dela);
* povračila in nadomestila (npr. boleznine do 30 dni), če delodajalec ne povrne stroškov dela iz drugih javnih virov;
* druge osebne prejemke v skladu z veljavno zakonodajo (regres za letni dopust[[56]](#footnote-56), odpravnine v skladu z 79. členom ZDR-1 ipd., v primeru delnega dela na operaciji v sorazmernem deležu);
* jubilejne nagrade v skladu z veljavno zakonodajo (če je za delodajalca zakonsko obvezno);
* premije kolektivnega dodatnega pokojninskega zavarovanja (če je za delodajalca zakonsko obvezno);
* nadurno delo v skladu z zakonodajo, ki ureja delovna razmerja.

Stroški, ki niso upravičeni do sofinanciranja, so:

* prispevki za druge zavarovalne premije, ki niso zakonsko določene, kot npr. življenjska, nezgodna in druga zavarovanja, drugo dodatno zdravstveno in pokojninsko zavarovanje, prostovoljno zavarovanje;
* odpravnine (razen v primerih iz prejšnjega odstavka);
* solidarnostne pomoči;
* različne bonitete;
* letne stimulacije in druge nagrade;
* jubilejne nagrade (razen v primerih iz prejšnjega odstavka).

**Dokazila za dokazovanje upravičenosti stroškov**: pogodba o zaposlitvi (ob prvem uveljavljanju stroškov za zaposlenega); uradno potrdilo o obdobju zavarovanja za posameznega zaposlenega (ZPIZ); mesečna časovnica; plačilna lista; potrdilo o plačilu plače oz. izpis iz TRR; potrdilo o tem, da ima prejemnik sredstev plačane vse davke in prispevke ali individualni REK obrazec; druga dodatna dokazila.

Ministrstvo bo lahko izvajalo preverjanje navedenih dokazil v okviru posameznege vloge/zahtevka za izplačilo v celoti (določena dokazila za vse osebe), vzorčno (določena dokazila le za nekatere osebe) ali le v okviru preverjanja na terenu (določenih dokazil se ne prilaga k vlogi za izplačilo). Podrobnejša določitev načina preverjanja bo podana v navodilih za končne prejemnike.

### **8.2. Stroški zunanjih izvajalcev**

Do sofinanciranja stroškov zunanjih izvajalcev po shemi de minimis so upravičeni stroški svetovalnih in drugih ustreznih storitev, ki so bile kupljene od zunanjih izvajalcev po običajnih tržnih pogojih pri izvajanju aktivnosti projekta digitalne preobrazbe v 1. in 3. fazi projekta. Do sofinanciranja so upravičeni izključno stroški za aktivnosti, ki so potrebne za podprti/izbrani projekt in ki jih za potrebe tega projekta izvedejo zunanji izvajalci.

Do sofinanciranja stroškov zunanjih izvajalcev po shemi državne pomoči RRI so upravičeni stroški pogodbenih raziskav ter stroški svetovalnih in drugih ustreznih storitev, ki so bile kupljene od zunanjih izvajalcev po običajnih tržnih pogojih, za izvajanje aktivnosti projekta digitalne preobrazbe v 2. fazi projekta, in sicer izključno takrat, ko nastanejo za storitve, ki se neposredno nanašajo na industrijske raziskave in eksperimentalni razvoj, ki so potrebne za podprti/izbrani projekt in ki jih za potrebe tega projekta izvedejo zunanji izvajalci.

Strošek storitve zunanjega izvajalca je neupravičen, če je:

* zunanji izvajalec povezana družba po pravilih zakona, ki ureja gospodarske družbe ali
* zunanji izvajalec 25 % ali več lastniško povezan s katerim koli izmed konzorcijskih partnerjev ali
* zakoniti zastopnik končnega prejemnika – konzorcijskega partnerja, član organa upravljanja ali nadzora ali njegov družinski član:
  + udeležen kot zakoniti zastopnik, član organa upravljanja ali nadzora zunanjega izvajalca ali
  + neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Konzorcijski partner ali njegov zaposleni ne sme nastopati kot zunanji izvajalec drugim partnerjem istega konzorcija. Sklepanje podjemnih in avtorskih pogodb s svojimi zaposlenimi ali z zaposlenimi pri konzorcijskih partnerjih je neupravičen strošek. Neupravičen strošek je tudi sklepanje pogodb s svojimi zaposlenimi ali z zaposlenimi pri konzorcijskih partnerjih, ki bi izvajali delo kot samostojni podjetniki. Neupravičen strošek je tudi, če kot zunanji izvajalec nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

**Dokazila za dokazovanje upravičenosti stroškov**: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[57]](#footnote-57); dokazilo o naročilu (naročilnica, pogodba, podjemna pogodba, avtorska pogodba, druga podlaga za izstavitev računa…); dokazilo o opravljeni storitvi (npr. poročilo o opravljeni storitvi, dokazilo o izvedeni in prejeti pogodbeni raziskavi…); račun ali eRačun; dokazilo o plačilu; druga dodatna dokazila.

Končni prejemniki – konzorcijski partnerji morajo pri izboru zunanjih izvajalcev ravnati v skladu z načelom gospodarnosti in transparentnosti ter s pogodbo o dodelitvi sredstev. Končni prejemniki – konzorcijski partnerji, ki so zavezanci po Zakonu o javnem naročanju (Uradni list RS, št. 91/15, 14/18 in 121/21, v nadaljevanju: ZJN-3), morajo pri naročanju blaga in storitev ravnati skladno z določili ZJN-3.

Končni prejemniki – konzorcijski partnerji lahko upravičene stroške pri ministrstvu uveljavljajo, ko je posamezen račun v celoti plačan.

Iz dokazil mora biti jasno razvidna povezava stroška s projektom digitalne preobrazbe.

### **8.3. Stroški nakupa opredmetenih osnovnih sredstev**

Upravičeni stroški lahko zajemajo stroške nakupa opreme ter drugih opredmetenih osnovnih sredstev (razen stroškov nakupa zemljišč in stavb), nujno potrebnih za izvedbo projekta digitalne preobrazbe.

Upravičen je le nakup novih sredstev, razen če končni prejemnik dokaže, da je nakup rabljene opreme posebej utemeljen z vidika trajnostnega delovanja in če lahko dokaže, da je nakup rabljene opreme stroškovno ugodnejši kot nakup nove opreme. Utemeljenost nakupa rabljene opreme in stroškovna učinkovitost mora biti predhodno usklajena s skrbnikom pogodbe na strani ministrstva. Prejemnik je dolžan dokazati tržno vrednost rabljene opreme z ustreznimi dokazili (cenitev sodnega cenilca).

Nakup novih ali rabljenih sredstev ne sme biti opravljen od konzorcijskih partnerjev, niti ne od družb, s katerimi je končni prejemnik povezan na katerega koli od spodnjih načinov.

Strošek nakupa opredmetenih osnovnih sredstev je neupravičen, če je:

* dobavitelj povezana družba po pravilih zakona, ki ureja gospodarske družbe ali
* dobavitelj 25 % ali več lastniško povezan s katerim koli konzorcijskim partnerjem ali
* zakoniti zastopnik končnega prejemnika – konzorcijskega partnerja, član organa upravljanja ali nadzora ali njegov družinski član:
  + udeležen kot zakoniti zastopnik, član organa upravljanja ali nadzora dobavitelja ali
  + neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu dobavitelja.

Konzorcijski partner ali njegov zaposleni ne sme nastopati kot dobavitelj drugim partnerjem istega konzorcija. Sklepanje podjemnih in avtorskih pogodb s svojimi zaposlenimi ali z zaposlenimi pri konzorcijskih partnerjih je neupravičen strošek. Neupravičen strošek je tudi sklepanje pogodb s svojimi zaposlenimi ali zaposlenimi pri konzorcijskih partnerjih, ki bi nastopali kot dobavitelj kot samostojni podjetniki. Neupravičen strošek je tudi, če kot dobavitelj nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Za stroške investicij v opredmetena osnova sredstva se za uveljavljanje upravičenih stroškov uporablja dokazovanje s predložitvijo dokazil za dejansko nastale in plačane upravičene stroške, ki so nastali in bili plačani v obdobju upravičenosti.

**Dokazila za dokazovanje upravičenosti stroškov**: dokumentacija o izboru dobavitelja, ki bo dokazovala gospodarno ravnanje in tržno ceno[[58]](#footnote-58); dokazilo o naročilu (pogodba, naročilnica); dokazilo o dobavi opredmetenih osnovnih sredstev (za dobavo iz EU npr.: dobavnica, tovorni list; v kolikor gre za uvoz npr.: dobavnica, enotna upravna listina (EUL), tovorni list); račun ali eRačun; izjava s podpisom in žigom odgovorne osebe končnega prejemnika – konzorcijskega partnerja o namenskosti opredmetenih osnovnih sredstev (za kaj se bodo uporabljala in kdo bo njihov lastnik po koncu izvajanja projekta); dokazilo o plačilu; izpis iz knjige osnovnih sredstev; druga dodatna dokazila.

Končni prejemniki – konzorcijski partnerji morajo pri naročanju opredmetenih osnovnih sredstev ravnati v skladu z načelom gospodarnosti in transparentnosti ter s pogodbo o dodelitvi sredstev. Končni prejemniki – konzorcijski partnerji, ki so zavezanci po ZJN-3, morajo pri naročanju blaga in storitev ravnati skladno z določili ZJN-3.

Končni prejemniki - konzorcijski partnerji lahko upravičene stroške pri ministrstvu uveljavljajo, ko je posamezen račun v celoti plačan.

Iz dokazil mora biti jasno razvidna povezava stroška s projektom digitalne preobrazbe.

### **8.4. Stroški nakupa neopredmetenih osnovnih sredstev**

Upravičeni stroški lahko zajemajo stroške znanja, patentov in programske opreme, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za projekt digitalne preobrazbe .

Strošek nakupa neopredmetenih osnovnih sredstev je neupravičen, če je:

* dobavitelj povezana družba po pravilih zakona, ki ureja gospodarske družbe ali
* dobavitelj 25 % ali več lastniško povezan s katerim koli članom konzorcija ali
* zakoniti zastopnik končnega prejemnika – konzorcijskega partnerja, član organa upravljanja ali nadzora ali njegov družinski član:
  + udeležen kot zakoniti zastopnik, član organa upravljanja ali nadzora dobavitelja ali
  + neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu dobavitelja.

Konzorcijski partner ali njegov zaposleni ne sme nastopati kot dobavitelj drugim partnerjem istega konzorcija. Sklepanje podjemnih in avtorskih pogodb s svojimi zaposlenimi ali z zaposlenimi pri konzorcijskih partnerjih je neupravičen strošek. Neupravičen strošek je tudi sklepanje pogodb s svojimi zaposlenimi ali zaposlenimi pri konzorcijskih partnerjih, ki bi nastopali kot dobavitelj kot samostojni podjetniki. Neupravičen strošek je tudi, če kot dobavitelj nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Za stroške investicij v neopredmetena osnovna sredstva se za uveljavljanje upravičenih stroškov uporablja dokazovanje s predložitvijo dokazil za dejansko nastale in plačane upravičene stroške, ki so nastali in bili plačani v obdobju upravičenosti.

**Dokazila za dokazovanje upravičenosti stroškov**: dokumentacija o izboru dobavitelja, ki bo dokazovala gospodarno ravnanje ter tržno ceno[[59]](#footnote-59); dokazilo o naročilu (pogodba, naročilnica); dokazilo o dobavi neopredmetenih osnovnih sredstev; račun; izjava s podpisom in žigom odgovorne osebe končnega prejemnika – konzorcijskega partnerja o namenskosti neopredmetenih osnovnih sredstev (za kaj se bodo uporabljala in kdo bo njihov lastnik po koncu izvajanja projekta); dokazilo o plačilu; izpis iz knjige osnovnih sredstev; druga dodatna dokazila.

Končni prejemniki – konzorcijski partnerji morajo pri naročanju neopredmetenih osnovnih sredstev ravnati v skladu z načelom gospodarnosti in transparentnosti ter s pogodbo o dodelitvi sredstev. Končni prejemniki – konzorcijski partnerji, ki so zavezanci po ZJN-3, morajo pri naročanju blaga in storitev ravnati skladno z določili ZJN-3.

Končni prejemniki - konzorcijski partnerji lahko upravičene stroške pri ministrstvu uveljavljajo, ko je posamezen račun v celoti plačan.

Iz dokazil mora biti jasno razvidna povezava stroška s projektom digitalne preobrazbe.

### **8.5. Stroški nakupa materiala in opreme, potrebne za prilagoditev obstoječe opreme za potrebe projekta digitalne preobrazbe**

Upravičeni stroški lahko zajemajo stroške nakupa materiala, opreme ter drugih sredstev, nujno potrebnih za izvedbo prilagoditve obstoječe tehnološke opreme za potrebe projekta digitalne preobrazbe. Pogoj za uveljavljanje teh stroškov je, da se z izvedbo prilagoditev poveča knjigovodska vrednost obstoječega osnovnega sredstva, kar se dokazuje z izpisom iz knjige osnovnih sredstev.

Strošek nakupa je neupravičen, če je:

* dobavitelj povezana družba po pravilih zakona, ki ureja gospodarske družbe ali
* dobavitelj 25 % ali več lastniško povezan s katerim koli članom konzorcija ali
* zakoniti zastopnik končnega prejemnika – konzorcijskega partnerja, član organa upravljanja ali nadzora ali njegov družinski član:
  + udeležen kot zakoniti zastopnik, član organa upravljanja ali nadzora dobavitelja ali
  + neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu dobavitelja.

Konzorcijski partner ali njegov zaposleni ne sme nastopati kot dobavitelj drugim partnerjem istega konzorcija. Sklepanje podjemnih in avtorskih pogodb s svojimi zaposlenimi ali z zaposlenimi pri konzorcijskih partnerjih je neupravičen strošek. Neupravičen strošek je tudi sklepanje pogodb s svojimi zaposlenimi ali zaposlenimi pri konzorcijskih partnerjih, ki bi nastopali kot dobavitelj kot samostojni podjetniki. Neupravičen strošek je tudi, če kot dobavitelj nastopa podjetje, katerega večinski lastnik ali zakoniti zastopnik je zaposlen pri katerem koli konzorcijskem partnerju.

Za stroške nakupa materiala in opreme, potrebne za prilagoditev osnovnih sredstev, se za uveljavljanje upravičenih stroškov uporablja dokazovanje s predložitvijo dokazil za dejansko nastale in plačane upravičene stroške, ki so nastali in bili plačani v obdobju upravičenosti.

**Dokazila za dokazovanje upravičenosti stroškov**: dokumentacija o izboru dobavitelja, ki bo dokazovala gospodarno ravnanje ter tržno ceno[[60]](#footnote-60); dokazilo o naročilu (pogodba, naročilnica); dokazilo o dobavi materiala/opreme (za dobavo iz EU npr.: dobavnica, tovorni list; v kolikor gre za uvoz npr.: dobavnica, enotna upravna listina (EUL), tovorni list); račun ali eRačun; izjava s podpisom in žigom odgovorne osebe končnega prejemnika – konzorcijskega partnerja o namenskosti sredstev (kakšen je namen nakupa opreme/materiala in kdo bo lastnik s to opremo/materialom prilagojene tehnološke opreme po koncu izvajanja projekta); dokazilo o plačilu; izpis iz knjige osnovnih sredstev; druga dodatna dokazila.

Končni prejemniki – konzorcijski partnerji morajo pri naročanju materiala in opreme ravnati v skladu z načelom gospodarnosti in transparentnosti ter s pogodbo o dodelitvi sredstev. Končni prejemniki – konzorcijski partnerji, ki so zavezanci po ZJN-3, morajo pri naročanju blaga in storitev ravnati skladno z določili ZJN-3.

Končni prejemniki – konzorcijski partnerji lahko upravičene stroške pri ministrstvu uveljavljajo, ko je posamezen račun v celoti plačan.

Iz dokazil mora biti jasno razvidna povezava stroška s projektom digitalne preobrazbe.

### **8.6. Posredni stroški**

Za posredne stroške je upoštevano pavšalno financiranje, in sicer v višini pavšalne stopnje do 15 % upravičenih neposrednih stroškov plač in povračil v zvezi z delom za osebje, ki dela na projektu digitalne preobrazbe (točka 8.1. Pojasnil javnega razpisa).

Upravičeni so posredni stroški v okviru dodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so povezani z neposrednimi aktivnostmi projekta digitalne preobrazbe.

Stroški materiala, zalog in podobnih izdelkov ne vključujejo stroškov materiala in opreme, potrebne za prilagoditev osnovnih sredstev, ki so navedeni v točki 8.5. Pojasnil javnega razpisa in ki se uveljavljajo kot posebna vrsta neposrednih stroškov po tem javnem razpisu.

Dokazila o nastanku posrednih stroškov na projektu digitalne preobrazbe niso zahtevana.

## Navodila za izdelavo popolne vloge

Za oddajo vloge na ta javni razpis se sestavi en fizični izvod obrazca 1 in en elektronski izvod popolne vloge, kot je opisano v tej točki Pojasnil javnega razpisa.

Vloga mora biti napisana v slovenskem jeziku, razen tam, kjer je navedeno drugače.

Vloga velja za popolno, če prijavitelj do predpisanega roka za oddajo vlog v zaprti ovojnici predloži naslednje dokumente:

1. Obrazec 1 – Osnovni podatki
2. Obrazec 2 – Predstavitev projekta digitalne preobrazbe
3. Obrazec 3 – Finančni podatki
4. Obrazec 4 – Izjava o sprejemanju pogojev za kandidiranje
5. Obrazec 5 – Izjava *de minimis* (za tiste konzorcijske partnerje, ki načrtujejo uveljavljanje stroškov po shemi de minimis)
6. Obrazec 6 – Izjava v zvezi z določanjem velikosti podjetja
7. Obrazec 7 - Izjava glede pridobivanja podatkov o dejanskih lastnikih
8. Obrazec 8 – Vzorčna pogodba o dodelitvi sredstev (parafirana na zadnji strani)
9. Konzorcijska pogodba (Obrazec 10)
10. (Samo)ocena digitalne zrelosti
11. Digitalna strategija (samo v primeru, če je bila izdelana pred oddajo vloge na javni razpis)

Vloga velja za popolno, če so dokumenti predloženi v naslednji obliki:

* en elektronski izvod podpisanih obrazcev (skenirani originalno lastnoročno podpisani obrazci ali obrazci v pdf obliki z verificiranim certificiranim digitalnim podpisom) na elektronskem nosilcu,
* en fizični izvod obrazca 1, ki mora biti originalno lastnoročno podpisan ali pa podpisan elektronsko, z verificiranim certificiranim digitalnim podpisom.

Prijavitelj naj vlogi priloži še en izvod obrazcev v izvorni obliki (word, excel,…) na elektronskim nosilcu.

## Primeri KPI – ključnih kazalnikov uspešnosti, vezanih na digitalno preobrazbo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pripomoček 3: PRIMERI KPI – KLJUČNIH KAZALNIKOV USPEŠNOSTI, VEZANIH NA DIGITALNO PREOBRAZBO  V vlogi na javni razpis prijavitelj zapiše izbrane KPI točno tako, kot so navedeni v 2. stolpcu spodnje preglednice. V preglednici sta 3. in 4. stolpec namenjena pomoči prijaviteljem pri določanju vrednosti KPI in načina dokazovanja ciljne vrednosti, ni pa nujno upoštevati predlogov iz 3. stolpca:   |  |  |  |  | | --- | --- | --- | --- | | Področje | KPI | Predlog/primer načina postavitve in/ali dokazovanja ciljne vrednosti | Pojasnilo | | KPI na področju inovativnosti (za digitalno preobrazbo) | Izvedene inovativne ideje | Število implementiranih inovativnih idej po končanem testnem obdobju v produktih, storitvah ali procesih |  | | Novi produkti ali storitve, ponujeni trgu | Delež prihodkov od prodaje novih produktov ali storitev glede na celotne prihodke podjetja |  | | Novi poslovni modeli za različne trge | Število novih poslovnih modelov |  | | Nove ali nadgrajene aplikacije, tehnologije in uporabljene nove rešitve | Število novih ali nadgrajenih aplikacij, tehnologij, uporabljenih novih rešitev | Aplikacije so lahko storitve, praktične uporabe tehnološke rešitve, način dostopanja do novih storitev (app) | | Inovativne metodologije in prilagajanje novim razmeram ali trgom | Število inovativnih metodologij, razvitih z uporabo naprednih digitalnih tehnologij | Metodologije kot npr. postavitev kibernetsko fizičnih modelov, inštalacije za boljši izkoristek tehnologij ipd. | | Procesi, ki se oblikujejo in prilagodijo za uporabo v oblaku | Delež procesov glede na vse procese v podjetju |  | | Uporaba storitev oblaka | Odstotek novih podjetniških aplikacij ali greenfield aplikacij v produkciji, ki uporabljajo tehnološke rešitve oblaka – mikro-storitve, kontejnerizacijo | Glede na sedanjo stopnjo uporabe računalniškega oblaka | | Procesi, ki se omogočijo z uporabo umetne inteligence | Delež procesov glede na vse procese v podjetju |  | | Procesi, ki se omogočijo z uporabo blockchain tehnologije | Delež procesov glede na vse procese v podjetju |  | | Trajnost tehnološke rešitve | Vrsta in obseg uporabljene napredne digitalne tehnologije za zagotavljanje trajnosti tehnološke rešitve | Tehnološki odtis (footprint) v razmerju do infrastrukture, aplikacij in podatkov (vpliv tehnologije na infrastrukturo, aplikacije in podatke). | | Trajnost poslovnega procesa (“business sustainability”) | Število zaposlenih, ki se jim je spremenila narava dela z uvedbo naprednih digitalnih tehnologij | Minimiziranje tveganja odvisnosti od individualnega delavca/zaposleni kot so-kreatorji v procesu. | | KPI na področju organizacije (za digitalno preobrazbo) | Raven pozicioniranja in prisotnosti organizacije na trgu | Dosežena raven pozicioniranja, ki se dokazuje s panožnimi primerjavami/primerjavami glede na vrsto produktov ali storitev | Izbere se le v primeru, da obstaja relevantni vir za primerjavo (panožne primerjave, primerjave glede na vrsto produktov ali storitev). | | Raven digitalne zrelosti v povezavi z usposabljanjem partnerjev, zaposlenih in upravljavskih struktur[[61]](#footnote-61) | (Samo)ocenitvena matrika | Opredeli se glede na izpolnjeno (samo)ocenitveno matriko in je sestavni del vloge. Svetujemo uporabo (samo)ocenitvene matrike za velika podjetja in MSP (povezava v 15. alineji 1. točke Pojasnil javnega razpisa). Ta KPI je obvezen za vse projekte in se ne spremlja glede na napredek. Izdela se pred prijavo na javni razpis in je sestavni del vloge. | | Izkušnja zaposlenih in učinkovitost | Prihranek v urah, višji prihodek na zaposlenega, izboljšana izkušnja zaposlenih, ki se dokazuje z anketami za oceno izkušnje zaposlenih | Ustvarjanje vrednosti z izboljšanjem produktivnosti zaposlenih in poslovne učinkovitosti s pomočjo avtomatizacije. | | Vključenost posameznih oddelkov v podjetju in njihov prispevek h korakom digitalne preobrazbe | Število vključenih oddelkov v digitalno preobrazbo | Opis vključevanja posameznih oddelkov glede na število poslovnih funkcij in tistih, ki se preobrazijo | | Operativni stroški | Znesek, za katerega se znižajo operativni stroški na osnovi prispevka digitalnih tehnologij, produktov ali storitev v strukturi poslovanja |  | | Prihodek iz novih digitalnih produktov ali storitev | Obseg prihodkov in njihov delež v primerjavi z ostalimi prihodki iz obstoječih produktov ali storitev |  | | Operativne izboljšave | Opisno - izvedene izboljšave v poslovanju – npr. nakup nove programske opreme za izboljšanje produktivnosti |  | | Merjenje ključnih vrednosti | Število ključnih vednosti, za katere so v podjetju vpeljani postopki merjenja | Ključne vrednosti so npr. donosnost naložb (ROI), standardni kazalniki poslovanja, kakovost, produktivnost in agilnost. | | Uporaba tehnologije poslovne inteligence za raziskavo in analizo trga | Število uporabljenih tehnologij poslovne inteligence (ang. »business intelligence«) in njihov opis |  | | Usmerjenost na spremembo »kulture« podjetja | Opisno; dokazovanje npr. z opisom izvedenih korakov na poti k preobrazbi »kulture« podjetja, z izmerjeno moralo tima na podlagi anketiranja zaposlenih | Sprememba v organizaciji zaradi uvajanja naprednih digitalnih tehnologij, sprememba v procesih participacije in odločanja, demokratizacija procesov, sprememba v organizacijski kulturi (prihodnost dela) | | KPI na področju upravljanja poslovanja (management) in trga (potrošnika) (za digitalno preobrazbo) | Stroški, namenjeni za marketing po digitalnih prodajnih kanalih | Delež stroškov glede na celotne stroške za marketing |  | | Prihodki iz prodaje po digitalnih prodajnih kanalih | Delež prihodkov glede na celotne prihodke od prodaje |  | | Udeležba kupcev v digitalnih prodajnih kanalih | Povečanje udeležbe kupcev v digitalnih kanalih, povečanje deleža kupcev v digitalnih kanalih glede na vse kupce |  | | Vrednost produkta ali storitve na trgu | Vrednost produkta ali storitve, ki se opredeli glede na proizvodne stroške, cene konkurenčnih izdelkov ipd. | Vrednost produkta je odvisna od cene produkta (ki se oblikuje glede na stroške, cene konkurenčnih izdelkov na trgu ipd.) ter percepcije kupca tega produkta ali storitve, ki pa se lahko obravnava bodisi z vidika povečane vrednosti zaradi sposobnosti podjetja, da integrira vrednost naprednih digitalnih tehnologij v produkte ali storitve, ali pa povečane vrednosti zaradi možnosti ko-kreacije produktov ali storitev s strani kupca, kar se omogoči z uporabo naprednih digitalnih tehnologij, pri čemer je rezultat večja vrednost produkta ali storitve na trgu. | | Vrednost produkta ali storitve za uporabnika | Obseg uporab inovativnih produktov, storitev ali blagovnih znamk, stopnja konverzije kupcev |  | | Strošek pridobivanja novih kupcev | Strošek, ki ga ima podjetje za pridobivanje novih kupcev (trženje, prodaja) | Podjetje v svojem trženjskem spletu oceni stroške, ki jih ima s pridobivanjem novih kupcev, v kolikor se podjetje zaradi uporabe naprednih digitalnih tehnologij bodisi diverzificira ali pa vstopa na nove trge z novimi ali izboljšanimi produkti ali storitvami. Novi trgi so lahko nišni trgi, na katerih je strošek pridobivanja novih kupcev sprva visok, vendar se z uporabo naprednih digitalnih tehnologij s povečevanjem obsega hitreje niža kot brez uporabe teh tehnologij in izvedene digitalne preobrazbe. Na drugi strani se z različnimi digitalnimi orodji pri tržnih komunikacijah (tudi skozi digitalne platforme) dostopi do novih trgov bistveno izboljšajo in na tem mestu podjetje lahko beleži bistvene prihranke v stroških pri pridobivanju novih kupcev. | | Na novo pridobljeni kupci oziroma uporabniki | Delež na novo pridobljenih kupcev oziroma uporabnikov glede na obstoječe kupce oziroma uporabnike |  | | Izkušnja uvedbe prodaje neposredno kupcu | Obstoj prodaje neposredno kupcu | ang. »direct-to-customer commerce experience« (brez posrednikov) | | Ozaveščenost kupcev oziroma potrošnikov o izboljšanem izdelku | Opisno; lahko se dokazuje z anketiranjem kupcev | ang. »customer awareness« | | Sprememba v obnašanju kupca/uporabnika | Opisno; lahko se dokazuje z anketiranjem kupcev |  | | Izboljšana potrošniška izkušnja | Opisno; lahko se dokazuje z anketiranjem kupcev |  | | Skrajšanje časa »do trga« za inovativne produkte | Skrajšanje glede na čas »do trga«, ki ga porabi podjetje s konvencionalnim poslovnim modelom brez digitalne preobrazbe |  | |  | Uspešnost na zunanjih trgih | Povečanje prihodkov od prodaje na tujih trgih, povečanje deleža prihodkov od prodaje na tujih trgih v celotnih prihodkih | Povečanje izvoza zaradi digitalne preobrazbe (uporabe naprednih digitalnih tehnologij, novih digitalnih produktov, storitev, nove tržne niše). | |

## Posebnosti NOO, ki jih je potrebno upoštevati pri načrtovanju in izvajanju projektov digitalne preobrazbe, ki bodo predmet sofinanciranja

### **11.1. Načelo »ne škoduj bistveno« (DNSH) v smislu člena 17 Uredbe (EU) 2020/825**

Prijavitelj mora pri pripravi projekta upoštevati „načelo, da se ne škoduje bistveno“, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/825. Projekt mora biti skladen s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost«. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Pri pripravi projekta naj bodo konzorcijski partnerji pozorni na vprašanje vplivov njihovega projekta na okolje.

Šteje se, da dejavnost bistveno škoduje:

(a) blažitvi podnebnih sprememb, kadar dejavnost privede do znatnih emisij toplogrednih plinov;

(b) prilagajanju podnebnim spremembam, kadar dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;

(c) trajnostni uporabi in varstvu vodnih in morskih virov, kadar dejavnost škoduje:

(i) dobremu stanju ali dobremu ekološkem potencialu vodnih teles, vključno s površinskimi in podzemnimi vodami, ali

(ii) dobremu okoljskemu stanju morskih voda;

(d) krožnemu gospodarstvu, vključno s preprečevanjem odpadkov in recikliranjem, kadar:

(i) dejavnost privede do znatne neučinkovitosti pri uporabi materialov ali neposredne ali posredne rabe naravnih virov, kot so neobnovljivi viri energije, surovine, voda in zemlja, v eni ali več fazah življenjskega cikla proizvodov, vključno z vidika trajanja, popravljivosti, nadgradljivosti, možnosti ponovne uporabe ali recikliranja proizvodov;

(ii) dejavnost privede do znatnega povečanja nastajanja, sežiganja ali odlaganja odpadkov, razen sežiganja nevarnih odpadkov, ki jih ni mogoče reciklirati, ali

(iii) lahko dolgoročno odlaganje odpadkov bistveno in dolgoročno škoduje okolju;

(e) preprečevanju in nadzorovanju onesnaževanja, kadar dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti;

(f) varstvu in obnovi biotske raznovrstnosti in ekosistemov, kadar je dejavnost:

(i) znatno škodljiva za dobro stanje in odpornost ekosistemov ali

(ii) škodljiva za stanje ohranjenosti habitatov in vrst, vključno s tistimi, ki so v interesu Unije.

Prijavitelj bo moral utemeljiti upoštevanje načela »ne škoduj bistveno« v vlogi na javni razpis in o tem poročati tekom izvajanja projekta.

### **11.2. Označevanje ciljev (t.i. »tagging«)**

Pri mehanizmu za okrevanje in odpornost obstaja tudi posebnost, ki se imenuje označevanje ciljev (t.i. »tagging«). Ob upoštevanju dejstva, da v okviru tega instrumenta zasledujemo cilje »Digitalno« in »Zeleno«, se za opredelitev obsega sredstev, ki jih namenimo za digitalne in zelene vsebine (100 %, 40 % ali 0 %), zahteva označevanje ciljev, ki jih posamezen ukrep zasleduje. Za ta namen se uporabljajo t.i. kode intervencije, ki pomenijo področja, katerim namenjamo sredstva. V tem javnem razpisu namenjamo 100 % označenih ciljev (»tagging-a«) za področje »digitalno«, pri čemer se to področje potem v primeru digitalizacije podjetij deli še na podpodročje investicij v digitalizacijo velikih podjetij (koda intervencije 10a – investicije v digitalizacijo velikih podjetij) in na področje investicij v digitalizacijo MSP (koda intervencije 10 – investicije v digitalizacijo MSP).

Označevanje ciljev – V skladu z izbrano kodo je na ravni predmetnega javnega razpisa (vseh podprtih projektov) predvideno doseganje naslednjih odstotkov digitalnih ciljev:

|  |  |  |
| --- | --- | --- |
| Polje intervencije | Digitalni cilj (0/40/100 %) | Prispevek NOO (v mio EUR) |
| 010 a Digitalizacija velikih podjetij (vključno z e-trgovanjem, e-poslovanjem in v omrežje povezanimi poslovnimi procesi, vozlišči za digitalne inovacije, živimi laboratoriji, spletnimi podjetji ter zagonskimi podjetji na področju IKT, B2B) | 100% | 34 |
| 010 Digitalizacija MSP (vključno z e-trgovanjem, e-poslovanjem in v omrežje povezanimi poslovnimi procesi, vozlišči za digitalne inovacije, živimi laboratoriji, spletnimi podjetji ter zagonskimi podjetji na področju IKT, B2B) | 100% | 10 |

1. Objavljeno na spletni strani:

   https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja/ [↑](#footnote-ref-1)
2. Velikost podjetja se bo za namen tega razpisa določala skladno s Prilogo I Uredbe GBER. V javnem razpisu so srednje velika, mala in mikro podjetja, določena v skladu s Prilogo I Uredbe GBER, poimenovana MSP. [↑](#footnote-ref-2)
3. Poslovne funkcije so najmanj: proizvodnja oziroma ključna storitvena dejavnost, nabava, prodaja, trženje, logistika, finančno upravljanje, ipd. (Glej podrobnejšo predstavitev meril za ocenjevanje v točki 5 Pojasnil javnega razpisa). [↑](#footnote-ref-3)
4. V nadaljevanju besedila se za projekte, ki bodo predmet sofinanciranja, uporablja poimenovanje projekt digitalne preobrazbe. [↑](#footnote-ref-4)
5. Na katerem koli nivoju v procesih v podjetju. [↑](#footnote-ref-5)
6. Velja za 1. fazo projekta v skladu z določili iz točke 9. javnega razpisa. [↑](#footnote-ref-6)
7. Glej alinejo 15 v točki 1 Pojasnil javnega razpisa. [↑](#footnote-ref-7)
8. Mejnik 1. faze je izdelana digitalna strategija. Izdelana digitalna strategija skupaj z obrazcem 2 vloge na javni razpis predstavlja celovito digitalno strategijo za izvedbo celovite digitalne preobrazbe ali digitalne preobrazbe posameznih poslovnih funkcij. Digitalna strategija, ki naslavlja digitalno preobrazbo enega samega projektnega partnerja, ki ni vodilni partner v konzorciju, ne more šteti kot dokazilo za dosežen mejnik 1. faze izvajanja projekta, niti v kombinaciji s podatki iz obrazca 2 vloge na javni razpis. [↑](#footnote-ref-8)
9. Poleg računalniške opreme HW/SW/MW so relevantni tudi druga elektronska oprema, stroji in orodja, ki lahko tehnološko krepijo podjetje za digitalno preobrazbo (npr. senzorika, kodni sistemi, vstopne točke podatkov, elektronske naprave, avtomatski stroji in roboti ipd.). [↑](#footnote-ref-9)
10. V konzorcijski pogodbi morajo biti opredeljene aktivnosti projekta s terminskim in finančnim načrtom po posameznih konzorcijskih partnerjih. Partnerji morajo v podpisani konzorcijski pogodbi pooblastiti vodilnega partnerja za oddajo in dopolnjevanje vloge ter morebitni umik vloge, oddane na predmetni javni razpis, za podpis pogodbe o dodelitvi sredstev, za oddajo vlog/zahtevkov za izplačilo, za prejemanje izplačil s strani ministrstva na podlagi pogodbe o dodelitvi sredstev in za obveznost nakazila ustreznega dela prejetih izplačil posameznemu konzorcijskemu partnerju za del upravičenih stroškov, ki le-temu pripadajo, nadalje za vso komunikacijo z ministrstvom/ostalimi pristojnimi organi in tudi za poročanje o izvajanju projekta v času njegovega trajanja in obdobja spremljanja projekta. Ne glede na to, da je v primeru konzorcijev le vodilni partner konzorcija podpisnik pogodbe o dodelitvi sredstev z ministrstvom, je odgovornost konzorcijskih partnerjev kot končnih prejemnikov do prejema javnih sredstev iz naslova tega javnega razpisa v razmerju do ministrstva solidarna, kar mora biti zapisano v konzorcijski pogodbi. [↑](#footnote-ref-10)
11. Točka 2.1.2 Načrta za okrevanje in odpornost, ki je objavljen tu: https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja/. [↑](#footnote-ref-11)
12. Delež finančne alokacije v velika podjetja in na drugi strani MSP-je se nanaša na označevanje ciljev (kode intervencije), kar je opredeljeno v točki 11.2. Pojasnil javnega razpisa. Pogoj je vezan na znesek sofinanciranja in ne na znesek upravičenih stroškov. [↑](#footnote-ref-12)
13. 200.000,00 EUR na enotno podjetje v kateremkoli obdobju in za katerekoli *de minimis* pomoči iz zadnjih treh poslovnih let, vključno s pričakovano *de minimis* pomočjo iz vloge na predmetni javni razpis. [↑](#footnote-ref-13)
14. Ministrstvo bo izpolnjevanje tega pogoja preverjalo pri vseh izvajalskih institucijah, zato se prijaviteljem svetuje, da v primeru preteklega sodelovanja s temi institucijami v primeru kakršnegakoli dvoma morebitni obstoj terjatve preverijo. [↑](#footnote-ref-14)
15. Kreditna institucija, ki ima sedež v Republiki Sloveniji, se lahko ustanovi kot banka ali hranilnica v skladu z Zakonom o bančništvu (Uradni list RS, št. 92/21 in 123/21 – ZBNIP; v nadaljevanju: ZBan-3). [↑](#footnote-ref-15)
16. Finančna institucija je finančna institucija, kakor je opredeljena v 26. točki prvega odstavka 4. člena Uredbe 575/2013/EU, in pomeni družbo, ki ni institucija ali čisti industrijski holding ter katere osnovna dejavnost je pridobivanje kapitalskih deležev ali opravljanje ene ali več dejavnosti iz 2. do 12. točke in 15. točke drugega odstavka 5. člena ZBan-3, vključno s finančnimi holdingi, mešanimi finančnimi holdingi, plačilnimi institucijami iz zakona, ki ureja plačilne storitve in sisteme in družbami za upravljanje, ne vključuje pa zavarovalnih holdingov in mešanih zavarovalnih holdingov, kot jih določa zakon, ki ureja zavarovalništvo. [↑](#footnote-ref-16)
17. To določilo velja za formalno dopolnjevanje vloge. V kasnejšem postopku pregleda vloge pa se lahko višina zaprošenih sredstev zniža skladno s pozivom ministrstva v nekaterih drugih primerih, kot so navedeni v razpisni dokumentaciji. [↑](#footnote-ref-17)
18. Upošteva se čas oddaje pošiljke, če je ta razviden iz ovojnice, v nasprotnem primeru pa čas prejema na ministrstvu. Morebitna dopolnitev vloge ne vpliva na določitev tega mejnika. [↑](#footnote-ref-18)
19. Prejemnik sredstev ne sme začeti izvajati aktivnosti za 2. in 3. fazo projekta digitalne preobrazbe pred dnem oddaje vloge na javni razpis. [↑](#footnote-ref-19)
20. 200.000,00 EUR v katerem koli obdobju zadnjih treh poslovnih let. [↑](#footnote-ref-20)
21. Za namen tega javnega razpisa pa najprej od datuma oddaje vloge. [↑](#footnote-ref-21)
22. Uredba GBER, Uredba Komisije (ES) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L 193, 1.7.2014, str. 1) in Uredba Komisije (EU) št. 1388/2014 z dne 16. decembra 2014 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz ribogojstva, za združljive z notranjim trgom z uporabo členov 107 in 108 Pogodbe o delovanju Evropske unije (UL L 369, 24.12.2014, str. 37). [↑](#footnote-ref-22)
23. Prejemnik sredstev ne sme začeti izvajati del v zvezi z naložbo pred dnem oddaje vloge na javni razpis. [↑](#footnote-ref-23)
24. Stroški materiala, zalog in podobnih izdelkov ne vključujejo stroškov materiala in opreme, potrebne za prilagoditev osnovnih sredstev, ki so navedeni v prejšnji alineji in se uveljavljajo kot posebna vrsta neposrednih stroškov po tem javnem razpisu. [↑](#footnote-ref-24)
25. Deleži sofinanciranja, ki pri 2. fazi omogočajo sofinanciranje stroškov plač, zunanjih izvajalcev in posrednih stroškov do 40 % (za velika podjetja), do 50 % (za srednje velika podjetja) oz. do 60 % (za mala in mikro podjetja) so za shemo državne pomoči RRI predvideni zgolj ob izpolnjenosti pravila iz 12. odstavka točke 8.1.1. javnega razpisa, ki določa, da noben konzorcijski partner ne nosi več kot 70 % upravičenih stroškov projekta. V nasprotnem primeru so deleži določeni brez 15 % dodatka in znašajo do 25 % (velika podjetja), do 35 % (za srednje velika podjetja) oz. do 45 % (za mala podjetja). [↑](#footnote-ref-25)
26. Stroški so zneski, ki se pojavljajo pri nastajanju in razpečevanju poslovnih učinkov. Stroški so stroški materiala, stroški storitev, stroški amortizacije, stroški dela, stroški dajatev, ki so neodvisne od poslovnega izida in niso vezane na posamezne stroške, lahko tudi finančni stroški (v glavnem stroški danih obresti). Strošek nastane z dnem opravljene storitve ali z dnem dobave blaga. [↑](#footnote-ref-26)
27. Začetek 1. faze izvajanja projekta digitalne preobrazbe šteje kot začetek izvajanja projekta. [↑](#footnote-ref-27)
28. Točka 3.2.3. javnega razpisa. [↑](#footnote-ref-28)
29. Izdatek je zmanjšanje sredstev v denarni obliki, izdatki so lahko gotovinski ali brezgotovinski. [↑](#footnote-ref-29)
30. Zapis na ovojnici sicer lahko odstopa od navedenega, vendar le, če bo iz ovojnice jasno, da gre za vlogo na javni razpis, ki je ni dovoljeno odpirati, in na kateri javni razpis se nanaša. Če bo zapis kakorkoli odstopal od navedenega, se lahko zgodi, da vloga ne bo obravnavana in bo vrnjena pošiljatelju. Na primer: 1. če bo vloga zaradi odsotnosti navedbe »ne odpiraj« v glavni pisarni ministrstva odprta, ne bodo izpolnjeni pogoji za njeno obravnavo; 2. če iz vloge ne bo jasno, na kateri razpis se nanaša, na njej pa bo navedba »ne odpiraj«, le-te ne bo mogoče uvrstiti v pravilen postopek javnega razpisa in bo neodprta vrnjena pošiljatelju; in podobno. Pri zapisu se torej prijaviteljem svetuje natančnost, saj za morebitno zavrnitev vloge zaradi teh razlogov ministrstvo ne odgovarja. Prijavitelji lahko uporabijo obrazec 9, ki ga izpolnjenega nalepijo na ovojnico. [↑](#footnote-ref-30)
31. Z izjemo kazalnika »Raven digitalne zrelosti v povezavi z usposabljanjem partnerjev, zaposlenih in upravljavskih struktur«, ki se ga ne sme izbrati na tem mestu v vlogi, saj se ga dokazuje že ob oddaji vloge na javni razpis z oddajo (samo)ocene digitalne zrelosti. [↑](#footnote-ref-31)
32. Rok za vračilo sredstev je 30 dni. Zamudne obresti tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije. [↑](#footnote-ref-32)
33. Rok za vračilo sredstev je 30 dni. Zamudne obresti tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije. [↑](#footnote-ref-33)
34. Rok za vračilo sredstev je 30 dni. Zamudne obresti tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije. [↑](#footnote-ref-34)
35. Rok za vračilo sredstev je 30 dni. Zamudne obresti tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije. [↑](#footnote-ref-35)
36. Robehmed, Natalie (16 December 2013). "What Is A Startup?". Forbes. Retrieved 30 April 2016. [↑](#footnote-ref-36)
37. https://podjetniskisklad.si/sl/onas/uspesne-zgodbe-sklada/scale-up-podjetja [↑](#footnote-ref-37)
38. https://www.sciencedirect.com/science/article/pii/S2444569X18300325 [↑](#footnote-ref-38)
39. https://www.sciencedirect.com/science/article/pii/S0048733319301465 [↑](#footnote-ref-39)
40. https://sl.wikipedia.org/wiki/Spletna\_trgovina [↑](#footnote-ref-40)
41. Podjetje se za pridobitev (samo)ocene digitalne zrelosti registrira preko registracijskega vmesnika na naslovu: https://aat.dihslovenia.si/registration, ki ga kasneje vodi do vprašalnika o digitalni zrelosti. Ko je podjetje registrirano, dostopa do sistema preko te povezave: https://aat.dihslovenia.si/. Ko podjetje izpolni vprašalnik, se mu avtomatsko generira poročilo o digitalni zrelosti. Za vsa vprašanja v povezavi s pridobitvijo ocene digitalne zrelosti podjetja je DIH Slovenije na voljo prek e-naslova: digitalnazrelost@dihslovenia.si. [↑](#footnote-ref-41)
42. https://ec.europa.eu/info/research-and-innovation/research-area/industrial-research-and-innovation/industry-50\_en [↑](#footnote-ref-42)
43. Vir: <https://www.slidebooks.com/collections/digital-transformation/products/digital-transformation-toolkit?variant=32127821316178&gclid=EAIaIQobChMI3MjcyKqs9AIVBap3Ch3d5wOmEAAYASAAEgIUfPD_BwE>.

    V pripomočku 1 so zapisani koraki za digitalno preobrazbo, pripomoček 2 pa je pripomoček za pripravo digitalne strategije. [↑](#footnote-ref-43)
44. Če torej na primer konzorcij z upoštevanjem konzorcijskih partnerjev, ki so javni ali zasebni zavodi, šteje več kot 10 partnerjev, to pomeni neizpolnjevanje prvega pogoja iz točke 5.1. tega javnega razpisa. [↑](#footnote-ref-44)
45. To pomeni, da konzorcijski partner, ki je javni ali zasebni zavod, ne sme biti določen kot vodilni partner v projektu (ki mora biti nujno veliko podjetje), niti se ga ne upošteva kot enega od obveznih dveh partnerjev v konzorciju, ki po velikosti ustrezata definiciji MSP v skladu z definicijo iz Priloge I Uredbe GBER. [↑](#footnote-ref-45)
46. Iz lastnih oz. drugih virov, izven tega javnega razpisa. [↑](#footnote-ref-46)
47. Pojasnilo merila predstavlja stopnjo kvalitete podane vsebine za maksimalno število točk. Dejansko število točk, ki ga ocenjevalec lahko poda pri posameznem merilu oziroma podmerilu, je odvisno od dejanske stopnje kvalitete podane vsebine v vlogi, ki jo ocenjevalec ocenjuje pri posameznem podmerilu. [↑](#footnote-ref-47)
48. Dostopno na: <http://www.pisrs.si/Pis.web/pregledPredpisa?id=URED5758>

    V obmejna problemska območja se uvrščajo občine:

    Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Grad, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Makole, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale in Žirovnica. [↑](#footnote-ref-48)
49. Digitalna identiteta podjetij bo pilotno vzpostavljena z investicijo »hibridni oblak« v okviru NOO. Digitalna identiteta podjetij bo vsebovala vse pomembne podatke o podjetju v realnem času, kot izhajajo iz različnih registrov in evidenc pristojnih organov ob hkratni reformi na področju vpisovanja in poročanja podatkov podjetij v enotni register (namesto v več registrov) skladno z načelom »once only«. Digitalna identiteta podjetij bo v praksi pomenila administrativno razbremenitev v postopkih dodeljevanja javnih sredstev in bo v tem kontekstu pohitrila postopke odločanja o vlogah podjetij na javne razpise ministrstva. [↑](#footnote-ref-49)
50. Končne skupne ocene obeh ocenjevalcev po posameznih podmerilih ne odražajo nujno povprečja dodeljenih ocen v okviru individualnega ocenjevanja. [↑](#footnote-ref-50)
51. Rok za vračilo sredstev je 30 dni. Zamudne obresti tečejo od dneva nakazila na transakcijski račun prejemnika do dneva vračila v Sklad NOO oziroma v proračun Republike Slovenije. [↑](#footnote-ref-51)
52. Smernice so dosegljive na spletnem naslovu: https://op.europa.eu/sl/publication-detail/-/publication/756d9260-ee54-11ea-991b-01aa75ed71a1 [↑](#footnote-ref-52)
53. Podjetje je svojo velikost opredelilo za manjšo, kot jo ugotovi ministrstvo – npr. podjetje se je v vlogi opredelilo kot srednje veliko podjetje, ministrstvo pa ugotovi, da je pravilna velikost podjetja veliko podjetje. [↑](#footnote-ref-53)
54. Eksperimentalni razvoj pomeni pridobivanje, združevanje, oblikovanje in uporaba obstoječega znanstvenega, tehnološkega, poslovnega in drugega ustreznega znanja in spretnosti, katerih cilj je razvoj novih ali izboljšanih proizvodov, procesov ali storitev. Ti lahko vključujejo npr. tudi dejavnosti, usmerjene v konceptualne opredelitve, načrtovanje in dokumentacijo novih proizvodov, procesov ali storitev. Eksperimentalni razvoj lahko vključuje izdelavo prototipov, predstavitve, pilotne projekte, preskušanje in potrjevanje novih ali izboljšanih proizvodov, procesov ali storitev v okoljih, ki so tipični za vsakdanje pogoje obratovanja, kadar je osnovni cilj nadalje tehnično izboljšati proizvode, procese ali storitve, ki niso v veliki meri ustaljeni. To lahko vključuje razvoj prototipa ali pilotnega projekta za tržno uporabo, ki je obvezno končni tržni izdelek in je predrag, da bi ga izdelali samo za namene predstavitve in potrjevanja. Eksperimentalni razvoj ne vključuje rednih ali občasnih sprememb obstoječega proizvoda, proizvodnih linij, proizvodnih procesov, storitev in drugih tekočih dejavnosti, tudi če takšne spremembe lahko pomenijo izboljšanje. [↑](#footnote-ref-54)
55. Industrijske raziskave so načrtovane raziskave ali kritične preiskave, katerih namen je pridobivanje novega znanja in spretnosti za razvoj novih proizvodov, procesov ali storitev ali za znatno izboljšanje obstoječih proizvodov, procesov ali storitev. Vključujejo oblikovanje komponent kompleksnih sistemov in lahko zajemajo izdelavo prototipov v laboratorijskem okolju ali okolju s simuliranimi vmesniki obstoječih sistemov ter pilotih linij, kadar je to potrebno za industrijske raziskave, zlasti za vrednotenje generične tehnologije. [↑](#footnote-ref-55)
56. Sorazmerni delež regresa, če je bil le-ta izplačan v celotnem obdobju upravičenih stroškov za projekt. [↑](#footnote-ref-56)
57. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-57)
58. Oseba, ki bo izvajala kontrolo ali revizijo, lahko preveri, ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-58)
59. Oseba, ki bo izvajala kontrolo ali revizijo, lahko preveri ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-59)
60. Oseba, ki bo izvajala kontrolo ali revizijo, lahko preveri ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-60)
61. POZOR – gre za (samo)oceno digitalne zrelosti, ki jo podjetje priloži vlogi na javni razpis. Ta KPI ne šteje k indikatorjem, ki jih morate nujno izbrati v skladu z določili v 11. točki javnega razpisa. [↑](#footnote-ref-61)